cyanic-selkie/wikianc huggingface dataset:
ߓߍߙߑߣߊߙ ߡߐ߲ߜ߭ߏߡߋ߬ߙߌ߫
ߡߐ߲ߜ߭ߏߡߋ߬ߙߌ߫ ߞߴߊ߬ ߟߊ߫ ߞߍߟߌ ߝߟߐ ߞߍ߫ ߖߊ߯ߓߊ߫ ߞߟߍ ߝߟߐߡߊ ߟߋ߬ ߛߋ߲߬ߝߍ߫߸ ߙ߭ߏ߬ߦߊߟ ߥߐߥߌߞߑߛ߭ߊߙߌ ߛߏ߬ߝߊ߬ ߘߎ߯ߟߊ ߘߏ߫ ߘߌ߫. ߡߐ߲ߜ߭ߏߡߋ߬ߙߌ߫ ߓߏ߲߫ ߘߴߊ߬ ߞߌߣߌ߲ߓߟߏ߫ ߓߙߊߛߊ ߝߍ߬߸ ߏ߬ ߞߌ߬ߛߍ ߛߋ߫ ߘߴߊ߬ ߖߐ߬ߝߐ ߡߊ߬߸ ߏ߬ ߞߍ߫ ߘߊ߫ ߓߍߟߑߗ߭ߌߞ ߓߐߕߏ߲ ߘߊߝߍ߬ ߟߋ߬ ߓߊߦߍߙ ߟߋ߬߸ ߌߔߙߍߛ ߞߟߊߓߍ߲߫ ߝߟߐ ߛߋ߲߬ߝߍ߫, ߡߋߕߍߙߍ߲߫. ߊ߬ ߞߐߛߊߦߌ߲ ߝߍ߬ ߕߟߋ߬ߓߋ ߞߟߊߘߊ ߘߐ߫ ߘߊ߯ߘߐ ߟߊ߫ ߛߏ߬ߝߊ߬ߞߎ߲ ߘߌ߫߸ ߊ߬ ߕߘߍ߬ ߘߊ߫ ߊߙߊߛ ߞߟߊߓߍ߲ ߘߐ߫ ߁߉߁߇ ߞߏ߲ߞߏߘߌ߬ߓߌ ߣߴߊ߬ ߘߓߊ߬ߕߊ ߟߊ߫. ߊ߬ ߕߘߍ߬ ߘߊ߫ ߔߊߛ߭ߍ߲ߘߊߍߟ ߞߟߊߓߍ߲ ߘߐ߫ ߁߉߁߇ ߓߊ߲߫ ߕߎߡߊ ߟߊ߫߸ ߞߊ߬ ߣߊ߬ ߕߏ߫ ߞߍ߬ߟߍ ߞߎ߲߬ߘߏ߲߬ ߠߊ߫ ߞߟߍ߬ߓߏ߬ߟߏ߲߬ ߄߇߲ (ߟߐ߲ߘߐ߲߬ ߂߲) ߘߊ߯ߘߐ߫ ߞߎ߲ߕߌ߮ ߘߌ߫. ߞߍ߬ߟߍ ߝߌ߬ߟߊ ߕߍ ߥߎ߬ߛߎ ߟߊ߫߸ ߊ߬ ߞߊ߬ ߞߟߍ߬ߓߏ߬ߟߏ߲߬ ߁߇߲ ߡߙߊ߬ (ߗߋߘߊ)߸ ߙ߭ߏ߬ߦߊߟ ߝߐߛߌߟߊߌߍߛ, ߞߐ ߟߊ߫߸ ߊ߬ ߣߊ߬ ߘߊ߫ ߞߍ߫ ߞߟߍ߬ߓߏ߬ߟߏ߲߬ ߁߭ ߡߙߊ߬ߓߊ߮ ߘߌ߫߸ ߙ߭ߏ߬ߦߊߟ ߥߐߥߌߞߑߛ߭ߊߙߌ ߙߌߖߌߡߍ߲ߕ, ߊ߬ ߣߊ߬ ߘߊ߫ ߞߍ߫ ߛߋ߲߬ߠߊ߬ߞߟߍ ߞߟߍ߬ߕߌ߰ ߛߏߝߊߞߎ߲ ߡߙߊ߬ߓߊ߮ ߘߌ߫ (GOC) ߘߌ߫ ߛߋ߲߬ߠߊ߬ߞߟߍ ߓߏߟߏ߲߫ ߈߲ ߘߐ߫. ߕߟߋ߬ߓߋ ߕߌ߬ߢߍ߬ߞߏ߲ߞߏ ߓߙߊߡߊߖߊ߲ߓߊ߲ ߕߎ߬ߡߊ ߟߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߐ߫߸ ߡߐ߲ߜ߭ߏߡߋ߬ߙߌ߫ ߞߊ߬ ߓߙߌߕߊ߲ߓߊ߫ ߣߊ߲߬ߕߌ߰ ߛߋ߯ߦߌ߲ߠߊ߲ ߡߊߡߙߊ߬ ߁߉߄߂ ߘߓߊ߬ߣߊ ߟߊ߫߸ ߤߊ߲߯ ߞߊ߬ ߥߴߊ߬ ߛߌ߰ ߍ߬ߟ ߊ߯ߟߊߡߌ߲ߣ ߞߟߊߓߍ߲߫ ߝߌߟߊߣߊ߲ ߣߌ߫ ߢߌ߲߬ߢߐ߲߮ ߠߎ߬ ߟߊ߫ ߛߎߘߊ߲ߠߌ߲ ߞߎ߲߬ߘߏ߲ ߠߊ߫ ߕߎߣߛߌ߫߸ ߁߉߄߃ ߘߓߊ߬ߕߊ ߟߊ߫. ߊ߬ ߞߊ߬ ߓߙߌߕߊ߲ߓߊ߫ ߟߊ߫ ߣߊ߲߬ߕߌ߰ ߛߋ߯ߦߌ߲ߠߊ߲ ߡߊߡߙߊ߬ ߢߌ߲߬ߢߐ߲߮ ߠߎ߬ ߟߊ߫ ߛߌߛߌߟߌ߫ ߡߊߜߐ߬ߙߐ߲߬ߞߕߐ߬ ߟߊ߫߸ ߊ߬ ߣߴߌߕߊߟߌ߫ ߝߌ߬ߙߌ߲߬ߕߊ߬ߥߎ߬ ߕߎߡߊ߸ ߊ߬ ߞߊ߬ ߢߌ߲߬ߢߐ߲߮ ߠߎ߬ ߟߊ߫ ߘߎ߰ߡߊ߬ ߝߊ߲ߞߊ ߞߙߎߞߍ߬ߙߍ ߡߊߡߙߊ߬ ߣߐߙߑߡߊ߲ߘߌ߫ ߞߟߊߓߍ߲ ߏߔߋߙߊߛ߭ߐ߲߫ ߏߝ߭ߊߟߐߙߘ ߘߐ߫߸ ߞߵߊ߬ ߕߊ߬ ߥߊ߬ߛߌ߬ߥߙߊ ߕߟߋ߬ ߆ ߡߊ߬ ߁߉߄߄ ߠߊ߫߸ ߞߊ߬ ߥߴߊ߬ ߛߌ߰ ߕߎߟߊߝߌ߲ ߕߟߋ߬ ߝߟߐ ߁߉߄߄ ߠߊ߫. ߊ߬ ߞߊ߬ ߣߊ߲߬ߕߌ߰ ߞߙߎ߫ ߂߁ ߠߎ߬ ߡߊߡߙߊ߬ ߋߙߐߔߎ߬ ߞߐ߬ߘߎ߮ ߕߟߋ߬ߓߋ ߓߙߊߡߊߖߊ߲ߓߊ߲ ߕߐ߭ ߘߐ߫߸ ߊ߬ ߜߋ߲ߜߋ߲߫ ߙߍ߲߫ ߕߍ߰ ߞߏ ߛߊ߯ߛߊ߯ߟߌ߫ ߛߎߘߊ߲ߓߊߟߌ ߘߏ߫ ߘߐ߬ߓߛߏ߬ߟߌ߬ ߡߊ߯ߞߍߕ ߜ߭ߊ߯ߘߌ߲߫ (ߟߐ߯ߝߍ ߣߊߞߐ߫) ߛߋ߲߬ߝߍ߫. ߊߟߏߡߊ߲ߘߎ߯ ߟߊ߫ ߥߊ߬ߜߏ߬ߡߊ߬ ߝߊ߲ߞߊ ߣߊ߬ ߊߡߋߙߌߞߌ߬ ߟߊ߫ ߟߐ߬ߖߟߎ ߘߐߛߊ߲߬ ߠߊ߫ ߓߍߟߑߗ߭ߌߞ߸ ߊߙߑߘߍ߲߫ ߞߟߊߓߍ߲ ߛߋ߲߭ߝߍ߬߸ ߡߐ߲ߜ߭ߏߡߋ߬ߙߌ߫ ߞߴߊߙߑߘߍ߲߫ ߞߐ߬ߘߎ߰ ߓߏߟߏ߲ ߡߊ߬ߡߙߊ߬ߟߌ ߡߊߛߐ߬ߘߐ߲߬. ߏ߬ ߟߋ ߞߍ߫ ߘߴߊߡߋߙߌߞߌ߬ ߣߊ߲߬ߕߌ߰ ߝߟߐ ߡߊߡߙߊ߬ߟߌ ߘߌ߫ ߥߊ߯ߕߌߣߍ߲߫ ߞߘߐ߫߸ ߊ߬ ߣߴߊߡߋߙߌߞߌ߬ ߣߊ߲߬ߕߌ߰ ߞߐ߬ߣߐ߲߬ߘߐ߬ߣߊ߲߸ ߏ߬ ߟߋ ߞߊ߬ ߊߟߏߡߊ߲ ߠߎ߬ ߟߊ߫ ߢߝߍߕߊ߮ ߟߊߣߐ߯ (ߛߋ߲߬ߠߊ߬ߛߎߡߦߊ) ߊߙߑߘߍ߲߫ ߞߐ߬ߘߎ߮ ߘߐ߫, ߞߵߊ߬ ߕߘߍ߬ ߊߡߋߙߌߞߌ߬ ߣߊ߲߬ߕߌ߰ ߛߓߊߣߊ߲ ߡߍ߲ ߕߘߍ߬ ߦߋ߫ ߔߊߕߐ߲߫ ߓߟߏ߫߸ ߏ߬ ߟߎ߫ ߞߵߊ߬ߟߎ߬ ߞߘߐߕߊ߬ ߓߊߛߑߕߐ߲߫ ߥߙߏ߬ߘߎ߮ ߘߐ߫. ߡߐ߲ߜ߭ߏߡߋ߬ߙߌ߫ ߟߊ߫ ߣߊ߲߬ߕߌ߰ ߞߙߎ ߂߁߲ ߠߎ߬ ߣߌ߫ ߊߡߋߙߌߞߌ߬ ߣߊ߲߬ߕߌ߰ ߞߐ߬ߣߐ߲߬ߘߐ߬ߣߊ߲ ߠߎ߬ ߣߌ߫ ߢߌ߲߬ߢߐ߲߮ ߠߎ߬ ߟߊ߫ ߛߊ߲ߡߊߞߟߍ ߣߊ߲߬ߕߌ߰ ߝߟߐ ߟߎ߬߸ ߏ߬ ߟߎ߫ ߞߊ߬ ߙߍ߲߫ ߕߍ߰ ߘߐ߬ߓߛߏ߬ߟߌ߬ ߔߑߟߎ߲ߘߊ߬ ߛߋ߲߬ߝߍ߫ ߁߉߄߅ ߕߙߊߓߊ ߟߊ߫߸ ߊߡߋߙߌߞߌ߬ ߞߟߍ߬ߘߋ߲߬ ߝߟߐ ߟߎ߬ ߕߍ߰ߟߌ ߟߐ߯ߞߎ߲߫ ߝߌ߬ߟߊ ߡߊ߬ ߙߋߡߊߗ߭ߍ߲߫ ߞߟߊߓߍ߲ ߘߐ߫. ߞߟߍ߬ߘߋ߲ ߡߍ߲ ߠߎ߬ ߓߌ߬ߟߊ߬ ߘߊ߫ ߡߐ߲ߜ߭ߏߡߋ߬ߙߌ߫ ߟߊ߫ ߡߊ߬ߡߙߊ߬ߟߌ ߞߐ߬ߣߐߡߊ߬ ߞߍ߬ߟߍ ߓߊ߲߫ ߕߎߡߊ ߟߊ߫߸ ߏ߬ ߟߎ߫ ߕߘߍ߬ ߘߊ߫ ߙߎߤߙ ߟߊߞߏ߰ߙߌ ߘߐ߫߸ ߞߊ߬ ߤߏߟߊ߲ߘߌ߬ ߟߊߕߟߊ߫߸ ߊ߬ ߣߌ߫ ߞߵߊߟߏߡߊ߲ߘߎ߯ ߞߐ߬ߘߎ߯ ߕߟߋ߬ߓߋ ߝߊ߲߬ߓߊ ߡߌ߬ߘߊ߬. ߡߐ߲ߜ߭ߏߡߋ߬ߙߌ߫ ߘߌ߬ߢߍ߬ ߘߊ߫ ߊߟߏߡߊ߲ߘߎ߯ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߊ߫ ߖߘߍ߬ߟߊ߬ߕߊߡߌ߲ ߡߊ߬ ߋߙߐߔߎ߬ ߞߐ߬ߘߎ߯ ߕߟߋ߬ߓߋ ߘߐ߫ ߟߎߣߋߓߎߙߜ߭ ߤߍߕߝ߸ ߤߊ߲ߓߎߙߜ߭ ߕߟߋ߬ߓߐ ߘߐ߫߸ ߓߍߙߑߟߍ߲߫ ߕߊ ߟߎ߬ ߟߊ߫ ߖߘߍ߬ߟߊ߬ߕߊߡߌ߲ ߞߐ߫ ߛߏߝ߭ߌߦߋ ߘߍ߭ ߡߊ߬ ߘߓߊ߬ߕߊ ߕߋ߬ߟߋ߫ ߂ ߡߊ߬. ߞߍ߬ߟߍ ߞߐ ߘߐ߫߸ ߊ߬ ߞߍ߫ ߘߊ߫ ߓߙߌߕߊ߲ߓߊ߫ ߣߊ߲߬ߕߌ߰ ߡߙߊ߬ߓߊ߰ ߞߎ߲ߕߌ߮ ߘߌ߫ ߙߍ߲߫߸ ߊߟߏߡߊ߲ߘߎ߯, ߊ߬ ߣߌ߫ ߡߊ߲߬ߛߊ߬ߟߊ ߝߘߏ߬ߓߊ߬ ߘߊ߯ߘߐ ߞߎ߲ߕߌ߮ ߘߌ߫ (߁߉߄߆-߁߉߄߈). ߞߵߊ߬ ߕߊ߬ ߁߉߄߈ ߡߊ߬ ߞߵߊ߬ ߛߌ߰ ߁߉߅߁ ߠߊ߫߸ ߊ߬ ߞߍ߫ ߘߊ߫ ߥߍߛߑߕߍ߲ߣ ߦߎߣߌߦߐ߲ ߘߍ߬ߘߊ ߡߙߊ߬ߓߊ߮ ߞߊ߲ߕߌ߮ ߘߌ߫. ߊ߬ ߣߊ߬ ߘߊ߫ ߞߍ߫ ߢߌ߲߬ߢߐ߲߮ ߝߊ߲ߞߊ ߡߙߊ߬ߓߊ߰ ߛߊ߲ߘߐ ߛߙߍߞߍ ߘߌ߫ ߋߙߐߔߎ߬ ߤߊ߲߯ ߞߊ߬ ߥߴߊ߬ ߛߵߊ߬ ߟߊߣߐ߬ߡߐ ߟߊ߫ ߁߉߅߈ ߠߊ߫.
ߢߣߊߡߦߊ ߞߎ߲߬ߝߟߐ
ߡߐ߲ߜ߭ߏߡߋ߬ߙߌ߫ ߡߏߦߌ߫ ߘߊ߫ ߞߋߣߌ߲ߜ߭ߑߕߐ߲߬ ߠߋ߬߸ ߛߎߙߋ߫, ߁߈߈߇ ߟߊ߫߸ ߘߋ߲߫ ߣߊ߯ߣߌ߲ߣߊ߲ ߘߌ߫ ߛߊ߲߬ ߞߐ߬ߣߐ߲߬ߘߐ ߞߘߐ߫߸ ߎߟߛߑߕߊ߫-ߛߑߞߐߕߛ ߌߙߑߟߊ߲ߘ ߓߊ߬ߕߏ߬ߓߏ߲ ߞߏߕߌ߮ ߘߏ߫ ߓߟߏ߫߸ ߙߝ߭ߋߙߊ߲ߘ ߤߊ߲ߙߌ߫ ߡߐ߲ߜ߭ߏߡߋ߬ߙߌ߫߸ ߊ߬ ߣߴߊ߬ ߝߘߎߡߊ߫ ߡߏߘ (ߡߏߦߌߣߍ߲߫ ߦߋ߫ ߝߊ߯ߙߊߙ ߟߋ߬ ߘߌ߫). ߡߐ߲ߜ߭ߏߡߋߙߌ ߟߎ߬ ߦߋ߫ ߖߍ߲ߕߑߟߋ ߓߐߛߎ߲ ߠߎ߬ ߘߏ߫ ߟߋ߬ ߘߌ߫߸ ߊ߬ߟߎ߫ ߕߘߍ߬ ߦߋ߫ ߘߐߣߌߜ߭ߊߟ ߕߌ߲߬ߞߎߘߎ߲ ߛߌ߰ߓߊ߮ ߟߎ߬ ߘߏ߫ ߟߋ߬ ߘߌ߫ ߡߐ߲ߕߑߜ߭ߏߡߋߙߌ߫ ߞߊߓߌߟߊ ߟߎ߬ ߘߐ߫. ߤߊ߲ߙߌ ߡߐ߲ߕߑߜ߭ߏߡߋߙߌ߫ ߕߘߍ߬ ߦߋ߫ ߕߎ߰ߡߏ߬ߙߌ߬ߛߙߍߞߍ ߘߌ߫ ߛߍ߲ߕ ߡߊߙߞ ߓߊ߬ߕߏ߬ߓߏ߲ ߠߊ߫߸ ߞߋߣߌ߲ߜ߭ߑߕߐ߲߬, ߏ߬ ߟߋ ߕߘߍ߬ ߦߋ߫ ߛߊ߯ߙߦ ߙߏߓߍߙ ߡߐ߲ߕߑߜ߭ߏߡߋߙߌ߫ ߘߋ߲ߞߍ߫ ߝߌߟߊߣߊ߲ ߘߌ߫߸ ߏ߬ ߡߍ߲ ߓߐߛߎ߲ ߕߘߍ߬ ߦߋ߫ ߌߣߌ߲ߛ߭ߏߥߍ߲߫ ߘߌ߫߸ ߘߐߣߌߜ߭ߊߟ ߕߌ߲߬ߞߎߘߎ߲ ߘߐ߫ ߎߟߛߑߕߍߙ߸ ߓߙߌߕߊ߲ߓߊ߫ ߌ߲ߘߌ߫ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߰ߟߊ߬ ߡߊߦߋߙߋ߲ߣߍ߲߸ ߏ߬ ߛߊ߬ ߘߴߊ߬ ߘߋ߲ߞߍ߫ ߘߐ߯ߡߊߡߐ߮ ߛߐ߬ߘߐ߲ ߞߊߙߏ߫ ߞߋߟߋ߲ ߡߊ߬. ߏ߬ ߕߘߍ߬ ߦߋ߫ ߝߊߙߌ߲ ߊߟߍߞߑߛߊ߲ߘߍߙ ߡߐ߲ߕߑߜ߭ߏߡߋߙߌ߫ (߁߆߈߆–߁߇߂߉) ߓߐ߲ߛߐ߲ ߠߋ߬ ߘߌ߫߸ ߓߍߙߑߣߊߙߘ ߣߊ߫ ߕߘߍ߬ ߦߋ߫ ߝߋߙߌߘߋߙߌߞ ߥߟߌߦߊߡ ߞߊߣߐ߲ ߝߙߊߙ ߘߋ߲ ߠߋ߬ ߘߌ߫߸ ߏ߬ ߡߍ߲ ߕߘߍ߬ ߦߋ߫ ߞߊ߬ߥߊ߲߬ߘߌ߬ߟߊ߬ ߡߊߟߐ߲ߣߍ߲ߓߊ ߘߌ߫߸ ߣߌ߫ ߛߊ߲߬ ߁߈ ߕߘߍ߬ ߦߴߊ߬ ߣߴߊ߬ ߝߘߎߡߊ ߕߍ߫. ߛߟߊߕߌ߮ ߙߏߓߍߙ ߡߐ߲ߕߑߜ߭ߏߡߋߙߌ߫ ߟߊ߫ ߛߊ߬ߦߊ ߞߐ ߘߐ߫߸ ߤߊ߲߬ߙߌ߫ ߞߊ߬ ߡߐ߲ߕߑߜ߭ߏߡߋߙߌ ߟߎ߬ ߟߊ߫ ߘߎ߰ߞߟߏ ߟߎ߬ ߕߊ߬ ߗߍ ߘߐ߫ ߣߌߥߦ ߔߊߙߞ߸ ߡߏߝ߭ߌߟ, ߌߣߌ߲ߛ߭ߏߥߍ߲߫߸ ߎߟߛߑߕߍߙ. ߊ߬ ߕߎ߲߬ ߞߊ߫ ߞߊ߲߫ ߕߘߍ߬ ߦߋ߫ ߞߊ߬ ߔߐߣߌ߲ ߁߃ ߀߀߀ £ ߟߋ߬ ߛߙߊ߬ ߓߛߌ߬ߞߌ ߘߏ߫ ߘߐ߫߸ ߏ߬ ߘߏ߲߬ ߕߘߍ߬ ߦߋ߫ ߣߊ߲߬ߝߟߏ߬ ߖߟߎ߫ ߞߐ߲߬ߜߍ߲ ߠߋ߬ ߘߌ߫ ߁߈߈߀ ߠߊ߫߸ ߊ߬ ߘߏ߲߬ ߤߊ߲߬ߙߌ߫ ߕߎ߲߬ ߕߍ߫ ߘߏ߫ ߜߘߍ߫ ߘߌ߫ ߕߎ߰ߡߏ߬ߙߌ߬ߛߙߍߞߍ ߞߐ߫ ߊ߲ߜ߭ߟߌߞߊ߲ߣ ߠߊ߫. ߊ߬ ߟߊ߫ ߝߏ߬ߘߏ ߡߎ߰ߡߍ ߝߋ߬ߙߋ ߣߴߊ߬ ߕߊ߫ ߓߊߟߌߣߊߟߌ߫߸ «ߊ߬ ߕߎ߲߬ ߞߊߜߍ߬ߟߍ߲߬ ߘߏ߯ߣߍ߲߫ ߠߊ߫ ߞߊ߬ ߛߋ߫ ߣߌߥߦ ߔߊߙߞ ߟߊߡߙߊ߬ ߟߊ߫ ߞߊ߬ ߛߋ߫ ߛߋߕߐ ߝߏ߲߬ߖߏ߲ ߞߍ߫ ߟߊ߫ ߦߋ߲߬» (ߏ߬ ߞߘߐ ߦߋ߫ ߣߌߥߦ ߔߊߙߞ ߟߋ߬ ߘߌ߫.
ߞߏ ߟߎ߬ ߣߊ߬ ߘߊ߫ ߝߌ߬ߛߊ߬ߦߊ߫ ߣߊ߲߬ߝߟߏ߬ߦߊ߬ߟߌ߬ߞߏ ߘߐ߫߸ ߕߎ߬ߡߊ ߡߍ߲ ߠߊ߫ ߣߌ߫ ߤߊ߲߬ߙߌ߫ ߕߐ߯ߦߊ߫ ߘߊ߫ ߁߈߈߉ ߟߊ߫ ߞߵߊ߬ ߞߍ߫ ߕߊߛߑߡߊߣߌ߫ ߕߎ߬ߓߊ߬ߓߎ߬ߡߏߙߌ ߘߌ߫߸ ߞߵߊ߬ ߕߘߍ߬ ߏ߬ ߦߋ߫ ߓߙߌߕߊ߲ߓߊ߫ ߥߙߎߣߍߦߊ ߟߊ߫߸ ߓߍߙߑߣߊߙߘ ߞߵߊ߬ ߟߊ߫ ߟߊ߬ߞߐ߰ߟߌ ߥߎ߬ߛߎ ߟߎ߬ ߟߊߕߊ߬ߡߌ߲߫ ߦߋ߲߬. ߕߎ߬ߓߊ߬ߓߎ߬ߡߏߙߌ ߡߐ߲ߕߑߜ߭ߏߡߋߙߌ߫ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ ߟߊ߫ ߞߍߕߊ ߦߴߊ߬ ߟߊ߫ ߥߎ߬ߛߎ ߓߍ߯ ߟߊߕߊ߬ߡߌ߲ ߠߋ߬ ߘߌ߫ ߕߊߛߑߡߊߣߌ߫ ߞߏ߲ߞߏ߫ ߕߌ߲ߞߎߘߎ߲ ߘߐ߫߸ ߞߏ߬ߣߌ߲߬ ߊ߬ ߞߊ߬ ߥߊ߯ߕߌߖߊ߲߫ ߞߍ߫ ߦߋ߲߬ ߞߐ߫ ߤߊ߲߯ ߞߊߙߏ߫ ߥߐ߯ߙߐ߫ ߖߊ߬ߕߋ߫ ߟߊ߫. ߊ߬ ߞߐߓߊ߯ߦߊ ߕߎ߬ߡߊ ߏ߬ ߟߊ߫߸ ߊ߬ ߡߏ߬ߛߏ ߕߘߍ߬ ߦߴߊ߬ ߟߊ߫ ߡߎ߬ߥߊ߲ ߠߊߡߌߣߌ߲ (mi-vingtaine) ߘߐ߫ ߡߎߣߎ߲߬߸ ߏ߬ ߕߘߍ߬ ߦߋ߫ ߘߊ߬ߘߌ߬ߟߌ߫ ߟߊߝߛߊ߬ߣߍ߲ ߠߎ߬ ߟߊ߫ ߟߴߊ߬ ߘߋ߲ ߞߊ߲߬ ߛߐ߲߬߸ ߊ߬ ߣߌ߫ ߞߵߊ߬ߟߎ߫ ߟߊߝߟߌ߬ߣߍ߲ ߕߴߊ߬ ߞߐ߫ ߛߐ߲߬ ߊ߬ ߟߊ߫ ߓߊ߬ߕߏ߬ߘߊ߰ߡߊ߲߮ ߠߎ߬ ߡߏ߬ߛߏ ߟߎ߬ ߟߊ߫ ߝߘߏ߬ߓߊ߬ ߗߋߢߊߟߌ߫ ߕߎߡߊ ߟߎ߬ ߟߊ߫ ߛߐ߲߬. ߓߍߙߑߣߊߙߘ ߡߊ߬ߞߍ ߣߴߊ߬ ߡߊ߬ߡߛߏ ߟߎ߬ ߘߐ߫߸ ߛߓߌߟ ߛߊ߬ ߘߊ߫ ߕߊߛߑߡߊߣߌ߫ ߘߋߣߍ߲߫ ߖߎ߯ߖߎ߯ߦߊ ߘߐ߫߸ ߏ߬ ߞߍ ߤߊߙߐߟߘ ߣߌ߫ ߘߏߣߊߟߘ ߣߌ߫ ߎߣߊ߫ ߟߎ߫ ߓߍ߯ ߝߎ߲ߘߌ߫ ߘߊ߫. ߡߏߘ ߡߐ߲ߜ߭ߏߡߋ߬ߙߌ߫ ߞߵߊ߬ ߘߐ߭ߘߏ߲߭ ߘߊߡߌ߬ߣߊ߬ ߊ߬ ߘߋ߲߫ ߓߘߎߓߘߎ ߟߎ߬ ߟߊߞߟߏߞߟߏ ߟߊ߫߸ ߣߴߊ߬ ߘߌ߫ ߓߍ߲߬ ߛߊ߫ ߟߊ߬ߞߟߏ߬ߞߟߏ߬ߟߌ߬ߟߊ ߡߍ߲ ߠߎ߬ ߣߊ߬ߣߍ߲߫ ߦߋ߫ ߞߊ߬ ߓߐ߫ ߓߙߌߕߊ߲ߓߊ߫߸ ߛߴߏ߬ ߟߎ߬ ߘߴߊ߬ߟߎ߫ ߟߊߞߟߏߞߟߏ߫. ߓߐ߰ߝߍ߬ ߞߍߣߍ߲ ߦߙߊ߬ߓߌ߫ ߕߍ߫ ߡߍ߲ ߘߐ߫߸ ߏ߬ ߞߊ߬ ߓߍߙߑߣߊߙߘ ߞߍ߫ ߡߊ߬ߓߊ߰ߓߊ߰ߟߌ߬ߟߊ ߘߌ߫߸ ߦߏ߫ ߊ߬ ߖߍ߬ߘߍ ߕߘߍ߬ ߦߴߊ߬ ߖߊ߲߬ߓߌ߬ߟߊ߬ ߟߴߏ߬ ߘߐ߫ ߢߊ ߡߍ߲: ߒ ߕߘߍ߬ ߦߋ߫ ߗߍ߬ߓߊ߬ߟߋ߲߬ߣߍ߲ ߢߡߊߛߌߟߊ߲ߣߍ߲ ߠߋ߬ ߘߌ߫. ߒ ߧߴߊ߬ ߓߛߌ߬ߞߌ߬ ߟߊ߫ ߒߞߏ߫ ߡߐ߰ ߛߌ߫ ߕߍ߫ ߛߋ߫ ߒ ߠߊ߫ ߞߏߟߊߕߊ߯ߡߢߊ߫ ߛߎ߮ ߘߐߞߏߦߊߕߏ߫ ߟߴߊ߲ ߕߋ߬ߟߋ ߘߐ߫. ߊ߬ ߟߊ߫ ߢߣߊߡߦߊ ߞߣߐߟߊ ߘߐ߫ ߞߐߝߍ߬߸ ߡߐ߲ߜ߭ߏߡߋ߬ߙߌ߫ ߞߵߊ߬ ߓߊ߲߬ ߊ߬ ߘߋ߲ߞߍ߫ ߘߊ߬ߝ߭ߌߘ ߞߍ ߡߊ߬ ߞߊ߬ ߥߴߊ߬ ߢߊ ߟߊ߫ ߡߊ߬ (ߡߐ߬ߡߛߏ߫) ߞߊ߲߬߸ ߊ߬ ߣߌ߫ ߞߵߊ߬ ߓߊ߲߬ ߊ߬ ߕߍ߬ߘߍ ߡߴߊ߬ ߟߊ߫ ߓߊߘߍ ߘߐ߫ ߁߉߄߉ ߟߊ߫.
ߘߋ߲ߓߦߊ ߟߎ߬ ߞߵߊ߬ߟߎ߫ ߞߐߛߊ߬ߦߌ߫ ߊ߲߬ߜ߭ߌ߬ߟߋ߬ߘߎ߰ ߛߋ߲߬ߧߊ ߘߏ߫ ߘߐ߫ ߟߊ߲ߓߍߕ ߜߊ߬ߙߊ ߘߏ߫ ߝߍ߬ ߁߈߉߇ ߟߊ߫߸ ߏ߬ ߞߍ ߓߍߙߑߣߊߙߘ ߣߴߊ߬ ߡߊ߬ߞߍ߫ ߤߊߙߐߟߘ ߟߎ߫ ߞߵߊ߬ߟߎ߫ ߟߊ߫ ߞߊ߬ߙߊ߲ ߞߎ߲߬ߕߊ߰ ߛߓߊߣߊ߲ (trimestre) ߞߊ߬ߙߊ߲ ߞߍ߫ ߞߌ߲ߜ߭ߛ ߛߑߞߎ߯ߟ ߐ߬ߝ ߞߊ߲ߕߊߓߐ߯ߙߋ߬ (king's school of Canterbury). ߁߉߀߁ ߠߊ߫߸ ߡߐ߲ߜ߭ߏߡߋ߬ߙߌ߫ ߞߍ߫ ߘߊ߫ ߘߟߊߝߎߟߊ߲ ߟߊߖߍ߲ߛߍ߲ߠߌ߲ ߞߏߟߊߘߍ ߞߟߊ߬ߕߌ߮ ߘߌ߫߸ ߊ߬ ߣߌ߫ ߝߣߊ߫ ߘߋ߲ߓߦߊ ߝߣߊ߫ ߞߵߊ߬ ߞߐߛߊ߬ߦߌ߫ ߟߐ߲ߘߐ߲߬.
ߡߐ߲ߜ߭ߏߡߋ߬ߙߌ߫ ߞߊ߬ ߞߊ߬ߙߊ߲ ߞߍ߫ ߛߍ߲ߕ-ߔߏߟ ߞߊ߬ߙߊ߲߬ߕߊ ߟߋ߬ ߟߊ߫߸ ߊ߬ ߣߴߏ߬ ߞߐ߫ ߣߊ߲߬ߕߌ߰ ߝߌߟߊ߲ߛߊ߯ߘߊ߫ ߙ߭ߏ߬ߦߊߟ ߛߍ߲ߘߑߤߐߛߕ߸ ߡߍ߲ ߘߐ߫ ߣߴߊ߬ ߜߍ߲߫ ߘߴߊ߬ ߟߊ߫ ߡߝߊ߬ߓߊߟߌߦߊ ߣߴߊ߬ ߟߊ߫ ߞߟߍ߬ߕߍ߮ (ߞߍ߬ߟߍ߸ ߕߊߛߙߊ߸ ߕߌߢߍߟߌ..) ߟߎ߬ ߡߊ߬. ߊ߬ ߟߊ߫ ߖߐ߲ߓߐ߲߫ ߘߌ ߝߍ߬ ߁߉߀߈ ߕߎߟߊߝߌ߲ ߠߊ߫߸ ߊ߬ ߡߙߊ߬ ߘߊ߫ ߙ߭ߏ߬ߦߊߟ ߥߐ߯ߥߌߗߑߛ߭ߊߦ ߛߊ߬ߝߌߝߌ ߞߟߍ߬ߓߏ߬ߟߏ߲߬ ߁߭ ߘߐ߫߸ ߘߊ߯ߕߌ߯ߘߎ߯ߟߦߊ (sous-lieutenant) ߞߛߊߞߊ ߘߐ߸ ߊ߬ ߣߴߊ߬ ߓߊ߯ߙߊ߫ ߘߊ߫ ߞߐߞߊ߲߫ ߗߋߘߊ ߟߎ߬ ߘߐ߫ ߌ߲ߘߌ߫. ߊ߬ ߡߊߦߟߍ߬ ߘߊ߫ ߘߊ߯ߕߌ߮ ߘߌ߫ ߁߉߁߀ ߠߊ߫߸ ߊ߬ ߣߌ߫ ߁߉߁߂ ߟߊ߫߸ ߊ߬ ߞߍ߫ ߘߊ߫ ߞߟߍ߬ߓߏ߬ߟߏ߲߬ ߁߭ ߓߏߟߏ߲ߕߌ߯ ߛߙߍߞߍ (adjudant) ߘߴߊ߬ ߟߊ߫ ߛߊ߬ߝߌߝߌ ߘߐ߫ ߛ߭ߊ߲ߡߞߑߟߊߌߝ ߣߊ߲߬ߕߌ߰ ߘߊ߮ ߟߊ߫.
ߓߍߙߑߣߊߙߘ ߟ. ߡߐ߲ߜ߭ߏߡߋ߬ߙߌ߫ ߘ.ߛ.ߏ «DSO» (ߦߌ߬ߘߊ߬ߣߍ߲߫ ߦߋ߫ ߞߌߣߌ߲ ߝߍ߬ ߞߵߊ߬ ߕߏ߫ ߢߍߡߌߘߦߊ ߟߊ߫), ߊ߬ ߣߌ߫ ߞߟߍ߬ߕߌ߰ߓߏ߬ߟߏ߲߫ ߁߀߄߲ ߛߏ߬ߝߊ߬ߞߎ߲ ߘߏ߫ ߟߎ߫߸ ߓߏߟߏ߲ߝߘߊ߫ ߃߆߲ ߘߐ߫. ߡߐ߲ߜ߭ߏߡߋ߬ߙߌ߫ ߓߊ߯ߙߊ߫ ߘߊ߫ ߞߟߍ߬ߕߌ߰ߓߏߟߏ߲ ߏ߬ ߘߐ߫ ߁߉߁߅ ߓߌ߲ߠߊߥߎߟߋ߲ ߠߊ߫ ߝߏ߫ ߞߊ߬ ߥߴߊ߬ ߛߌ߰ ߁߉߁߇ ߟߊ߫.
ߖߊ߯ߓߊ߫ ߞߟߍ ߝߟߐߡߊ
thumb|ߙߏ߬ߦߊߟ ߥߐߥߌߞߑߛ߭ߊߦߙ ߙߋߖߌߡߍ߲ߕ ߗߍ߬ߘߋ߲ ߠߎ߬ [[ߛߐߡ ߞߟߊߓߍ߲ ߝߍ߬.]]
ߖߊ߯ߓߊ߫ ߞߟߍ ߝߟߐߡߊ ߥߟߌ߬ ߘߊ߫ ߁߉߁߄ ߘߓߊ߬ߓߌߟߊ ߟߊ߫ : ߝߊߙߌ߲ ߡߏ߲ߜ߭ߏߡߋ߬ߙߌ߫ ߟߊ߫ ߛߊ߬ߝߌߝߌ ߟߎ߬ ߓߌ߬ߟߊ߬ ߘߊ߫ ߞߟߍ߬ߕߌ߰ߓߏ߬ߟߏ߲߫ ߝߌߟߊߣߊ߲ ߠߎ߬ ߘߐ߫ ߞߵߊ߬ߟߎ߬ ߟߥߊ߫ ߝߊ߬ߙߊ߲߬ߛߌ߫. ߊ߬ߟߎ߫ ߛߋ߫ ߘߴߊ߬ߟߌ߬ߞߡߊ߬ (ߓߌߟߋ߫) ߝߍ ߘߏ߫ ߘߐ߫ ߤߏߞߎߙߕ ߡߐ߲ߛ ߞߟߊߓߍ߲ ߝߍ߬߸ ߥߊ߯ߕߌߖߊ߲߫ ߕߊ߯ߡߊ ߞߐߝߍ߬ ߊ߬ߟߎ߫ ߓߟߏ߫ ߛߎ ߘߐ߫. ߊ߬ ߟߊ߫ ߛߏ߲߬ߛߏ߬ߘߌ߲߬ߠߌ߲߫ ߞߟߍߓߏߟߏ߲ ߡߍ߲ ߞߊߡߊ߲߫ ߦߋ߫ ߞߵߊ߬ߟߎ߫ ߞߍ߫ ߊߟߏߡߊ߲ ߠߎ߬ ߟߊ߫ ߛߘߍߞߎߘߎ߲߫ ߡߊߞߍߣߍ߲ ߠߎ߬ ߞߊ߲߬߸ ߏ߬ ߟߎ߬ ߡߍ߲ ߠߎ߬ ߡߊߞߍߣߍ߲߫ ߕߘߍ߬ ߦߋ߫ ߦߋ߲߬ ߓߙߊ߬ ߞߊ߲ߡߊ߬ ߞߙߎ߬ ߞߊ߲߬ߠߊ ߞߊ߲߬ ߡߍ߲ ߞߊ߬ߙߌ߬ߝߊ߬ߣߍ߲߫ ߕߘߍ߬ ߦߋ߫ ߞߟߍ߬ߓߏߟߏ߲߫ ߝߌߟߊߣߊ߲ ߠߊ߫ ߛߊ߬ߝߌߝߌ ߞߟߍ߬ߓߏߟߏ߲ ߘߐ߫. ߞߍߒߞߊ߲ߠߌ߲ ߞߍ߫ ߘߊ߫ ߓߙߊ߬ߞߊ߬ߓߙߊߞߊ ߘߝߊߣߍ߲ ߠߋ߬ ߘߐ߫ ߞߵߊ߬ ߞߎ߲߭ߘߏ߲߬ ߓߣߐ߬ ߞߍ ߟߊ߫ ߞߟߍ߬ߓߏߟߏ߲ ߝߊ߲߬ ߞߋߟߋ߲ ߘߐ߫߸ ߝߊ߰ߟߌ߸ ߖߐߞߟߌ߸ ߥߟߊ߫ ߞߵߊ߬ߟߎ߫ ߞߍ߫ ߞߍ߬ߟߍ ߡߌ߬ߘߊ߬ߟߌ߬ߘߋ߲ ߠߎ߬ ߘߌ߫.
ߊ߬ ߣߴߊ߬ ߛߋ߲߬ߘߏ߲߬ߢߐ߲߮ ߠߎ߬ ߢߎ߲߫ ߘߊ߫ ߞߊ߬ ߥߊ߫ ߓߏ߲ ߘߏ߫ ߡߊ߬ ߡߕߋߙߍ߲߫ ߕߏ߯ߘߊ ߡߊߛߎߘߎ߲ߧߊ ߘߐ߫ ߁߉߄߁ ߞߏ߲ߓߌߕߌ߮ ߁߃ ߡߊ߬߸ ߦߋ߲߬ ߡߍ߲ ߕߘߍ߬ ߡߊ߲ߖߊ߲߬ ߓߍߟߗ߭ߌߞ ߓߐߕߏ߲ ߠߊ߫. ߊ߬ ߓߊ߲ ߞߐ ߘߐ߫ ߟߎ ߘߏ߫ ߟߎ߬ ߡߌ߬ߘߊ߬ ߟߊ߫߸ ߛߌߣߊߔߍߙߌ߫ ߞߌߛߍ ߘߏ߫ ߛߋ߫ ߘߴߊ߬ ߡߊ߬ ߢߌ߲߬ߢߐ߲߮ ߠߎ߬ ߟߊ߫ ߞߍ߲ߒߞߊ߲ߠߌ߲߫ ߞߎ߲ߠߊߛߊߦߌ ߘߏ߫ ߝߍ߬. ߏ߬ ߞߍ߸ ߊ߬ ߡߊߘߐ߲߫ (ߞߵߊ߬ ߡߊߘߌߡߌ߲߫ ߞߏߖߎ߯ߦߊ߫) ߘߴߊ߬ ߞߌߣߌ߲ߓߟߏ߫ (ߓߙߊߛߊ) ߖߝߐ ߟߊ߫߸ ߊ߬ ߜߊߟߏ߲߫ ߘߊ߫ ߞߊ߬ ߓߋ߬߸ ߊ߬ ߞߵߊ߬ ߝߌߟߌ߲ߜߊ߲ ߏ߬ ߟߊߣߍ߲ ߕߏ߫ ߛߴߊ߬ ߟߊ߫ ߢߣߊߡߦߊ ߞߊߣߊ߬ ߟߐ߲߫. ߏ߬ ߞߍ߸ ߊ߲߬ߜ߭ߌ߬ߟߋ߬ ߣߊ߲߬ߕߌ߰ ߞߘߐ߬ߣߍ߲ ߘߏ߫ ߕߘߍ߬ ߦߴߊ߬ ߟߊ߫ ߖߡߊ߬ߞߎߘߎ߲ ߘߐ߫߸ ߏ߬ ߞߵߊ߬ ߡߊߘߍ߬ߡߍ߲߫߸ ߏ߬ ߞߵߊ߬ ߡߊߘߌߜߊ߫ ߦߊ߬ߣߴߏ߬ ߝߣߊ߫ ߓߋ߬ ߕߐ߫߸ ߓߊߏ߬ ߞߌ߬ߛߍ ߞߵߏ߬ ߓߏ߲߫ ߊ߬ ߞߎ߲߬ ߕߍߡߊ߬. ߊߟߏߡߊ߲ ߠߎ߬ ߟߊ߫ ߝߏ߬ߦߌ߬ߟߌ ߞߊ߬ ߝߎ߬ߙߋ ߟߎ߬ ߘߐߝߍߛߍ߲ߞߍ߫ ߊ߬ ߣߌ߫ ߡߊ߲߬ߕߙߐ߬ߕߐ ߡߍ߲ ߠߎ߬ ߕߘߍ߬ ߦߋ߫ ߡߐ߲ߜ߭ߏߡߋ߬ߙߌ߫ ߞߣߐ߬ߜߍ߲߬ ߠߊ߫߸ ߏ߬ ߟߎ߫ ߟߊ߫ ߞߎ߲߬ߞߕߌ ߟߎ߬ ߝߣߊ߫. ߊ߬ ߛߊ߰ߟߏ߲߬ ߘߊ߫ ߞߊ߬ ߥߴߊ߬ ߘߌ߫߸ ߊ߬ ߦߋ߫ ߘߊ߫ ߞߵߊ߬ ߕߘߍ߬ ߊ߬ ߡߊ߫ ߖߐߞߟߌ߫ ߜߘߍ߫ ߛߐ߬ߘߐ߲߬ ߝߴߊ߬ ߜߍ߬ߟߍ߲ ߠߊ߫. ߊ߬ ߕߘߍ߬ ߦߋ߫ ߞߍ߫ ߓߍ߯ ߞߣߐ߫ ߞߏ߫ ߗߍ߬ ߝߌ߬ߟߊ ߏ߬ ߟߎ߫ ߛߊ߬ߣߍ߲߫ ߠߋ߬ ߦߋ߫. ߞߵߊ߬ߟߎ߫ ߕߏ߫ ߊ߲ߓߎߟߊ߲ߛߌ ߞߣߐ߫߸ ߘߊ߲ߘߟߊ ߟߎ߬ ߖߌ߱ߕߍ߰ ߘߴߊ߬ ߟߊ߫ ߢߣߊߡߦߊ ߟߊ߫ ߞߵߊ߬ ߓߛߌ߬ߞߌ߬ ߞߴߊ߬ ߕߍߣߊ߬ ߥߊ߯ߕߌ߫ ߖߊ߲߫ ߞߍ߫ ߟߴߏ߬ ߞߐ߫ ߦߊ߬ߣߴߊ߬ ߓߌ߬ߟߊ߬ ߕߐ߫ ߞߊ߬ߟߏ ߘߐ߫. ߖߊ߬ߡߊߙߌ ߘߌ߫ ߘߊ߫ ߞߏ߫ ߞߵߊ߬ ߛߊ߬ߙߌ (ߞߊߓߙߎ) ߛߋ߲߬. ߛߊ߬ߙߌ߬ߛߋ߲߬ߠߊ (ߞߊߓߙߎ߫ ߛߋ߲ߠߊ) ߣߊ߬ ߣߴߊ߬ ߣߐ߭ߝߍ߬߸ ߊ߬ ߞߵߊ߬ ߡߊߞߟߍ߬ ߞߏ߫ ߞߋߟߋ߲߫ ߞߍ߫ ߞߐ߬ߙߐ߲߬ߘߐ ߟߊ߫. ߊ߬ ߡߊߘߏ߬ߣߌ߲߬ ߘߊ߫ ߞߊ߬ ߥߴߊ߬ ߘߌ߫ ߘߊ߲ߘߊߛߏ ߟߊ߫ ߕߊ߯ߡߊ߫ ߘߌߡߌ߲ߣߍ߲߫ ߞߎ߲߬ߘߐ߬ߖߊ߲ ߘߏ߫ ߘߐ߫. ߞߊߙߏ߫ ߘߊ߲ߘߐ߫ ߘߊ߲ߘߊߛߏ߫ ߟߊߟߌ ߞߐߝߍ߬߸ ߊ߬ ߢߊߦߋ߫ ߘߊ߫ ߞߏ߫ ߛߌ߲߬ߝߏ߲߬ߧߊ߬ߟߌ߸ ߛߋߞߏߦߊ ߣߌ߫ ߞߌ߬ߓߊ߬ߙߏ߬ߦߊ߫ ߛߎߡߊ߲ߣߍ߲ ߠߎ߬ ߞߊߢߌ߲߬. ߊ߬ ߝߐߢߊ߫ ߜߘߍ߫ ߘߐ߫߸ ߘߎߢߡߊߛߊ߲߬ߘߊ ߞߘߐ߬ߡߊ߲ ߠߎ߬ ߘߐ߫߸ « ߖߊ߬ߘߊ ߘߋ߲߫ ߞߋߟߋ߲ ߞߊߝߌ߬ߛߊ߬ ߥߍ߲߬ߛߍ߲ ߛߋ߬ߦߌ߬ ߝߊ ߘߌ߫ » ߥߟߊ߫ « ߖߟߏ (ߞߊ߬ߟߊ) ߝߊ߲߬ߞߊ ߓߏ߲߬ߓߊ߫ ߝߊ߲߭ ߘߌ߫» « la plume est plus puissante que l'épée ».
ߝߊߙߌ߲ ߡߐ߲ߜ߭ߏߡߋ߬ߙߌ߫ ߞߊ߬ ߗߋߘߊ߫ ߘߊ߲߬ߝߘߊ߬ߓߐ߬ߣߍ߲ ߖߊ߬ߡߊߙߌ ߖߊ߬ߟߊ ߛߐ߬ߘߐ߲߫ ߞߊ߬ ߓߍ߲߬ ߊ߬ ߟߊ߫ ߡߊ߬ߡߙߊ߬ߟߌ߬ ߝߢߊߝߢߊ ߣߌ߫ ߞߟߊߓߎߡߊ ߝߍ߬ ߡߕߋߙߍ߲߫ ߕߙߊ߬ߓߊ߬ߛߏ߰ߟߌ ߝߍ߬. ߊ߬ ߖߐߞߌߓߊ߯ߕߐ ߟߥߊ߫ ߘߊ߫ ߊ߲߬ߜ߭ߌ߬ߟߋ߬ߘߎ߯߸ ߏ߬ ߞߍ ߊ߬ ߝߌ߬ߛߦߊ߬ ߘߊ߫ ߞߊߙߏ߫ ߘߊ߲ߘߐ߫ ߞߘߐ߫: ߊ߬ ߞߍ߲ߘߍߦߊߣߍ߲߸ ߊ߬ ߞߵߊ߬ ߘߐߞߕߌ߫ ߏ߬ ߟߋ ߘߐ߫ ߞߴߊ߬ ߦߋ߫ ߥߊ߫ ߟߊ߫ ߓߌ߬ߟߊ߬ ߟߊ߫ ߘߊ߯ߘߐ ߞߘߐ߫. ߞߏ߬ߣߌ߲߬ ߊ߬ ߟߊߘߏ߲߬ ߘߊ߫ ߞߌߗߌ߲ߣߊ߬ ߣߊ߲߬ߕߌ߮ ߟߎ߬ ߟߊ߫ ߟߞߊ߬ߙߊ߲߬ߠߌ߲߫ ߛߘߍ ߘߐ߫ ߁߉߁߅ ߘߊߡߌߣߊ ߟߊ߫. ߁߉߁߆ ߟߊ߫߸ ߡߙߊ߬ߓߊ߮ ߡߐ߲ߜ߭ߏߡߋ߬ߙߌ߫ ߟߊߕߊ߯ ߘߊ߫ ߕߟߋ߬ߓߋ ߞߟߊߘߊ ߘߐ߫ ߘߊ߯ߘߐ ߛߏ߬ߝߊ߬ߞߎ߲ ߘߌ߫ ߘߐ߬ߓߛߏ߬ߟߌ ߘߐ߫ ߛߐߡ߸ ߊߙߊߛߍߕ ߔߊߛ߭ߌ߲ߘߊߍߟ. ߊ߬ ߛߋߣߍ߲ ߦߋ߲߬߸ ߊ߬ ߥߊ߫ ߘߴߊ߬ ߦߋ߫ ߝߏ߬ߣߊ߲ ߡߍ߲ ߦߋ߫ ߘߊ߯ߘߐ ߟߊ߫ ߝߊ߲߬ߝߘߊ߬ߡߊ߬ߞߍ߲߰ߠߊ ߟߎ߬ ߣߌ߫ ߞߣߍߞߊ߲߫ ߡߐ߮ ߟߎ߬ ߕߍ߫ ߏ߬ ߝߘߏ߬ߣߍ߲߫ ߦߋ߫ ߢߐ߲߮ ߡߊ߬ ߢߊ߫ ߡߊ߬߸ ߡߐ߰ ߕߴߛߋ߫ ߟߊ߫ ߟߊ߫ ߡߍ߲ ߠߊ߫. ߒ߬ߓߊ߬ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߊ߬ߟߋ ߕߘߍ߬ ߦߋ߫ ߞߟߍ߬ߕߌ߰ ߔߑߟߐߡߊ߬ ߟߊ߫ ߡߊ߬ߡߙߊ߬ߟߌ ߟߋ߬ ߞߐ߬ߣߐߡߊ߬߸ ߊ߬ ߣߴߊ߬ ߘߐ߱ߘߏ߲߬ߣߍ߲߫ ߕߘߍ߬ ߦߋ߫ ߟߊ߬ߟߌ߰ߒ߬ߞߊ߲߬ߠߊ ߟߎ߫ ߘߟߌ ߟߊ߫ ߝߊ߬ߘߌ߬ ߉߲ ߗߍ߬ߘߋ߲ ߠߎ߬ ߡߊ߬. ߡߐ߲ߜ߭ߏߡߋ߬ߙߌ߫ ߟߊ߫ ߟߞߊ߬ߙߊ߲߬ߠߌ߲߫ ߠߊߓߌ߬ߟߊ߬ߣߍ߲ ߠߎ߬ ߛߘߊ߫ ߘߐ߫߸ ߜߟߍ߬ߟߊ߬ߞߊ ߟߎ߬ ߣߌ߫ ߛߋ߲߬ߠߊ߬ߞߟߍ߬ߟߊ ߟߎ߫ ߓߐߢߐ߲߯ߞߘߐ ߣߴߊ߬ ߛߏ߲ߛߙߏߡߊߟߌ ߘߐ߫߸ ߔߑߟߐߡߊ߬ ߟߊ߫ ߞߟߍ߬ߓߏߟߏ߲ ߠߎ߬ ߛߋ߫ ߘߴߊ߬ߟߎ߫ ߢߌߣߌ߲ߞߏ ߛߐ߬ߘߐ߲߬ ߠߊ߫ ߓߣߐ߬ ߡߊߓߍ߲߬ߣߍ߲ ߘߐ߫.
ߡߐ߲ߜ߭ߏߡߋ߬ߙߌ߫ ߕߘߍ߬ ߘߊ߫ ߟߌߛ ߞߟߊߓߍ߲ ߣߌ߫ ߍߛߣߌ߫ ߞߟߊߓߍ߲߫ (ߛ߭ߋߡߍ߲ ߘߍ߬ ߘߊߡߛ ߞߟߊߓߍ߲) ߝߌߟߊߣߊ߲ ߠߎ߬ ߘߐ߫߸ ߞߊ߬ ߣߊ߬ ߕߏ߫ ߞߍ߬ߟߍ ߞߎ߲߬ߘߏ߲߬ ߠߊ߫ ߛߏ߬ߝߊ߬ߞߎ߲߬ߦߊ ߛߝߊ ߘߐ߫ ߞߊߓߋ߫ ߁߭ ߟߊ߫߸ ߓߙߌߕߊ߲ߓߞߊ ߟߎ߬ ߞߎߘߎ߲߫ ߄߇߲ ߝߘߏ߬ߓߊ߬ ߘߊ߯ߘߐ (ߟߐ߲ߘߐ߲߬ ߕߊ ߂߲) ߠߎ߬ ߘߌ߫ ߥߊ߯ߕߌߟߕߊߡߌ߲߫ ߖߟߊ ߝߊߙߌ߲߫-ߘߊ߯ߕߌ߮ ߘߐ߫.
߁߉߁߈ ߖߌ߬ߦߊ߬ߓߍ ߘߏ߫ ߦߋ߫ ߝߊߙߌ߲߫-ߘߊ߯ߕߌ߮ ߡߐ߲ߜ߭ߏߡߋ߬ߙߌ߫ ߦߌ߬ߘߊ߬ ߟߊ߫߸ ߞߵߊ߬ ߕߘߍ߬ ߊ߬ ߡߊ߫ ߡߊߟߐ߲߫ ߓߘߍ߫ ߞߍ߫ ߡߎߣߎ߲߬߸ ߊ߬ ߦߋ߫ ߥߌ߲ߛߑߕߐ߲߫ ߗߐߗߌߟ ߞߍ߬ߙߍߝߍ߬ ߓߙߊߓߐ ߘߊ ߘߏ߫ ߘߐ߫.
ߊ߬ ߟߊ߫ ߘߊ߯ߘߐ ߟߊ߫ ߟߐ߲ߘߐ߲߬߸ ߊ߬ ߞߵߊ߬ ߘߊ߬ߝߊ ߟߎ߬ ߟߊ߫ ߢߍߛߐߘߐ߲ ߛߌߟߊ ߘߏ߫ ߟߎ߫ ߓߌ߬ߟߊ߫ ߛߋ߲߬ߠߊ߫߸ ߞߊ߬ ߔߙߊߕߌ߫ ߖߟߎ߬ߒߕߊ߲ ߗߋߓߏ߲ ߘߏ߫ ߓߌ߬ߟߊ߫ ߛߋ߲߬ߠߊ߫ ߞߊ߬ ߕߏ߫ ߓߌ߬ߟߊ߬ߢߐ߲߰ߡߊ ߞߍ߫ ߟߴߊ߬ ߟߊ߫ ߡߙߊ߬ߓߊ߮ ߛߏ߬ߝߊ߬ߞߎ߲ ߠߎ߬ ߝߍ߬ ߊ߬ ߟߊ߫ ߞߎߘߎ߲ ߞߣߐߟߊ ߘߐ߫ ߊ߬ ߣߌ߫ ߘߊ߯ߘߐ ߡߍ߲ ߠߎ߬ ߦߋ߫ ߞߐߞߘߐߟߊ ߘߐ߫ ߡߍ߲ ߘߌ߫ ߛߋ߫ ߝߘߏ߬ߓߊ߬ ߞߍߟߌ (ߓߊ߯ߙߊ߫) ߟߎ߫ ߘߏ߲ߖߟߎߡߊߟߌ ߟߊ߫. ߒ߬ߓߊ߬ ߢߍߕߊ߯ߟߌ ߞߟߍ߬ߦߊ (ߝߍ߬ߙߍ) ߛߎ߯ߦߊ (ߝߊߛߌߣߌ߲) ߡߍ߲ ߞߍߣߍ߲߫ ߦߴߏ߬ ߘߌ߫ ߣߊ߲߬ߕߌ߮ ߓߍ߯ ߟߊ߫ ߢߍߛߐߘߐ߲ ߞߊ߲ߡߊ߬߸ ߏ߬ ߞߍ߫ ߘߊ߫ ߝߙߍ߬ ߘߌ߫ ߡߍ߲ ߞߊ߬ ߛߏ߬ߝߊ߬ߞߎ߲ ߠߎ߬ ߟߊ߫ ߓߌ߬ߟߊ߬ߢߐ߲߰ߡߊ ߟߐ߬ߘߎ߮ ߓߌ߬ߟߊ߬ ߢߍ߫߸ ߡߍ߲ ߞߵߊ߬ ߞߍ߫ ߟߊߣߌߘߐߡߦߊߟߌ (ߣߌߘߐߡߦߊߟߌ) ߟߊߞߊ߬ߝߏ߬ߟߌ ߞߊ߬ ߟߐ߬ߘߎ߮ ߢߣߊߡߊ߫ ߢߊ߬ ߘߎߢߊ߫ ߝߐߢߐ߲߯ߞߐ߫ ߝߌߟߊߣߊ߲ ߞߎ߲߬ߕߊ߮ ߞߘߐ߫.
ߖߊ߯ߓߊ߫ ߞߟߍ߫ ߝߌߟߊߣߊ߲
ߦߌߟߡߊ:ߖߊ߯ߓߊ߫ ߞߟߍ ߝߟߐߡߊ ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:ߣߊ߲߬ߕߌ߮ ߦߌߟߡߊ:ߘߐ߬ߝߐ
ߊߡߊߘߎ߫ ߖߊߥߙߊ
ߊߡߊߘߎ߫ ߖߊߥߙߊ ߥߟߏ߫ ߘߊ߫ ߞߊ߬ߙߌ߬ߝߐ ߕߟߋ߬ ߁߇ / ߁߉߉߇ ߞߐߣߊߞߙߌ߫ ߸ ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫. ߊ߬ ߦߋ߫ ߕߏߟߏ߲ߠߊ ߞߊߡߊ߲ ߕߍߡߟߊ ߟߋ߬ ߘߐ߫ ߊ. ߍߛ. ߙߏߡߊ߫ ߞߍߙߍ߲ ߘߐ߫.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߞߊ߬ ߡߏߦߌ߫ ߞߐߣߊߞߙߌ߫
ߘߐ߰ߡߍ߫
ߘߐ߰ߡߍ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߣߴߊ߬߬ ߘߎ߰ߣߍ߲ ߘߏ߫ ߟߋ߬߬߸￼￼ ߊ߬ ߦߋ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫
ߊ߬ ߛߌ߰ߓߊ߮
߂߀߁߆ߟߊ߫߸ߊ߬ ߛߌ߰ߓߊ߮ ߞߍ߫ ߘߊ߫ ߡߐ߰ ߂߉ ߆߇߆߸ߞߴߊ߬ ߕߘߍ߬ ߘߏ߲߬ ߡߐ߰ߡߊ߬ߘߊ߲߫ ߞߎ߲߲߬߬ߠߊ߬ߛߌ߰ߡߊ ߛߙߍߘߍߦߊߟߌ ߡߍ߲ ߂߀߁߄ ߟߊ߫߸ߊ߬ ߛߌ߰ߓߊ߮ ߕߎ߲߬ ߂߇ ߇߄߈ ߠߋ߬ ߘߌ߫.
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߟߏߞߊߣߌ߫
ߞߟߏߞߊߣߌ߫ ߦߋ߫ ߡߊ߬ߟߌ ߛߏ ߣߴߊ߬ ߞߊ߬ ߝߏ߬ߙߋ߲ ߘߏ߫ ߟߋ߬ ߘߌ߫߸ ߞߟߏߞߊߣߌ߫ ߞߏ߰ߙߌ ߣߌ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߠߎ߬ ߘߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߟߏߞߊߣߌ߫ ߞߏ߰ߙߌ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߞߊ߬ߝߏ߬ߙߋ߲ ߘߏ߫
ߛߙߋ߫ ߓߙߎߟߊߦߌ
ߞߊ߲߬ߛߓߍߟߌ
(ߛߙߋߓߙߎߟߊߦߌ ߟߊ߫ ߘߐ߬ߝߐ ߓߍ߯ ߟߐ߲ߣߍ߲߫ ߕߍ߫ ߒ߬ ߓߟߏ߫ ߡߎߣߎ߲߬߸ ߡߍ߲ ߣߍ߲ ߟߐ߲ߣߍ߲߫ ߦߋ߫߸ ߏ߬ ߟߋ ߦߴߊ߬ ߣߌ߫ ߛߊ߭ߡߏ߬ߙߌ߬ ߕߍ ߘߴߏ߬ ߣߊ߫ ߞߎ߲߬ߞߊ߫ ߕߎߡߊ ߟߴߊ߬ ߓߟߏ߫߸ ߞߏ ߡߍ߲ ߠߎ߬ ߕߊ߬ߡߌ߲߬ ߘߊ߫ ߥߊ߯ߕߌ ߏ߬ ߟߊ߫ ߏ߬ ߟߎ߫ ߟߋ߬ ߛߓߍ߫ ߕߐ߫ ߦߋ߫ ߒ߬ ߓߟߏ߫ ߦߊ߲߬.)
ߛߙߋ߫ ߓߙߎߟߊߦߌ ߕߘߍ߬ ߦߋ߫ ߡߊ߲߬ߛߊ߬ߦߊ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߊ߬ߟߋ ߟߋ߬ ߕߘߍ߬ ߦߋ߫ ߡߊ߲߬ߛߊ߬ ߘߌ߫ ߡߍ߲ ߕߘߍ߬ ߦߋ߫ ߞߘߏߥߊߙߌ߫ ߕߟߋ߬ߓߋ-ߥߙߏ߬ߘߎ߮ ߣߌ߫ ߕߐ߬ߙߐ߲߬ ߣߌ߫ ߝߏߟߏ߲ߣߍ߲߬ߜߍ߫ ߟߎ߫ ߣߴߊ߬ߟߎ߫ ߟߊ߬ߡߌߣߌ߲ ߖߡߊ߬ߣߊ߬ ߡߌߛߍ߲ ߠߎ߬ ߡߙߊ߬ ߟߊ߫߸ ߊ߬ߟߎ߫ ߕߘߍ߬ ߦߴߏ߬ ߟߎ߫ ߡߍ߲ ߠߎ߬ ߘߐߛߏߘߏ߲ߜߊ߫ ߟߊ߫ ߞߍ߬ߣߍ ߦߏ߫ ߟߋ߬ߡߎ߬ߣߎ߲߬ߓߊ߬ ߝߏߙߏ߲߫߸ ߞߵߊ߬ߟߎ߬ ߟߊ߫ ߓߌߦߊ߲ ߠߎ߬ ߣߴߊ߬ߟߎ߫ ߘߋ߲ ߠߎ߬ ߣߴߊ߬ߟߎ߫ ߟߊ߫ ߡߐ߱ ߟߎ߬ ߡߌ߬ߘߵߊ߬ߟߎ߫ ߟߊ߫ ߞߍ߬ߣߍ ߞߎߘߊߌ߫.
ߕߏ߫ ߞߍ߫ ߘߴߏ߬ ߟߋ ߘߐ߫ ߝߎߚߎ߫ ߝߴߊ߬ߟߎ߫ ߥߊ߫ ߘߊ߫ ߛߊߣߊ߲ߞߐ߬ߘߐ߫ ߣߌ߬ߛߌ ߣߌ߫ ߣߛߌ߬ߜߍ߲߬ߘߋ߲ ߠߎ߫ ߓߍ߯ ߕߍ߬ ߞߐߘߍ߫߸ ߒ߬ߓߊ߬ ߗߐ߬ߡߐ߫ ߟߊ߲߬ߝߌߦߊ߫ ߕߊ ߟߎ߬ ߣߴߊ߬ ߡߛߏ߬ ߛߐ߯ߣߊ߬ ߞߡߊ߬ߙߊ߫ ߟߎ߫ ߕߘߍ߬ ߘߴߏ߬ ߟߋ ߘߐ߫. ߏ߬ ߞߵߊ߬ ߕߘߍ߬ ߛߐ߯ߣߊ߬ ߘߋ߲ߞߍ߫ ߞߊߡߋߙߋ߲ ߥߊߣߍ߲߫ ߊ߬ ߡߊߕߊ߯ߡߊ߫ ߦߌߟߊ ߕߎ ߞߘߐ߫߸ ߞߊ߬ߦߌ߯ ߏ߬ ߟߋ ߞߌ߬ߓߊ߬ߙߏ ߛߋ߫ ߘߴߏ߬ ߡߊ߬ ߛߊ߫߸ ߏ߬ ߞߣߐߜߊߡߊ߲ߕߐ ߣߊ߬ ߘߊ߫ ߛߏ߫ ߞߊ߬ ߥߴߊ߬ ߕߘߍ߬ ߊ߬ ߣߊ߫ ߥߊߣߍ߲߫ ߠߋ߬ ߝߛߊߦߌ߫; ߏ߬ ߞߵߊ߬ ߝߴߊ߬ ߝߊ߬ ߢߍ߫ ߞߴߊ߬ ߦߴߊ߬ ߟߊ߫ ߣߌ߬ߛߌ ߘߏ߫ ߘߴߊ߬ ߡߴߊ߬ߟߋ ߦߋ߫ ߥߴߊ߬ ߓߊ߫ ߣߐ߬ߣߍ߫߸ ߏ߬ ߞߵߊ߬ ߝߐ߫ ߞߏ߫ ߞߊ߯ߙߌ߫߹ ߊ߬ ߞߊߣߊ߬ ߞߍ߫ ߒ ߞߊ߲߬ ߓߐ߬ߣߐ ߛߊ߬ߓߊ ߘߌ߫߸ «ߒ ߡߛߏ߬ ߕߍ߫ ߒ ߓߟߏ߫߸ ߒ ߠߊ߫ ߓߌߦߊ߲߫ ߕߍ߫ ߒ ߓߟߏ߫߸ ߌߟߋ ߝߣߊ߫ ߕߍ߫ ߒ ߓߟߏ߫». ߒ߬ߓߊ߬ ߏ߬ ߟߋ ߞߊ߬ ߊ߬ߟߌ߬ߡߊߡߌ߲߫ ߟߐ߬ ߊ߬ ߘߏ߲߰ ߠߴߊ߬ ߝߊ߬ ߡߊ߬ ߞߊ߬ ߥߴߊ߬ ߣߊ߫ ߛߊ߯ߘߊ߫߸ ߊ߬ ߥߊ߫ ߘߴߊ߬ ߡߊߞߊ߬ߛߌ߫ ߡߊ߲߬ߛߊ ߢߍ߫ ߊ߬ ߣߊ߫ ߘߌ߫ ߞߏ ߘߴߊ߬ ߡߊ߬߸ ߏ߬ ߝߣߊ߫ ߡߴߊ߬ ߛߐ߲߬ ߏ߬ ߡߊ߬ ߡߍ߲ ߞߍ߫߸ ߊ߬ ߞߵߊ߬ ߥߊ߬ߞߊߟߌ߫ ߊ߬ ߣߊ߫ ߞߎ߲߬ߞߊ ߢߌߣߌ߲ ߡߊ߬ ߞߍ߬ߟߍ ߘߐ߫ ߛߏ߬ߝߊ ߟߎ߬ ߝߍ߬.
ߡߊ߲߬ߛߊ߬ߦߊ ߢߊߢߌߣߌ߲
ߛߙߋ߫ ߓߙߎߟߊߦߌ ߣߵߊ߬ ߦߋ߫ ߟߴߊ߬ߟߋ ߓߘߊ߫ ߞߘߐ߬߸ ߊ߬ ߞߊ߬ ߡߏߙߌ ߘߏ߫ ߢߌߣߌ߲߫ ߊ߬ߟߎ߬ ߟߊ߫ ߡߊ߲߬ߛߊ߬ߦߊ ߟߌ߬ߤߟߊ ߢߊߢߌߣߌ߲߫ ߞߊ߲ ߡߊ߬. ߏ߬ ߣߵߊ߬ ߟߊ߫ ߕߌߙߌ߲ߠߌ߲ ߠߎ߬ ߓߌ߬ߟߊ߬ ߟߊ ߛߋ߲߬ߠߊ߫߸ ߏ߬ ߞߵߊ߬ ߝߐ߫ ߡߊ߲߬ߛߊ ߢߍ߫ ߞߏ߫ ߊߟߎ߫ ߟߊ߫ ߡߊ߲߬ߛߊ߬ߓߏ߲ ߓߘߊ߫ ߦߟߍ߬ߡߊ߲߬ ߓߏ߲߫ ߜߘߍ߫ ߞߣߐ߫߸ ߏ߬ ߕߌ߱ ߝߊ߲߭ ߦߴߊ߬ߟߎ߫ ߟߊ߫ ߞߟߍ߬ߘߋ߲ ߠߎ߬ ߘߐ߫ ߦߊ߲߬ ߕߊ߲߫; ߡߊ߲߬ߛߊ ߞߵߊ߬ ߢߌ߬ߣߌ߲߬ߞߊ߫ ߞߏ߫ ߣߴߌ ߞߵߊ߬ ߕߌ߱ ߦߋ߫߸ ߌ ߘߴߊ߬ ߟߐ߲߫؟߸ ߊ߬ ߞߵߊ߬ ߦߌ߬ߘߊ߬ ߞߏ߫ ߞߏߛߓߍ߫.
ߛߙߋ߫-ߓߙߎߟߊߦߌ ߞߵߊ߬ ߟߊ߫ ߛߏ߬ߝߊ ߟߎ߬ ߟߐ߬ ߞߋ߬ߟߋ߲߬ߞߋ߬ߟߋ߲߬ ߕߊ߬ߡߌ߲߬ ߠߴߊ߬ ߢߊߞߘߐ߫ ߡߏߙߌߞߍ ߞߍ߲߰ߠߊ߫߸ ߏ߬ ߟߎ߬ ߓߍ߯ ߓߊ߲߫ ߘߊ߫ ߕߊ߬ߡߌ߲߬ ߠߊ߫ ߞߏ߬ߣߌ߲߬ ߡߏߙߌߞߍ ߞߵߊ߬ ߝߐ߫ ߞߴߊ߬ ߡߴߊ߬ ߦߋ߫ ߏ߬ ߟߎ߬ ߘߐ߫߸ ߡߊ߲߬ߛߊ ߣߊ߬ ߘߊ߫ ߢߌ߬ߣߌ߲߬ߞߊ߬ߟߌ ߞߍ߫ ߊ߬ ߝߐ߫ ߘߴߊ߬ ߢߍ߫ ߞߏ߫ ߛߏ߬ߝߊ ߘߏ߫ ߟߎ߫ ߦߋ߫ ߝߊ߰ߣߌ߲߬ ߞߏ߬ ߦߌߟߊ ߞߐ߭ ߘߐ߫. ߏ߬ ߟߎ߫ ߣߊ߬ߣߍ߲ ߌߞߘߐ߫߸ ߡߏߙߌߞߍ ߞߐߙߍߦߊ߫ ߘߊ߫ ߛߊ߬ߡߘߎ߬ߜߍ߫ ߟߊ߫ ߞߴߊ߬ߟߋ ߟߋ߬ ߦߋ߫ ߣߌ߲߬. ߡߊ߲߬ߛߊ ߞߊ߬ ߛߊ߬ߡߘߎ߬ߜߍ߫ ߞߟߌ߫ ߞߐ߯ߟߊ߫ ߞߵߊ߬ ߞߐ ߞߊ߬ߙߌ߬ߝߴߊ߬ ߟߊ߫߸ ߏ߬ ߟߋ ߞߐ ߞߍ߫ ߘߴߊ߬ߟߌ߬ߡߊ߰ߡߌ߲߬ ߣߴߊ߬ ߣߊ߫ ߥߌ߬ߟߌ ߘߌ߫ ߦߋ߲߬ ߞߊ߬ ߛߏ߫ ߡߊߢߌߣߌ߲߫.
ߊ߬ߟߎ߫ ߥߌ߬ߟߌ ߞߐ ߘߐ߫ ߦߋ߲߬߸ ߛߙߋ߫ ߓߙߎߟߊߦߌ ߞߵߊ߬ ߘߐ߯ߞߍ߫ ߞߟߌ߫ ߞߊ߬ ߡߏߙߌߞߍ ߟߊ߫ ߘߊ߲߬ߕߍ߰ߟߌ ߞߴߊ߬ ߢߍ߫߸ ߏ߬ ߞߵߊ߬ ߝߐ߫ ߞߏ߫ ߌ ߘߏ߲߬ ߡߴߏ߬ ߝߐ߫ ߒ߬ ߢߍ߫ ߊ߲ ߢߴߊ߬ ߝߊ߰ ߌߞߘߐ߫؟߸ ߏ߬ ߞߵߊ߬ ߝߐ߫ ߞߏ߫ ߊߟߊ߫ ߟߊ߫ ߞߏ߫ ߟߊߘߊ߲ߣߍ߲ ߕߍ߫ ߛߐ߲߬ ߠߊ߫ ߘߐߛߊ߬ ߟߊ߫߸ ߌ ߘߏ߲߬ ߞߊ߫ ߓߌ߬ߟߵߊ߬ ߟߊ߫ ߒ ߞߐ߫ ߘߋ߬. ߛߙߋ߫ ߓߙߋߡߊ ߞߊ߬ ߛߏ߬ߝߊ ߟߎ߬ ߟߐ߬ ߛߊ߭ߡߏ߬ߙߌ߬ ߛߊ߯ߘߊ߫ ߟߊ߫ ߞߊ߬ ߞߢߊ߬ ߞߟߍߞߕߍ߫.
ߏ߬ ߟߋ ߞߐ ߞߍ߫ ߘߊ߫ ߛߙߋ߫ ߓߙߎߟߊߦߌ ߟߊ߫ ߛߊ߬ߦߊ ߘߌ߫߸ ߊ߬ ߘߐ߯ߞߍ߫ ߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫߸ ߏ߬ ߟߋ ߣߌ߫ ߊ߬ߟߌ߬ߡߊߡߌ߲߫ ߝߐ߫ ߘߊ߫ ߢߐ߲߯ ߞߐ߫ ߞߊ߬ ߞߟߍ߬.
ߦߟߌߡߊߛߙߋ߫ ߟߎ߬
ߦߌߟߡߊ:ߡߊ߬ߘߌ߬ߣߊ߫ ߛߌ߬ߛߋ߬ ߡߊ߲ߛߊ ߟߎ߫ ߦߌߟߡߊ:ߛߊ߬ߡߘߎ߬ߜߍ߫ ߕߎ߬ߙߋ߫ ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߡߐ߲߬ߛߐ߲߫ ߖߊ߬ߙߊ߫
ߡߐ߲߬ߛߐ߲߫ ߖߊ߬ߙߊ߫ ߥߟߊ߫ ߡߊ߬ߞߙߐ߬-ߡߐ߲ߛߐ߲ ߖߊ߬ߙߊ߫ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߡߊ߲߬ߛߊ ߘߏ߫ ߟߋ߬ ߘߌ߫. ߒ߬ߜ߭ߏ߬ߟߏ߫ ߖߊ߬ߙߊ߫ ߘߋ߲߸ ߊ߬ ߡߊ߲߬ߛߦߊ߬ ߘߊ߫ ߁߇߉߀ ߣߌ߫ ߁߈߀߈ ߕߍ߫.
ߞߊ߲߬ߛߓߍߟߌ
ߞߣߐߘߐ ߣߌ߲߬ ߘߐߞߏߟߏ߲ ߠߋ߬߸ ߥߟߴߊ߬ ߘߐߥߛߊ߬ߣߍ߲߬ ߕߍ߫ ߤߊߡߊ߲߫ ߊ߬ ߘߝߊߣߍ߲߫ ߕߍ߫. ߌ ߟߊ߫ ߡߊ߬ߜߍ߲ ߣߌ߫ ߛߣߍ߫߹
ߦߊ߬ߣߴߊ߬ ߦߟߍ߬ߕߐ߫ ߝߊ߲߬ߞߊ ߟߊ߫߸ ߊ߬ ߞߵߊ߬ ߡߊ߬ߞߍ ߢߊ߲߬ߜ߭ߟߏ߫ ߞߟߍ߬ ߞߊ߬ ߦߟߍ߬ ߝߊ߲߬ߞߊ ߟߴߊ߬ ߝߊ߬ ߟߊ߫ ߛߊ߬ߦߊ ߞߐ߫. ߡߐ߲߬ߛߐ߲߫ ߠߋ߬ ߞߵߏ߬ ߟߊ߬ߥߛߊ ߛߐ߬ߘߐ߲߬߸ ߞߵߊ߬ ߕߘߍ߬ ߞߙߊ߬ߕߊ߫ ߡߊ߲߬ߛߊ߫ ߘߛߋ߫ ߞߎ߬ߟߌߓߊ߬ߟߌ߫ ߓߘߴߊ߬ ߡߊ߬ߞߍ ߘߍ߬ߡߍ߲߫ ߊ߬ ߡߊ߬. ߡߐ߲߬ߛߐ߲߫ ߕߘߍ߬ ߦߋ߫ ߡߊ߲߬ߛߊ߬ ߓߊ߯ߙߟߊ߫ ߞߊ߯ߙߌߣߍ߲ ߠߋ߬ ߘߴߊ߬ ߟߊ߫ ߡߊ߲߬ߛߊ߬ߟߊ ߓߟߏߝߋ߲ ߠߎ߬ ߡߊ߬.
ߊ߬ ߞߵߊ߬ ߟߊ߫ ߡߊ߲߬ߛߊ߬ߟߊ ߟߊߥߙߊ߬ ߊ߬ ߛߌ߬ߢߐ߲߮ ߞߙߊ߬ߕߊ߫ ߕߋ߭ ߟߊ߫߸ ߊ߬ ߣߌ߫ ߞߊ߬ ߥߊ߫ ߜ߭ߋߡߎ߫ ߞߍ߬ߟߍ߫. ߊ߬ ߛߋ߫ ߘߊ߫ ߡߐ߰ߛߌ ߟߎ߬ ߟߊ߫߸ ߊ߬ ߣߌ߫ ߞߵߊ߬ ߟߊ߫ ߣߐ߭ ߟߊߓߏ߬ߙߌ߬ ߕߎ߲ߓߕߎ߫ ߞߊ߲߬.
ߦߊ߬ߣߴߊ߬ ߛߊ߬ ߕߍ߫߸ ߡߐ߲߬ߛߐ߲߫ ߞߊ߬ ߛߊߡߊ߲ߦߣߊ߫ ߡߊ߲߬ߛߊ߬ ߛߎߓߊ߯ ߓߊߛߌ߫ ߖߊ߬ߞߌ߬ߕߋ߫ ߞߍ߬ߟߍ߫߸ ߞߏ߬ߣߵߊ߬ ߡߊߛߴߊ߬ ߟߊ߫ ߡߊ߲߬ߛߊ߬ߟߊ ߡߌ߬ߘߊ߬ ߟߊ߫߸ ߞߏ߬ߣߵߊ߬ ߘߋ߲ߞߍ߫ ߘߊ߬ ߖߊ߬ߙߊ߫ ߞߊ߬ ߦߋ߲߬ ߞߐ߲ߛߐ߲ߧߴߊ߬ ߟߊ߫ ߛߊ߬ߦߊ ߞߐ߫.
ߡߊߟߊ߲ߕߊ߫
ߡߊߟߊ߲ߕߊ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬߸ߜ߭ߥߊߟ ߡߙߊ߬ߓߊ߰ߘߊ ߣߌ߫ ߓߏ߬ߞߋ߫ ߕߌ߲߬ߞߎߘߎ߲߫ ߘߐ߫߸ߊ߬ ߦߋ߫ ߓߏ߬ߞߋ߫ ߞߐ߰ߘߎ߯߯ߕߟߋ߬ߓߋ ߟߋ߬ ߘߐ߫߸ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߁߃ ߅߀߀ ߟߋ߬ ߘߌ߫ ߂߀߁߄ ߠߊ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߡߊߟߊ߲ߕߊ߫ ߦߌߟߡߊ:ߜ߭ߥߊߟ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߞߐ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߛߋߜ߭ߎ߫
ߛߋߜ߭ߎ߫ ߦߋ߫ ߡߊ߬ߟߌ ߛߏ ߣߴߊ߬ ߘߎ߰ߓߊ ߘߏ߫ ߟߋ߬ ߘߌ߫߸ ߞߎߘߍ߫ ߂߄߀ ߠߋ߬ ߦߴߊ߬ ߣߌ߫ ߞߎߓߋߘߊ ߓߡߊ߬ߞߐ߫ ߕߍ߫. ߊ߬ߟߋ ߟߋ߬ ߦߋ߫ ߛߋߜ߭ߎ߫ ߞߏ߰ߙߌ ߣߌ߫ ߛߋߜ߭ߎ߫ ߕߌ߲߬ߞߎߘߎ߲ ߛߏߓߊ ߘߌ߫߸ ߡߊ߬ߟߌ߬ߓߊ ߞߣߐ߫.
ߘߎ߰ߡߊ߬ߛߓߍ
ߛߋߜ߭ߎ߫ ߛߎ߯ߝߍ ߡߍ߲ ߦߋ߫ ߖߋ߬ߟߌߓߊ߬ ߘߟߊ߫
ߛߋߜ߭ߎ߫ ߛߏ ߦߋ߫ ߞߟߌ߫ ߟߊ߫ ߞߏ߫ ߓߊߙߊ߲ߛߊ߲߫ (ߓߊߟߊ߲ߖ߭ߊ߲߫) ߛߏ߸ ߓߊߏ߬ ߓߊߙߊ߲ߛߊ߲ ߠߋ߬ ߦߴߊ߬ ߛߏ ߞߣߐߟߊ ߣߴߊ߬ ߟߊߡߌߣߌ߲ ߠߎ߬ ߘߐ߫. ߊ߬ ߛߌ߰ߣߍ߲߬ ߦߋ߫ ߖߋ߬ߟߌߓߊ߬ ߓߊ ߝߍ߬ߟߊ ߟߋ߬ ߘߐ߫.
ߘߐ߬ߝߐ
ߊ߬ ߛߌ߰ߓߊ߰ ߝߟߐ ߦߋ߫ ߓߏ߬ߛߏ (ߓߏ߬ߖ߭ߏ) ߟߎ߬ ߟߋ߬ ߘߌ߫߸ ߛߌߦߊ ߡߍ߲ ߓߊ߯ߙߘߊ ߦߋ߫ ߡߐ߲ߣߌ߲ ߘߌ߫. ߛߏߣߌ߲ߞߋ ߟߎ߬ ߣߊ߬ ߘߴߏ߬ ߟߎ߫ ߞߐ߫߸ ߏ߬ ߞߐߝߍ߬ ߡߊ߬ߣߌ߲߬ߞߊ ߟߎ߬ ߣߊ߬ ߘߊ߫߸ ߓߊ߲ߓߊߙߊ߲ ߠߎ߬ ߣߊ߬ ߘߴߏ߬ ߞߐ߫ ߝߊ߯ߘߐߞߍ߫ ߁߇߲ ߠߊ߫.
ߛߋߜ߭ߎ߫ ߞߘߐ߫ ߡߍ߲ ߦߋ߫ ߖߋ߬ߟߌߓߊ߬ ߝߍ߬ ߞߎߘߍ߫ ߁߁ ߝߏ߬ߣߊ߲߬ ߠߊ߫ ߛߋߜ߭ߎ߫ ߛߏ߫ ߞߣߐߟߊ ߕߟߋ߬ߓߋ ߘߐ߫߸ ߓߌߕߐ߲߬ ߞߎ߬ߟߌߓߊ߬ߟߌ߫ ߞߊ߬ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߜߙߋ߬ߡߊߕߍ߰ ߦߋ߲߬ ߠߋ ߝߊ߯߯߯ߘߐߞߍ߫߫ ߁߅߲ ߠߊ߫߸  ߓߌߕߐ߲߬ ߞߎ߬ߟߌߓߊ߬ߟߌ߫ ߡߍ߲ ߞߊ߬ ߡߊ߲߬ߛߊ߬ߓߏ߲ ߜߘߌߛߌ߰ ߏ߬ ߛߊ߬ߙߌ (ߞߊߓߙߎ) ߦߋ߫ ߦߋ߲߬ ߠߋ߸ ߊ߬ ߖߘߍ߬ߞߊߣߌ߲ ߞߊߓߙߎ ߣߌ߫ ߡߌ߬ߛߙߌ ߦߋ߫ ߦߋ߲߬ ߠߋ߫ ߡߍ߲ ߕߐ߯ߟߊߣߍ߲߫ ߦߴߊ߬ ߣߊ߫ ߟߊ߫ ߞߏ߫ ߓߊߛߎߣߎ߲߫ ߛߊ߰ߞߐ߫.
ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߊ ߟߎ߬ ߕߎ߬ߡߘߊ߬ߟߐ߲
ߟߎ߬ߥߌߛ ߕߏߞߛߌߋߙ ߟߊ߫ ߓߊ߲ߓߊߙߊ߲߫ ߡߊ߲ߛߊ ߟߎ߬ ߕߎ߬ߡߘߊ߬ߟߐ߲ ߣߌ߫ ߗ߭ߋߙߊߙߘ ߘߎߡߍߛߑߕߙߌ߫ ߕߊ ߘߏ߫ ߟߎ߫ ߟߊߕߘߍ߬ߣߍ߲ ߊ߬ ߘߐ߫.
ߞߟߎ߬ߓߊ߬ߟߌ߬ ߡߊ߲ߛߊߓߏ߲ [ߓߌߕߐ߲ߛߌ] [߁߇߁߂-߁߇߅߆]
ߞߟߊ߬ߖߊ߲߫: ߁߆߅߂-߁߆߇߂, ߞߟߊ߬ߖߊ߲߫ ߞߎ߬ߟߌߓߊ߬ߟߌ߫ ߣߊ߬ ߘߊ߫ ߞߊ߬ ߓߐ߫ ߞߐ߲߫ ߠߋ߬߸ ߊ߬ ߕߘߍ߬ ߦߋ߫ ߛߙߊ߬ߟߊ߬ߞߟߍ߬ߟߊ߬ ߞߎ߲ߕߌ߮ ߟߋ߬ ߘߌ߫ ߡߍ߲ ߣߊ߬ ߘߊ߫ ߞߏ߬ߦߌ߬ߕߊ߬ ߡߙߊ߬ߞߊ߬ ߡߊ߲߬ߛߊ߬ߓߏ߲ ߜߙߋ߬ߡߊߕߍ߰ ߛߋߜ߭ߎ߫.
ߘߊ߲߬ߝߊ߰ߛߊߙߌ߫: ߁߆߇߂-߁߆߉߇, ߣߊ߬ ߘߴߊ߬ ߡߊߞߍ߫ ߛߋߜ߭ߎ߫ ߞߘߐ߫.
ߛߏߡߊ߫: ߁߆߉߇-߁߇߁߂.
ߓߌߕߐ߲߬ ߞߎ߬ߟߌߓߊ߬ߟߌ߫: ߁߇߁߂-߁߇߅߅. ߓߌߕߐ߲߬ ߞߵߊ߬ ߟߊ߫ ߛߋߜ߭ߎ߫ ߞߘߐ߫ ߖߡߊ߬ߣߊ߬ߕߌ߰ߦߊ߬ ߣߍ߲ ߖߙߎߡߎ߲ ߦߟߍ߬ߡߊ߲߫ ߞߵߊ߬ ߞߍ߫ ߓߘߍ߬ߓߘߍ߬ߟߌ߬ ߟߐߘߎ߯ ߘߍ߰ߜߍ ߘߌ߫ ߖߋ߬ߟߌߓߊ߬ ߕߍߡߟߊ ߘߐ߫. ߊ߬ ߞߊ߬ ߞߙߊ߬ߕߊ߫ ߞߐ߲ߛߐ߲ߧߊ߫ ߊ߬ ߟߊ߫ ߕߐ߲ߖߐ߲ ߠߎ߬ ߛߘߊ߫ ߘߐ߫߸ ߊ߬ ߣߌ߫ ߖߍ߬ߣߍ߫ ߣߌ߫ ߛߌߓߙߌߘߎ߮ (ߓߊߙߎߥߋߟߌ߫߸ ߢߊߡߌߣߊ߫߸ ߊ߬ ߣߴߊ߬ߟߎ߬ ߟߊߡߌߣߌ߲)߸ ߓߍ߲߬ߘߎ߯ (ߛߊ߲߬ ߕߌ߲߬ߞߎߘߎ߲)߸ ߛߋߟߊߘߜ߭ߎ߫ (ߕߌ߲߬ߞߎߘߎ߲ ߡߍ߲ ߘߐߛߊ߲߬ߣߍ߲߫ ߦߋ߫ ߓߊߣߌ߲ ߓߟߏ߫)߸ ߞߙߊ߬ߘߜ߭ߎ߬ (ߛߊ߯ߙߏ߫ ߕߌ߲߬ߞߎߘߎ߲ ߣߴߊ߬ ߟߊߡߌߣߌ߲)߸ ߊ߬ ߣߌ߫ ߓߟߍ߬ߘߎ߰ ߣߌ߫ ߕߎ߲ߓߕߎ߫ ߟߎ߫.
ߘߋߞߙߐ߫: ߁߇߅߅-߁߇߅߇, ߏ߬ ߝߊ߰ ߘߊ߫ ߕߐ߲ߖߐ߲ ߠߎ߬ ߓߟߏ߫ ߕߐ߲߫-ߡߊ߲߬ߛߊ߫ ߘߊ߲߬ߓߟߍ߫ ߟߊ߫ ߖߡߊ߬ߙߌ ߟߊ߫.
ߊ߬ߟߌ: ߁߇߅߇߁߇߅߇, ߛߌ߬ߟߊ߬ߡߊ߸ ߏ߬ ߟߊߓߋ߬ ߘߊ߫ ߕߐ߲ߖߐ߲ ߠߎ߬ ߓߟߏ߫.
ߕߐ߲ߖߐ߲ ߠߎ߬ ߟߊ߫ ߥߊ߯ߕߌ߫ ߟߕߊߡߌ߲
ߕߐ߲߫-ߡߊ߲߬ߛߊ߫ ߘߊ߲߬ߓߟߍ߫, ߁߇߅߇-߁߇߆߀.
ߞߊߣߌߦߎߓߊ߫ ߢߎߡߊ߬ ߓߊߙߌ߫: ߁߇߆߀-߁߇߆߃.
ߞߝߊ߫ ߖߜ߭ߎ: ߁߇߆߃-߁߇߆߆߸ ߏ߬ ߡߊ߲߬ߛߦߊ߬ ߘߊ߫ ߜ߭ߊߛߍ߲߫ ߝߊ߲߭ߝߍ߬ ߟߋ߬.
ߖߊ߬ߙߊ߫ ߡߊ߲߬ߛߊ߬ߓߏ߲ [ߒ߬ߜ߭ߟߏ߬ߛߌ] [߁߇߆߆-߁߈߆߁]
ߒ߬ߜ߭ߏ߬ߟߏ߫ ߖߊ߬ߙߊ߫: ߁߇߆߆-߁߇߈߇, ߛߐ߬ߘߐ߲߬ ߘߊ߫ ߁߇߁߈ ߝߊ߲߭ ߝߍ߬ ߢߐߟߊ߫߸ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫. ߒ߬ߜ߭ߏ߬ߟߏ߫ ߖߊ߬ߙߊ߫ ߘߌ߫ ߘߊ߫ ߕߏ߬ߟߌ߬ߡߊ߬ߛߌ߮ ߟߋ߬ ߘߐ߫ ߢߐߟߞߊ ߟߎ߬ ߓߟߏ߫ ߊ߬ߟߎ߬ ߟߊ߫ ߣߌߛߐ߲ߞߐ ߞߎ߲߬ߞߘߐ߫ ߞߵߊ߬ ߟߊ߫ ߥߊ߫ ߛߋߜ߭ߎ߫. ߊ߬ ߞߍ߫ ߘߊ߫ ߓߟߏߡߐ߮ ߘߌ߫ ߞߊ߬ ߣߊ߬ ߕߴߊ߬ ߘߌ߫ ߟߊ߫ ߓߌߕߐ߲߬ ߡߊ߬߸ ߏ߬ ߞߍ ߊ߬ ߦߟߍ߬ ߘߊ߫ ߛߝߊ ߘߐ߫ ߞߊ߬ ߞߍ߫ ߕߐ߲ߖߐ߲߫ ߞߎ߲ߕߌ߮ ߘߌ߫ ߓߌߕߐ߲߬ ߠߊ߫ ߡߊ߲߬ߛߊ߬ߦߊ ߓߊ߲߫ ߕߎߡߊ ߟߊ߫. ߊ߬ ߛߋ߫ ߘߴߊ߬ ߟߐ߬ ߟߊ߫ ߖߊ߬ߡߊ ߢߊߞߘߐ߫ ߡߊ߲߬ߛߊ ߘߌ߫߸ ߊ߬ ߣߌ߫ ߞߵߊ߬ ߟߊ߫ ߡߊ߲߬ߛߊ߬ߓߏ߲ ߟߊ߫ ߖߡߊ߬ߙߌ ߟߊߓߏ߬ߙߌ߬ ߟߊ߫ ߕߐ߲ߖߐ߲߫ ߞߎ߲ߕߌ߮ ߟߎ߬ ߞߊ߲߬߸ ߏ߬ ߟߋ ߥߊ߫ ߘߊ߫ ߞߍ߫ ߕߐ߲ߖߐ߲ ߠߎ߬ ߟߊ߫ ߥߊ߯ߕߌ߫ ߟߕߊߡߌ߲߫ ߡߊ߲ߛߦߊ ߟߊߛߋ ߘߴߊ߬ ߘߊ߲߬ ߠߊ߫ ߡߍ߲ ߜߊ߲߬ߞߎ߲߬ ߘߊ߫ ߞߎ߬ߟߌ߬ߓߊ߬ߟߌ߬ߛߌ ߟߎ߬ ߟߊ߫ ߡߊ߲߬ߛߊ߬ߓߏ߲ ߥߎ߬ߦߊ ߟߊ߫. ߒ߬ߜ߭ߏ߬ߟߏ߫ ߞߊ߬ ߞߎߓߋߘߊ ߟߊߦߌ߬ߙߌ߲߬ߘߌ߫ ߛߋ߬ߞߘߐ߫ (ߛߌ߬ߞߙߐ߫).
ߡߐ߲߬ߛߐ߲߫ ߖߊ߬ߙߊ߫: ߁߇߈߈-߁߈߀߈. ߒ߬ߜ߭ߏ߬ߟߏ߫ ߘߋ߲ߞߍ߫߸ ߡߊ߲߬ߛߊ߬ߦߊ ߕߴߊ߬ ߡߊ߬ߞߍ ߣߴߊ߬ ߞߏߢߐ߲߯߯ ߢߊߣߊ߲ߞߙߐ߫ ߞߘߐ߫߸ ߊ߬ ߣߌ߫ ߞߊ߬ ߞߙߊ߬ߕߊ߫ ߞߟߍ߬ ߏ߬ ߡߍ߲ ߕߘߍ߬ ߦߴߊ߬ ߞߏߢߐ߲߮ ߡߊߘߍ߬ߡߍ߲߫ ߠߊ߫. ߡߐ߲߬ߛߐ߲߫ ߞߊ߬ ߛߋߜ߭ߎ߫ ߡߙߊ ߟߊߓߏ߬ߙߌ߬ ߡߊߛߌ߬ߣߊ߬ ߣߌ߫ ߕߎ߲ߓߕߎ߫ ߟߎ߫ ߞߊ߲߬. ߡߎ߲ߜ߭ߏ ߔߊߙߞ ߥߊ߫ ߘߊ߫ ߓߐ߫ ߛߋߜ߭ߎ߫ ߊ߬ ߟߊ߫ ߡߊ߲߬ߛߊ߬ߦߊ ߕߎ߬ߡߊ ߟߊ߫. ߊ߬ ߘߋ߲߫ ߥߙߍߓߊߓߊ ߟߎ߬ ߞߵߊ߬ ߣߐ߬ߘߐߓߌ߬ߟߊ߫ ߝߏ߫ ߞߊ߬ ߥߴߊ߬ ߛߌ߰ ߡߊ߲߬ߛߊ߬ߓߏ߲ ߓߋ߭ ߟߊ߫.
ߘߊ߭ ߖߊ߬ߙߊ߫: ߁߈߀߈-߁߈߂߇, ߡߐ߲߬ߛߐ߲߫ ߘߋ߲߸ ߡߊߛߌ߬ߣߊ߫ ߞߵߊ߬ ߟߊ߫ ߘߍ߲ߖߘߍߟߦߊ ߕߵߊ߬ ߟߊ߫ ߡߊ߲߬ߛߊ߬ߦߊ ߕߎ߬ߡߊ ߟߋ߬ ߟߊ߫ ߤߊߟߌ߬ ߣߴߊ߬ ߕߘߍ߬ ߘߊ߫ ߞߴߊ߬ ߞߵߊ߬ ߟߊ߫ ߡߊ߲߬ߕߎ߬ߙߋ߬ߦߊ ߟߊߓߏ߬ߙߌ߬ ߛߡߊ߬ߢߊ߬ߣߊ߫ ߣߌ߫ ߡߐߔߑߕߌ ߟߎ߫ ߞߊ߲߬. ߡߐ߲߬ߛߐ߲߫ ߖߊ߬ߙߊ߫ ߣߴߊ߬ ߡߊ߲߬ߛߊ߬ߦߊ ߛߌ߲ߞߐ߲ߡߌߘߊ ߡߍ߲ ߕߏ߫ ߘߊ߫߸ ߏ߬ ߟߋ ߞߍ߫ ߘߊ߫ ߛߋߜ߭ߎ߫ ߡߙߊ߬ߢߊ ߘߴߊ߬ ߓߟߏ߫.
ߟߋߟߎߡߊ߫ ߡߙߊ߬߬ߓߊ߰߰ߘߊ
ߟߋߟߎߡߊ߫ ߡߙߊ߬߬ߓߊ߰߰ߘߊ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬߬߬߬ߠߌ߲ ߘߏ߫ ߟߋ߬ ߘߌ߫ ߟߊߓߋ߫ ߡߙߊ߬ߓߊ߰ߘߊ ߘߐ߫.
ߛߋߜ߭ߎ߫
ߖߊ߬ߙߊ߫ ߡߊ߲߬ߛߊ߬ߓߏ߲ [ߒ߬ߜ߭ߟߏ߬ߛߌ] [߁߇߆߆-߁߈߆߁]
ߗߍ߬ߝߟߐ߫ ߖߊ߬ߙߊ߫: ߁߈߂߇-߁߈߃߉
ߟߋߟߎߡߊ߫ ߡߙߊ߬߬ߓߊ߰߰ߘߊ
ߟߋߟߎߡߊ߫ ߛߏ߫ ߞߣߐߟߊ ߟߋ߬ ߦߴߊ߬ ߘߎ߰ߓߊ ߘߌ߫.
ߛߋߜ߭ߎ߫
ߖߊ߬ߙߊ߫ ߡߊ߲߬ߛߊ߬ߓߏ߲ [ߒ߬ߜ߭ߟߏ߬ߛߌ] [߁߇߆߆-߁߈߆߁]
ߢߊߣߊ߲ߓߊ߫ ߖߊ߬ߙߊ߫: ߁߈߃߉-߁߈߄߁
ߞߌߙߊ߲ߜ߭ߏ߫-ߓߊ ߖߊ߬ߙߊ߫: ߁߈߄߁-߁߈߄߉
ߟߋߟߎߡߊ߫ ߡߙߊ߬߬ߓߊ߰߰ߘߊ
ߛߌ߰ߓߊ߮
ߡߐ߱ ߁߇߄ ߂߀߁ ߠߋ߬ ߕߘߍ߬ ߦߋ߫ ߟߋߟߎߡߊ߫ ߛߏ ߞߣߐ߫ ߂߀߁߆ ߟߊ߫.
ߛߋߜ߭ߎ߫
ߖߊ߬ߙߊ߫ ߡߊ߲߬ߛߊ߬ߓߏ߲ [ߒ߬ߜ߭ߟߏ߬ߛߌ] [߁߇߆߆-߁߈߆߁]
ߡߛߊߟߊ߫ ߘߋ߲ߓߊ߫ ߖߊ߬ߙߊ߫:  ߁߈߅߁-߁߈߅߄
ߟߋߟߎߡߊ߫ ߡߙߊ߬߬ߓߊ߰߰ߘߊ
ߦߟߌߣߐ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬߬ߓߊ߰߰ߘߊ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߛߋߜ߭ߎ߫
ߖߊ߬ߙߊ߫ ߡߊ߲߬ߛߊ߬ߓߏ߲ [ߒ߬ߜ߭ߟߏ߬ߛߌ] [߁߇߆߆-߁߈߆߁]
ߕߙߏ߬ߞߙߐ߫ ߡߊ߯ߙߊ߫ ߖߊ߬ߙߊ߫: ߁߈߅߄-߁߈߅߉. ߏ߬ ߕߘߍ߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫ ߊ߬ ߣߴߏ߬ ߟߋ ߞߊ߬ ߟߊ߭ߖߌ߬ ߎߡߊߙߎ߫ ߕߊߟ ߟߊߘߏ߲߬ߠߌ߲ ߠߊߣߐ߰ߦߊ߫ ߦߋ߲߬߸ ߕߙߏ߬ߞߙߐ߫ ߡߊ߯ߙߊ߫ ߖߊ߬ߙߊ߫ ߟߊߓߋ߬ ߘߴߊ߬ ߣߌ߫ ߞߵߊ߬ ߝߊ߰ ߊ߬ ߡߊ߬ߞߍ߫ ߞߍ߬ߜߍ߫-ߡߊ߯ߙߌ ߣߌ߫ ߕߐ߲ߖߐ߲߫ ߞߎ߲ߕߌ߮ ߢߊ߲߬ߛߐ߲߫ ߠߎ߫ ߓߟߏ߫.
ߊ߬ߟߌ߫ ߖߊ߬ߙߊ߫: ߁߈߅߉-߁߈߆߁. ߏ߬ ߗߌߙߏ߲ߣߍ߲ ߍߟߑߤߊߖߌ߬ ߎߡߊߙߎ߫ ߕߊߟ ߞߘߐ߫ ߢߊߡߌߣߊ߫ ߣߌ߫ ߥߊߕߟߊ߫ ߟߎ߫ ߘߐ߫߸ ߊ߬ߟߌ ߞߵߊ߬ ߓߏ߬ߙߌ߬ ߞߊ߬ ߥߊ߫ ߡߊߛߌ߬ߣߊ߬ ߞߵߊ߬ ߕߘߍ߬ ߛߋߜ߭ߎ߫ ߡߌ߬ߣߊ ߓߘߊ߫ ߡߊ߲߫ ߞߍ߫ ߡߊ߬ߕߊ߲߬ߞߊ߬ߓߊߟߌ ߘߌ߫. ߍߟߑߤߊߖߌ߬ ߎߡߊߙߎ߫ ߕߊߟ ߞߵߊ߬ ߝߊ߰ ߡߊߛߌ߬߬ߣߊ߬ ߟߊ߫ ߡߎߙߎ߲ߕߌ ߝߍ߬ [߁߈߆߃-߁߈߆߄] ߠߎ߬ ߟߊ߫.
ߡߊ߲߬ߛߊ߬ߓߏ߲ ߝߎ߲ߘߌ ߞߊ߬ ߥߊ߫ ߕߎߣߊ߫ ߣߌ߫ ߝߊ߬ߙߊߞߐ߫
ߗߍ߬ߜߍ߫-ߡߊ߬ߙߌ߫ ߖߊ߬ߙߊ߫ (߁߈߆߁-߁߈߆߈): ߡߐ߲߬ߛߐ߲߫ ߖߊ߬ߙߊ߫ ߘߋ߲߸ ߊ߬ߟߋ ߟߋ߬ ߞߵߊ߬ ߞߟߏߜߟߍ߬ߦߊ߫ ߍߟߑߤߊߖߌ߬ ߎߡߊߙߎ߫ ߕߊߟ ߞߘߐ߫. ߞߵߊ߬ ߕߘߍ߬ ߊ߬ ߡߊߛߌ߰ߣߍ߲߬ ߦߋ߫ ߕߎߣߌ߫߸ ߊ߬ ߕߘߍ߬ ߘߊ߫ ߡߊߛߌߣߞߊ ߟߎ߬ ߟߊ߫ ߡߎߙߎ߲ߕߌ ߘߐ߫ ߎߡߊߙߎ߫ ߝߊ߯ߡߟߊ ߡߊ߬ ߁߈߆߃-߁߈߆߄ ߡߊ߬. ߞߵߊ߬ ߕߘߍ߬ ߊ߬ ߓߘߴߊ߬ ߞߐ߲߬ߞߐ߲߬ ߛߋߜ߭ߎ߫ ߖߌ߲߭ ߞߊ߲ߡߊ߬߸ ߊ߬ ߗߌߙߏ߲߫ ߘߊ߫ ߎߡߊߙߎ߫ ߕߊߟ ߞߘߐ߫ ߕߏߜ߭ߎ߫ ߁߈߆߅ ߟߊ߫߸ ߊ߬ ߣߌ߫ ߗߍ߬ߜߍ߫ ߡߊߣߐ߭ ߁߈߆߈ ߠߊ߫.
ߢߊߣߊ߲ߓߊ߫ (߂߲) ߘߊ߬-ߡߐ߲߬ߛߐ߲߫ (߁߈߇߀-߁߈߇߈)  ߕߘߍ߬ ߦߋ߫ ߘߊ߬-ߡߐ߲߬ߛߐ߲߫ ߘߋ߲ ߣߌ߫ ߞߍ߬ߜߍ߫-ߡߊ߯ߙߌ ߓߊߘߋ߲ߘߋ߲ ߠߋ߬ ߘߌ߫ ߊ߬ ߣߴߊ߬ ߛߌ߬ ߘߴߏ߬ ߟߋ ߣߐ߭ ߘߐ߫. ߊ߬ ߛߌ߰ߣߍ߲߫ ߕߘߍ߬ ߦߋ߫ ߛߊ߲ߓߟߊ߫ ߟߋ߬.
ߡߊ߬ߡߙߎ߬: (߁߈߇߈-߁߈߇߈)
ߡߊ߬ߛߊ߫ ߕߐߡߊ߫: (߁߈߇߈-߁߈߈߃) ߝߊ߰ߡߊ߫ ߗߍ߬ߝߟߐ߫ ߖߊ߬ߙߊ߫ ߘߋ߲߸ ߏ߬ ߛߌ߰ߣߍ߲߫ ߕߘߍ߬ ߦߋ߫ ߡߏߙߌߓߜ߭ߎ߫ ߟߋ߬. ߊ߬ ߣߴߊ߬ ߡߊ߬ߞߍ߫ ߡߐ߲߬ߛߐ߲߫ ߠߎ߫ ߞߣߐߞߍ߫ ߘߊ߫ ߢߐ߲߯ߝߍ߬߸ ߊ߬ ߞߟߊ߬ߡߍ߫ (ߕߍߣߍ߲߫\ߓߏߙߌ߲߫ ߘߋ߲) ߞߙߊ߬ߡߞߐ߫ ߖߊ߬ߙߊ ߓߟߏ߫.
ߞߙߊ߬ߡߞߐ (߁߈߈߃-߁߈߈߇), ߘߊ߬-ߡߐ߲߬ߛߐ߲߫ ߘߋ߲ ߣߌ߫ ߡߊ߬ߛߊ߫ ߕߐߡߊ߫ ߣߘߐ߬ߓߌߟߊ. ߊ߬ ߞߊ߬ ߣߌ߬ߣߌ߬ߟߌ߫ ߘߍ߬ߜߍ ߟߋ߬ ߛߐ߬ߘߐ߲߬ ߤߊߟߌ߬ ߣߴߊ߬ ߕߘߍ߬ ߘߊ߫ ߞߴߊ߬ ߡߊ߫ ߛߴߊ߬ ߟߊ߫ ߞߟߍ߬ ߞߎ߲ߕߌ߮ ߟߎ߬ ߡߙߊ߬ ߟߊ߫. ߊ߬ ߞߵߊ߬ ߞߐ߲߬ߞߐ߲߬ ߛߋߜ߭ߎ߫ ߖߌ߲߭ ߞߊ߲ߡߊ߬߸ ߊߡߊߘߎ߫ ߕߊߟ ߓߐ ߞߐ ߘߐ߫ ߢߏ߯ߙߏ߫ ߁߈߈߄ ߠߊ߫. ߊ߬ ߓߋ߬ ߘߊ߫ ߜ߭ߊߟߌߋߣߌ߫ ߟߊ߫ ߖߊ߬ߕߋ߬ߘߐ߬ߛߌ߰ ߥߙߎߣߍ ߞߊ߲߬ ߖߌߐ߫ ߁߈߈߂ ߟߊ߫. ߞߙߊ߬ߡߞߐ ߞߣߐߞߍ߫ ߘߊ߫ ߒߕߐ߫ ߓߟߏ߫߸ ߊ߬ ߢߍߓߊ߮ ߡߛߊ߫ ߕߐߡߊ߫ ߡߊ߬ߞߍ ߞߊ߬ߣߌ߲߬.
ߡߊ߰ߙߌ߫ ߖߊ߬ߙߊ߫ (߁߈߈߇-߁߈߉߂), ߘߊ߬-ߡߐ߲߬ߛߐ߲߫ ߘߋ߲. ߏ߬ ߛߌ߰ߣߍ߲߫ ߕߘߍ߬ ߦߋ߫ ߝߊ߬ߙߊߞߐ߫ ߟߋ߬߸ ߊ߬ ߞߍ߫ ߘߊ߫ ߘߍ߬ߡߍ߲߬ߓߊ߮ ߘߌ߫ ߛߋߜ߭ߎ߫ ߡߌ߬ߘߊ ߘߐ߫ ߊߙߑߛ߭ߌߣߊߙ ߟߊ߫ ߞߟߍ߬ߓߏߟߏ߲ ߓߟߏ߫߸ ߏ߬ ߞߵߊ߬ ߕߐ߯ߦߊ߫ ߞߵߊ߬ ߞߍ߫ ߦߋ߲߬ ߞߎ߲߬ߕߌ߮ ߘߌ߫. ߊ߬ ߡߊߝߌ߲߬ ߘߊ߫ ߞߴߊ߬ ߓߘߊ߫ ߖߊ߲߬ߝߊ ߘߐߓߍ߲߬ ߝߊ߬ߙߊ߲߬ߛߌ߬ߞߊ ߟߎ߬ ߞߊ߲ߡߊ߬߸ ߊ߬ ߝߊ߰ ߘߊ߫ ߁߈߉߂ ߟߊ߫.
ߕߞߎߟߍߙߌ ߟߎ߬ ߟߊ߫ ߡߊ߬ߜߐ߬ߙߐ߲߬ߞߕߐ߬ߟߌ
ߍߟߑߤߊߖߌ߬ ߎߡߊߙߎ߫ ߕߊߟ ߓߋ߬ ߘߊ߫ ߞߙߊ߬ߕߊ߬ ߓߊ߲ߓߊߙߊ߲߫ ߡߊ߲ߛߟߊ ߞߊ߲߬ ߁߈߅߈ ߣߌ߫ ߁߈߅߁ ߠߎ߬ ߕߍ߫߸ ߊ߬ ߣߌ߫ ߛߋߜ߭ߎ߫ (ߒߜ߭ߊߣߏ߫ ߞߟߊߓߍ߲). ߊ߬ ߞߊ߬ ߛߋߜ߭ߎ߫ ߡߊߜߐ߬ߙߐ߲߬ߞߕߐ߫ ߁߈߆߁ ߕߙߊߓߊ ߕߟߋ߬ ߁߀ ߡߊ߬߸ ߊ߬ ߞߊ߬ ߦߋ߲߬ ߞߊ߬ߙߌ߬ߝߊ߫ ߊ߬ ߘߋ߲ߞߍ߫ ߊߡߊ߬ߘߎ߬ ߟߊ߫ ߞߊ߬ ߥߊ߫ ߡߊߛߌ߬ߣߊ߬ ߝߌߟߊ߫ ߡߊ߲ߛߟߊ ߞߎߓߋߘߊ߫ ߤߊߡߎߘߟߊߦߌ ߞߐ߲ߛߐ߲ߧߊ߫ ߦߌߟߊ߸ ߏ߬ ߓߋ߬ ߘߊ߫ ߁߈߆߂ ߕߙߊߓߊ ߁߆ ߡߊ߬ ߞߟߊߓߍ߲߫ ߛߓߊ߬ ߟߎ߫ ߞߐߝߍ߬ ߡߐ߱ ߇߀߀߀߀ ߝߊ߰ ߘߊ߫ ߡߍ߲߲ ߠߎ߬ ߘߐ߫.
ߍߟߑߤߊߖߌ߬ ߎߡߊߙߎ߫ ߕߊߟ ߡߙߌߦߊ ߕߘߍ߬ ߦߋ߫ ߡߍ߲ ߘߌ߫߸ ߏ߬ ߟߋ ߕߘߍ߬ ߦߋ߫ ߕߌ߲߬ߞߎߘߎ߲ ߛߌ߬ߟߡߊ ߟߎ߬ ߘߟߊߘߍ߰ ߘߌ߫ ߞߏ߫ ߞߋߟߋ߲߫ ߡߊ߬ ߛߴߏ߬ ߘߌ߫ ߞߍ߫ ߛߊߓߎ߫ ߘߌ߫ ߞߊ߬ ߞߟߏߜߟߍߦߊߟߌ ߛߌߟߊ ߘߏ߫ ߛߐ߬ߘߐ߲߬ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߞߐ߲ߛߐ߲ߧߊߟߌ ߞߊ߲ߡߊ߬. ߞߵߊ߬ ߕߘߍ߬ ߊ߬ ߟߐ߯ ߕߘߍ߬ ߦߴߏ߬ ߟߎ߬ ߟߊ߫ ߞߊ߬ ߕߜߋߟߞߊ ߔߊ߬ߔߘߊ (ߞߊ߬ ߖߡߊ߬ߣߊ߬ߣߍ߲ ߓߍ߯ ߓߏߟߏ߲ߓߐ߫) ߟߊߓߊ߯ߙߊ߫ ߕߞߎߟߍߙߌ߫ ߝߊ߯ߡߟߊ ߞߣߐ߫ ߊ߬ߟߌ߬ߡߊ߰ߡߌ߲߬ ߟߊ߬ߞߊ߲߬ߘߊ߬ߟߌ ߞߐ߬ߣߐߡߊ߬. «ߞߏ߬ߣߌ߲߬ ߒߠߋ ߡߊ߫ ߟߊ߫ ߞߎߡߊ ߣߌ߲߬ ߠߊ߫߸ ߛߋߞߎ߫ ߎߡߊߙߎ߫ ߕߊߟߌ߫ ߕߟߋ ߡߊ߫ ߓߌ߬ߟߊ߬ ߕߎ߬ߓߊ߬ߓߎ߬ ߕߟߋ ߡߊ߬ ߘߝߐ߬ ߛߌ߫ ߘߐ߫߸ ߓߊߏ߬ ߊ߬ ߓߘߊ ߦߋ߫ ߖߌ߬ߣߍ߬ ߡߍ߲ ߘߌ߫߸ ߊ߬ ߕߐ߯ ߕߍ߫ ߕߎ߬ߓߊ߬ߓߎ ߞߍ߬ߟߍ ߘߐ߫ ߦߋ߲߬. ߊ߬ ߘߋ߲ߞߍ߫ ߡߊߞߌ߬ ߡߍ߲ ߛߌ߰ ߘߴߊ߬ ߣߐ߭ ߘߐ߫߸ ߏ߬ ߝߊ߰ ߘߊ߫ ߣߏߙߊߛߏߓߊ߫ ߟߋ߬, ߏ߬ ߘߏ߲߬ ߝߣߊ߫ ߞߍ߫ ߘߊ߫ ߛߊ߬ߡߏ߬ߙߌ߬ ߕߎ߬ߙߋ߬ ߝߊ߲ߞߊ ߢߍ߫ ߟߋ߬. ߞߎߡߊ ߏ߬ ߢߊߝߐߣߍ߲߫ ߦߋ߫ ߛߊ߭ߡߏ߬ߙߌ߬ ߟߊ߫ ߘߐ߬ߝߐ ߘߐ߫»
ߝߊ߬ߙߊ߲߬ߛߌ߬ ߟߊ߫ ߞߐ߲ߛߐ߲ߧߊߟߌ
ߝߊ߬ߙߊ߲߬ߛߌ߬ ߥߙߎߣߍߦߊߟߌ ߣߊ߲߬ߕߌ߮ ߡߙߊ߬ߓߊ߮ ߟߎ߬ߥߌߛ ߊߙߑߛ߭ߌߣߊߙ ߘߏ߲߬ ߘߊ߫ ߛߋߜ߭ߎ߫ ߞߏ߲ߞߏߘߌ߬ߓߌ ߕߟߋ߬ ߆\߁߈߉߀ ߟߊ߫߸ ߞߊ߬ ߓߊ߲ߓߊߙߊ߲ ߠߎ߬ ߞߴߊ߬ ߢߌ߲߭ ߠߎ߬ ߘߌ߫. ߛߋߜ߭ߎ߫ ߞߍ߫ ߘߊ߫ ߥߙߎߣߍߦߊߟߌ ߞߎ߲߬ߠߊ߬ߛߌ߰ߟߌ ߘߎ߰ߓߊ ߘߌ߫ ߁߈߉߃ ߕߙߊߓߊ ߁߃ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߓߌ߲߭ ߖߏߌߟߊ߫ ߞߏ߰ߙߌ ߣߌ߫ ߘߏ߫ ߜߘߍ߫ ߟߎ߫ ߟߊߞߊ߬ߝߏ߬ߣߍ߲ ߘߌ߫߸ ߣߊߟߌ߬ߡߎ߲߫ ߓߊߙߎߍߟ߸ ߓߑߟߊ߫߸ ߛߋߜ߭ߎ߫߸ ߡߊߛߌ߬ߣߊ߬߸ ߛߊ߲߬߸ ߞߎ߬ߗߊ߬ߟߊ߫߸ ߕߐߡߌߢߊ߲߫߸ ߊ߬ ߣߌ߫ ߞߎ߬ߟߌ߬ߞߙߐ߫ ߞߏ߰ߙߌ ߝߊ߲߭ ߘߏ߫.
ߛߋߜ߭ߎ߫ ߝߊ߲߬ߞߊ
ߘߝߐ߬ߦߊ߬ߓߟߏߡߊ߬߸ ߛߋߜ߭ߎ߫ ߓߘߍ߬ߓߘߍ߬ߟߌ߬ ߝߊ߲ߞߊ ߕߟߊߣߍ߲߫ ߕߘߍ߬ ߦߋ߫ ߘߌ߯ߣߊ ߟߋ߬ ߡߊ߬߸ ߊ߬ ߜߋ߲ߜߋ߲߫ ߛߌ߬ߟߡߊ߬ߦߊ. ߏ߬ ߝߏ߲߬ߝߏ߲߬ߠߊ ߦߋ߫ ߦߋ߫ ߟߊ߫ ߛߋߜ߭ߎ߫ ߡߙߊ߬ ߢߊ ߘߐ߫:
ߞߎ߲߬ߠߊ߬ߛߌ߰ߟߌ
ߛߏ߫ ߂߉ ߟߎ߫ ߟߋ߬ ߟߊߞߊ߬ߝߏ߬ߣߍ߲߫ ߛߋߜ߭ߎ߫ ߛߏ ߞߣߐߟߊ ߡߊ߬ ߞߊ߬ ߞߍ߫ ߛߋߜ߭ߎ߫ ߞߏ߰ߙߌ ߘߌ߫ (ߔߋߟߋ߲ߜ߭ߡߊ߫߸ ߛߋߓߜ߭ߎߓߎ߫߸ ߞߣߐߘߡߌߣߌ߲߫߸ ߒߜ߭ߊ߯ߙߊ߫߸ ߡߛߊߟߊ߫߸ ߛߊ߬ߞߐߌߓߊ߫߸ ߛߏߌߢߍߓߜ߭ߎ߫߸ ߛߍ߲ߖ߭ߣߊ߫߸ ߛߊߡߍߣߋ߫߸ ߖߐߙߏ߫߸ ߝߙߊߞߎ߫-ߡߛߊ߫߸ ߞߊߡߌߦߊ߲ߘߜ߭ߎ߫߸ ߖߍߘߜ߭ߎ߫߸ ߞߎߡߊ߲ߘߜ߭ߎ߫߸ ߓߍߟߍ߲߫߸ ߓߊߜ߭ߌߘߊߘߜ߭ߎ߫߸ ߝߊ߬ߙߊߞߐ߫߸ ߛߡߊ߫-ߝߎߟߊߟߊ߫߸ ߛߎߓߊ߫߸ ߘߌߜ߭ߊ߲ߘߜ߭ߎ߫߸ ߞߊߗߍߣߊ߫߸ ߝߊߕߌߣߋ߫߸ ߖߎߣߊ߫߸ ߡߙߊ߬ߞߊ߬ߟߊ߫߸ ߘߎ߬ߜ߭ߊ߬ߓߜ߭ߎ߫߸ ߕߏߜ߭ߎ߫߸ ߓߎߛߍ߲߫߸ ߛߊ߲ߛߊ߲ߘߌ߲ߜ߭߸ ߊ߬ ߣߌ߫ ߛߓߌߟߊ߫) ߊ߬ ߓߍ߯ ߟߊߞߊ߬ߝߏ߬ߣߍ߲  ߕߏ߯ߘߊ ߣߌ߫ ߞߌ߲߬ߘߊ߫ ߅߅߄ ߠߋ߬ ߘߌ߫. ߦߌߟߡߊ:ߛߋߜ߭ߎ߫ ߦߌߟߡߊ:ߡߊ߬ߟߌ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ
ߡߊ߬ߡߊ߬ߘߎ߬ߓߊ߬ ߕߏߕߏ߫ ߞߊ߬ߡߙߊ߬
ߞߟߍ߬ߕߌ߮ ߡߊ߬ߡߊ߬ߘߎ߬ߓߊ ߕߏ߬ߕߏ ߞߊ߬ߡߙߊ߬ ߛߊ߬ ߘߊ߫ ߘߓߊ߬ߓߌߟߊ ߕߟߋ߬ ߂߃ / ߂߀߂߁ ߞߐߣߊߞߙߌ߫ ߡߊ߬ߘߋ߲߫ ߖߌ߬ߣߍ߬ ، ߖߌ߬ߣߍ߬ ߣߊ߲߬ߕߌ߮ ߣߴߊ߬ ߓߘߍ߬ߓߘߍ߬ߟߌ߬ߟߊ ߟߎ߬ ߘߏ߫ ߟߋ߬ ߦߋ߫.
ߓߟߏߡߞߊ ߜߋ߬ߙߋ
ߣߊ߲߬ߕߌ߮ ߛߘߌ߬ߣߍ߲߫ ߞߘߐ ߖߌ߬ߣߍ߫ ߟߊ߬ߛߌ߰ߘߊ ߟߊ߫ ߞߊ߬ߝߏ߫ ߘߍ߬ߣߍ߲ ߠߊ߫߸ ߊ߬ ߣߌ߫ ߘߎ߰ߡߊ߬ ߣߊ߲ߕߌ߮ ߟߎ߬ ߟߊ߫ ߘߊ߯ߘߐ߫ ߞߎ߲ߕߌ߮ ߞߘߐ ߝߣߊ߫.
ߊ߬ߟߋ ߟߋ߬ ߕߘߍ߬ ߦߋ߫ ߛߋ߫.ߍߣ.ߘߋ߫.ߘߋ ߞߊ߲ߕߌ߯ ߛߙߍߞߍ߫ ߝߟߐ ߘߌ߫߸ ߣߊ߲߬ߕߌ߰ ߞߎ߲ߠߊߛߌ߮ ߡߍ߲ ߢߍߡߌ߬ߣߊ߬ ߘߊ߫ ߢߍߡߌߘߊ ߘߊ߬ߘߌߛ ߞߡߊ߬ߙߊ߫ ߓߟߏ߫߸ ߏ߬ ߡߍ߲ ߞߊ߬ ߝߊ߲߬ߞߊ ߕߊ߫ ߂߀߀߈ ߠߊ߫߸ ߊ߬ ߕߐ߯ߦߊ߫ ߘߊ߫ ߞߎ߲߬ߢߐ߰ ߘߡߊߘߡߊ߫ ߕߊ߬ߡߌ߲ ߞߐߝߍ߬ ߞߵߊ߬ ߞߍ߫ ߟߊ߬ߞߊ߲߬ߘߊ߬ߟߌ ߣߌ߫ ߣߊ߲߬ߕߊ߲ ߠߎ߬ ߟߊߞߊ߲ߘߊ ߞߏߕߌ߮ ߘߌ߫.
ߊ߬ߟߋ ߟߋ߬ ߥߊ߫ ߘߊ߫ ߣߊ߲߬ߕߌ߰ ߞߎ߲ߠߊߛߌ߮ ߟߎ߬ ߞߐߦߌ߬ߘߊ߬ ߟߊ߲߬ߛߣߊ߬ ߞߐ߲ߕߍ߬ ߟߊ߫ ߓߊߘߍ ߘߐ߫ ߞߏߟߌ߲ߞߏߟߌ߲ ߂߆ ߡߊ߬ ߂߀߀߈ ߠߊ߫. ߊ߬ ߓߊ߲߫ ߘߊ߫ ߞߊ߬ ߥߊ߫ ߓߐ߫ ߛߌ߰ߢߐ߲߰ ߞߊߝߏ ߟߎ߬ ߘߐ߫ ߘߍ߬ߡߍ߲߬ߓߊ߰ ߢߌߣߌ߲ ߠߊ߫ ߡߍ߲ ߠߎ߬ ߘߴߊ߬ߟߎ߫ ߓߟߏ ߛߌ߰ ߛߋ߫.ߍߣ.ߘߋ߫.ߘߋ ߞߘߐ߫߸ ߡߊ߬ߟߌ߸ ߖߌ߬ߣߍ߫ ߓߌ߬ߛߊ߬ߏ߫߸ ߊ߬ ߣߌ߫ ߛߙߊ߬ߟߏ߲߫ ߠߎ߫.
ߦߟߌߣߐ ߟߎ߬ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߣߊ߲߬ߕߌ߮ ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߝ߭ߊߛߟߌ߫ ߊߙߑߞߌߔߐߝ߭
ߝ߭ߊߛߟߌ߫ ߊߟߋߞߑߛߊ߲ߘߙߏߝ߭ߌߗ ߊߙߑߞߌߔߐߝ߭ (ߙߎ߬ߛߌ ߘߐ߫ : Василий Александрович Архипов) ߕߘߍ߬ ߦߋ߫ ߛߏߝ߭ߌߦߋ ߘߍ߭ ߖߌߞߟߍߛߘߍ ߛߏ߬ߝߊ߬ߞߎ߲ ߘߏ߫ ߟߋ߬ ߘߌ߫߸ ߡߍ߲ ߛߐ߬ߘߐ߲߬ ߘߊ߫ ߁߉߂߆ ߓߌ߲ߠߊߥߎߟߋ߲ ߃߀ ߡߊ߬ ߖ߭ߑߝ߭ߐߙߑߞߝ߭ߏ߫߸ ߊ߬ ߣߴߊ߬ ߛߊ߬ ߘߊ߫ ߁߉߉߈ ߘߓߊ߬ߓߌߟߊ ߁߉ ߡߊ߬ ߛߑߕߙߊߌߦߊ߫ ߞߎߔߊߝߑߣߊ߫. ߞߎߓߊ߫ ߓߎ߰ߓߎ߬ߡߊ߬ߕߊ (ߡߛߌߟ) ߞߏߖߊ ߕߎ߬ߡߊ ߟߊ߫߸ ߊ߬ ߞߵߊ߬ ߓߊ߲߬ ߖߌߞߘߐߡߎ߮ ߝߕߌߝߏߘߏ߲ߡߊ ߝߟߌ߬ ߞߏ ߡߊ߬ ߊߡߋߙߌߞߌ߬ ߕߊߞߎߟߎ߲ ߞߊ߲߬߸ ߞߵߏ߬ ߟߊߥߟߌ߬ ߘߎߢߊ߫ ߝߘߌߢߐ߲߯ߘߐ ߡߊߕߊ߲߬ߞߊ ߡߊ߬ ߝߕߌߝߏߘߏ߲߫ ߞߟߍ ߘߐ߫.
ߝߏߣߌ߲ߞߋߦߊ
ߝ߭ߊߛߟߌ߫ ߊߙߑߞߌߔߐߝ߭ ߡߏߦߌ߫ ߘߊ߫ ߁߉߂߆ ߓߌ߲ߠߊߥߎߟߋ߲ ߃߀ ߡߊ߬ ߖ߭ߑߝ߭ߐߙߑߞߝ߭ߏ߫߸ ߡߐߛߑߞߎ߫ ߛߏߓߏߟߏ߲ ߘߏ߫ ߟߊ߫߸ ߊ߬ ߡߏߦߌߓߊ߮ ߟߎ߬ ߕߘߍ߬ ߦߋ߫ ߛߣߍ߬ߞߍ߬ߟߊ ߟߋ߬ ߘߌ߫.
ߊ߬ ߞߊ߬ ߞߊ߬ߙߊ߲ ߞߍ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߊ߲߫ ߕߎߡߊ ߟߋ߬ ߟߊ߫ ߖߌߞߊ߲ߝߋ߲ ߞߊ߬ߙߊ߲߬ߕߊ ߟߊ߫ ߟߌ߲ߓߊ߲߫ ߡߝߊߣߍ߲ ߠߊ߫߸ ߊ߬ ߣߌ߫ ߛ.ߘ.ߘ.ߞ «URSS» ߟߊ߫ ߞߟߍ߬ ߟߊ߬ߥߊ߲ߞߊ ߝߍ߬ ߗ߭ߊߔߐ߲߫ ߞߊ߲ߡߊ߬ ߁߉߄߅ ߘߓߊ߬ߕߊ ߈ ߡߊ߬߸ ߊ߬ ߕߘߍ߬ ߘߊ߫ ߛߏߝ߭ߌߦߋ ߟߊ߫ ߘߐ߬ߓߛߏ߬ߟߌ ߘߐ߫ «ߘߏߝߟߊ߫ ߢߍߡߌߘߊ» ߘߌ߫.
ߊ߬ ߘߏ߲߬ ߘߊ߫ ߖߌߞߊ߲ߝߋ߲ ߞߊ߬ߙߊ߲߬ߕߊ ߛߊ߲ߘߐߕߊ ߞߊ߬ߙߊ߲߬ߕߊ ߟߊ߫ ߞߍ߬ߟߍ ߞߐ ߘߐ߫߸ ߓߊ߬ߞߎ߸ ߊ߬ ߖߐ߲ߓߐ߲ߦߊ߫ ߘߊ߫ ߁߉߄߇ ߟߊ߫.
ߡߊߟߌߞ ߊ߲ߓߊߙ
ߡߊߟߌߞ ߊ߲ߓߊߙ (߁߅߄߈ - ߘߓߊ߬ߕߊ ߁߃, ߁߆߂߆) ߕߘߍ߬ ߦߋ߫ ߞߟߍ߬ߡߊ߲ߛߊ ߟߋ߬ ߘߌ߫ ߌ߲ߘߌ߫ ߕߌ߲߬ߞߎ߬ߘߎ߲߬ ߘߋߞߊ߲߫߸ ߛߘߌ߫. ߊ߬ߟߋ ߘߋߣߍ߲ߠߡߊ ߟߋ߬ ߝߙߋ߬ ߘߴߊ߬ ߡߏߦߌߓߊ߮ ߟߎ߬ ߓߟߏ߫߸ ߡߊߟߌߞ ߖߐ߲߬ߠߊ߬ߡߊ ߏ߬ ߟߊ߫ ߥߊ߫ ߘߌ߫ ߌ߲ߘߌ߫. ߊ߬ ߟߊ߫ ߍ߲ߘߌ߫ ߛߌ߮ ߕߎ߬ߡߊ ߟߊ߫߸ ߊ߬ ߞߊ߬ ߛߙߊ߬ߟߊ߬ߞߟߍ߬ߟߊ ߘߏ߫ ߟߎ߫ ߘߐߓߍ߲߬߸ ߡߍ߲ ߠߎ߬ ߦߙߌߞߊ ߘߌ߫ ߛߋ߫ ߡߐ߰ ߁߅߀߀ ߘߐ߫.
ߝ߭ߊߛߟߌ߫ ߊߙߑߞߌߔߐߝ߭
ߛߏߝ߭ߌߦߋ ߖߌߞߟߍߛߘߍ ߛߏ߬ߝߊ߬ߞߎ߲
ߊ߬ ߟߊߘߏ߲߬ ߘߊ߫ ߛߏߝ߭ߌߦߋ ߖߌߞߟߍߛߘߍߦߊ ߘߐ߫ ߡߐߍ ߛߏ߬ߝߊ߬ߞߎ߲߬ ߗߋߘߊ ߟߊ߫߸ ߞߐ߬ߘߎ߮ ߕߊߞߎߟߎ߲ ߠߎ߬ ߟߊ߫߸ ߓߊߟߑߕߌ߬ ߣߌ߫ ߞߐ߰ߖߌ߬ ߝߌ߲ ߠߎ߬ ߞߊ߲߬.
ߡߊߟߌߞ ߊ߲ߓߊߙ
ߊ߬ ߛߌ߰ߣߍ߲߫ ߕߘߍ߬ ߦߋ߫ ߘߋߞߊ߲߫ ߕߌ߲߬ߞߎ߬ߘߎ߲ ߠߋ߬ ߘߐ߫߸ ߕߌ߲߬ߞߎߘߎ߲ ߏ߬ ߡߊ߲߬ߛߊ ߞߵߊ߬ ߡߊߘߏ߲߬ ߊ߬ ߟߊ߫. ߡߊߟߌߞߌ߬ ߣߊ߬ ߘߊ߫ ߞߍ߫ ߊߤߑߡߊߘߑߣߜ߭ߊߙ ߛߎߟߑߕߣߊߕ ߟߊ߫ ߞߏߕߌ߯ ߝߟߐ ߛߘߊߡߊ ߘߌ߫߸ ߏ߬ ߞߵߊ߬ ߞߍ߫ ߞߎ߲߬ߠߊ߬ߛߌ߰ߟߌ ߛߏ߬ߓߌ߬ߟߊ߲ ߘߌ߫. ߊ߬ ߖߊ߬ߕߋ߬ ߘߊ߫ ߕߌ߲߬ߞߎߘߎ߲ ߞߟߍ߬ߡߊ߬ߛߏ߲ߧߊ ߛߌߟߊߓߐߟߊ ߟߋ߬ ߘߌ߫. ߊ߬ ߞߊ߬ ߟߊߒߠߦߊ ߛߐ߬ߘߐ߲߬ ߞߊ߬ ߓߍ߲߬ ߛߐ߬ߘߐ߲ ߘߊߘߐߓߍ߲߭ ߡߊ߬ ߘߋߞߊ߲߫ ߝߊ߲߬ߓߊ ߘߐ߫߸ ߡߍ߲ ߞߊ߬ ߛߌ߰ߞߊ߲ ߓߊߖߎߡߊ ߘߊߘߐߓߍ߲߬ ߞߐ ߟߊ߫. ߊ߬ ߦߋ߫ ߜ߭ߎߖߙߊߕ ߛߘߌߛ ߛߌ߲ߞߐ߲ ߡߊ߬ߓߏ߲߬ߧߊ߬ߕߊ ߘߏ߫ ߟߋ߬ ߘߌ߫. ߊ߬ ߞߊ߬ ߓߌߖߊߔߎߙ ߡߜ߭ߏߟ ߣߌ߫ ߊߘߌߟ ߛ߭ߊߤ ߟߎ߫ ߝߊ߲߬ߞߊ ߡߊߖߌ߰߸ ߊ߬ ߣߌ߫ ߞߊ߬ ߣߌߖ߭ߊߡ ߛ߭ߊߤ ߟߎ߫ ߟߌ߬ߤߟߊ ߞߘߐߕߊ߬.
ߝ߭ߊߛߟߌ߫ ߊߙߑߞߌߔߐߝ߭
ߞ-߁߉ ߓߌ߬ߟߊ߬ߒ߬ߘߐ K-19
߁߉߆߁ ߞߊ߬ߙߌ߬ߝߐ ߟߊ߫߸ ߝ߭ߊߛߟߌ߫ ߊߙߑߞߌߔߐߝ߭ ߕߘߍ߬ ߦߋ߫ ߡߎߍ߫ ߞ-߁߉ ߛߏ߬ߝߊ߬ߞߎ߲ ߟߎ߬ ߘߏ߫ ߟߋ߬ ߘߌ߫. ߥߎߦߋ߲ ߕߎߣߎ߲ ߘߊߡߌ߬ߣߊ߬ ߘߴߏ߬ ߞߋߟߋ߲߫ (ߘߐ߫) ߓߌ߬ߟߊ߬ ߘߊ߫ ߡߊ߬ߛߎ߬ߡߊ߬ߛߎ߬ߡߦߊ߬ߟߌ (circuit de refroidissement)߸ ߏ߬ ߞߊ߬ ߛߏ߬ߝߊ߬ߞߎ߲ ߝߊ߲߬ߓߊ ߤߊߡߌ߲߫ ߝߕߌߝߏߘߏ߲ ߓߐߢߐ߲߯ߡߊߟߊ߲ ߝߏߘߏ߲߫ ߞߏ ߘߐ߫.ߛߏ߬ߝߊ߬ߞߎ߲ ߠߎ߬ ߛߘߍߡߊ߲߫ ߕߘߍ߬ ߦߴߊ߬ ߝߍ߬ ߞߊ߬ ߞߎߟߎ߲ ߡߊߓߌ߬ߟߊ߬ ߞߵߊ߬ߟߎ߫ ߓߏ߬ߙߌ߫ ߞߊ߬ ߥߊ߫ ߗ߭ߊ߲߭ ߡߊߦߍ߲߫ ߕߌ߲ ߘߐ߫߸ ߊ߬ߟߋ ߞߵߊ߬ ߦߌ߬ߘߊ߬ ߡߙߊ߬ߓߊ߮ ߣߌߞߏߟߊߌ߫ ߖ߭ߊߕߦߍߝ߭ ߟߊ߫ ߞߴߏ߬ ߡߊ߲߫ ߞߊ߲߫ ߞߊ߬ ߞߍ߫. ߏ߬ ߘߐ߬ ߞߏ߫ ߖߐ߲߬ߛߊ߫ ߞߊ߬ ߣߊ߲߬ߕߌ߮ ߟߎ߬ ߟߊ߫ ߡߎߙߎ߲ߕߌ ߡߊߕߊ߲߬ߞߊ߫߸ ߡߙߊ߬ߓߊ߮ ߞߵߊ߬ ߦߌ߬ߘߊ߬ ߊ߬ߟߎ߬ ߞߐߓߌߟߊߘߋ߲ ߕߏߣߍ߲ ߠߎ߬ ߦߋ߫ ߞߴߊ߬ߟߎ߬ ߦߋ߫ ߡߙߊ߬ߡߊ߬ߝߋ߲ ߠߎ߬ ߓߍ߯ ߟߊߝߟߌ߬ ߞߐ߰ߖߌ ߘߐ߫߸ ߊ߬ ߘߏ߲߬ ߡߊ߫ ߡߐ߰ ߜߘߍ߫ ߟߎ߫ ߕߴߊ߬ ߞߣߐ߫ ߝߴߊ߬ߟߋ߫ ߖߍ߬ߘߍ ߣߌ߫ ߛߏ߬ߝߊ߬ߞߎ߲߬ ߣߊ߯ߣߌ߲߫ ߡߍ߲ ߠߎ߬ ߕߏߣߍ߲߫ ߕߘߍ߬ ߦߴߊ߬ߟߎ߫ ߝߍ߬ ߞߎߟߎ߲ ߞߣߐ߫ ߞߵߊ߬ ߕߘߍ߬ ߊ߬ߟߎ߬ ߦߋ߫ ߛߏߝ߭ߌߦߋ ߖߌ ߡߊߜߍ߲ ߞߊ߲߬. ߝ߭ߊߛߟߌ߫ ߊߙߑߞߌߔߐߝ߭ ߕߘߍ߬ ߦߋ߫ ߛߏ߬ߝߊ߬ߞߎ߲߬ ߕߏߣߍ߲ ߏ߬ ߟߎ߬ ߘߐ߫. ߒ߬ߓߊ߬ ߓߌ߬ߟߊ߬ߒߘߐ ߏ߬ ߟߋ ߛߋ߲߬ߝߍ߬ ߛߊ߫߸ ߊ߬ ߣߴߊ߬ ߘߍ߬ߢߐ߲߮ ߠߎ߬ ߓߍ߯ ߞߊ߬ ߥߎߢߊ߲ߢߣߊߡߊ ߥߎߢߊ߲߫ ߘߊ߲ߕߊ (une dose de rayonnement radioactif.) ߘߏ߫ ߛߐ߬ߘߐ߲߬. thumb|ߛߏߝ߭ߌߦߋ ߡߎߍ ߦߋ߫ ߞߙߊߌߕ߸ ߞߎ߳ߓߊ߫ ߡߊߜߍ߲ ߘߐ߫
ߡߊߟߌߞ ߊ߲ߓߊߙ
ߊ߬ ߖߍ߬ߘߍ ߟߊ߫ ߢߣߊߡߦߊ
ߡߊߟߌߞ ߊ߲ߓߊߙ ߡߏߦߌ߫ ߘߊ߫ ߁߅߄߈ ߠߋ߬ ߟߊ߫ ߛ߭ߊ߬ߔߎ߬ / ߗߊ߬ߔߎ߬ ߕߐ߮ ߘߌ߫߸ ߤߙߊߙ ߘߋ߲߫ ߡߏߦߌ߫ ߕߐ߮߸ ߡߌߙ ߞߊߛߌߡ ߊ߬ߟ ߓߊߜ߭ߑߘߊߘߌ߫ ߟߋ߬ ߕߘߍ߬ ߦߴߊ߬ ߖߐ߲߬ߝߊ ߘߏ߫ ߘߌ߫߸ ߏ߬ ߟߋ ߞߵߊ߬ ߟߊߘߏ߲߬ ߛߌ߬ߟߡߊ߬ߦߊ ߘߐ߫ ߞߊ߬ ߊ߲ߓߊߙ ߕߐ߮ ߟߴߊ߬ ߟߊ߫߸ ߊ߬ ߓߊ߲ ߞߐ ߘߐ߫ ߊ߬ ߤߊߞߟߌ ߟߊ߫ ߖߊ߬ߙߌ߬ߒ߬ߕߋ߬ߦߊ ߘߝߊ߫ ߞߏߟߌߞߏߟߌ ߟߐ߲߫ ߠߊ߫. ߊ߬ ߟߊ߫ ߛߌߦߊ ߕߘߍ߬ ߦߋ߫ ߡߦߊ ߟߋ߬ ߘߌ߫ ߞߏ߬ߣߵߊ߬ߟߎ߫ ߓߘߊ߫ ߛߌߟߊߛߊ߬ ߕߊ߲߬ (ߊ߬ߟߎ ߓߘߊ߫ ߕߎߣߎ߲߫). ߝߊ߯ߘߐߞߍ߫ ߁߄߲ ߣߌ߫ ߁߇߲ ߠߎ߬ ߕߍߟߊ ߘߐ߫߸ ߌߛߟߊߞߊ߫ ߡߊ߲ߛߟߊ ߊߓߌߛߍ߲ (ߟߎ߬ ߕߘߍ߬ ߦߋ߫ ߛߟߏߡߏߣߌ߫ ߝߊ߰ߡߊ߬ߟߊ ߡߙߊ߬ ߟߊ߫) ߊ߬ ߣߴߊ߬ߟߎ߫ ߛߌ߰ߢߐ߲߰ ߖߘߍ߬ߞߟߏ߬ߦߊ ߞߊߝߏ ߟߎ߬ ߞߵߊ߬ߟߎ߬ ߟߊ߫ ߖߐ߲߭ ߝߊ߲߬ߓߊ ߟߎ߬ ߘߟߊߘߍ߬ ߊ߬ߟߎ߬ ߕߊ߫ ߞߊ߬ߝߏ߬ ߘߌ߫߸ ߡߍ߲ ߠߎ߬ ߕߍ߫ ߊߓߙߊߤߌߡߦߊ߫ ߘߌ߯ߣߊ߫ ߘߐ߫߸ ߣߴߊ߬ߟߎ߫ ߛߌ߰ߣߍ߲߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬߸ ߦߏ߫ ߞߊ߲ߓߕߊ߸ ߘߊߡߐߕ߸ ߊ߬ ߣߌ߫ ߤߊߘߑߦߊ ߟߎ߬߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߴߊ߬ߟߎ߬ ߟߊ߫ ߘߎ߰ߞߟߏ ߥߙߏ߬ߘߎ߰ ߞߙߍߝߍ߬. ߡߊߟߌߞ ߊ߲ߓߊߙ ߕߘߍ߬ ߦߴߏ߬ ߟߎ߬ ߘߐ߫ ߕߓߌ߬ߓߊ߮ ߘߏ߫ ߟߋ߬ ߘߌ߫ ߞߊ߬ ߘߏ߲߬ ߛߌ߬ߟߡߊ߬ߦߊ ߘߐ߫߸ ߊ߬ ߟߊ߫ ߥߊ߫ ߘߊ߫ ߞߐߞߊ߲߬ ߏ߬ ߞߐ߫ ߞߊ߯ߓߊ߫ ߞߟߍ߬ߡߊ߬ߛߏ߲ߧߊ ߘߊߞߎ߲ ߘߐ߫. ߛߟߏߡߏߣߌ ߝߊ߰ߡߊ߬ߟߊ ߣߌ߫ ߛߎߟߑߕߣߊߕ ߊߘߊߟ ߟߎ߫ ߘߐߕߌߢߍ߫ ߘߊ߫ ߦߟߍ߬ߘߐ߬ߞߍ߫ ߝߌ߬ߟߊ߫ ߞߟߍ߬ߢߐ߲߰ߦߊ ߞߏߛߐ߲߬. ߝߕߎߤߊߕߌ߫ ߊߘߌߟ ߛ߭ߊߤߌ߫ ߕߊ߫ ߝߐߟߌ߫ ߘߐ߫߸ ߞߏ߫ ߡߊߟߌߞ ߊ߲ߓߊߙ ߝߋ߰ߙߋ߬ ߘߴߊ߬ ߡߏߦߌߓߊ߮ ߟߎ߬ ߟߋ߬ ߓߟߏ߫ ߞߵߊ߬ ߞߍ߫ ߖߐ߲߭ ߘߌ߫. «''ߒߠߋ ߞߏ߬ߣߌ߲ ߡߊ߫ ߛߐ߲߬ ߏ߬ ߡߊ߬ ߢߊ߫ ߛߌ߫ ߡߊ߬߸ ߓߊߏ߬ ߊߝߙߌߞߌ߬ ߖߐ߲߬ߧߊ ߝߊ߲߬ߓߊ ߕߘߍ߬ ߦߋ߫ ߡߊߛߐ߬ߘߐ߲߬ ߠߊ߫ ߡߐ߱ ߟߎ߬ ߘߋߣߍ߲ߠߡߊ ߡߌ߬ߘߊ ߟߋ߬ ߝߍ߬ ߕߋ߰ߙߋ ߟߎ߬ ߓߟߏ߫߸ ߞߣߐ߬ߜߍ߲߬ ߦߌߟߊ ߟߎ߬ ߣߌ߫ ߓߌߦߊ߲ߜߍ߲߫ ߦߌߟߊ ߟߎ߬ ߘߐ߫߸ ߞߊ߬ ߥߴߊ߬ߟߎ߫ ߝߋ߰ߙߋ߫ ߖߐ߲߭ ߘߌ߫. ߒߠߋ ߦߴߊ߬ ߖߌ߰ ߟߴߏ߬ ߘߐ߫ ߒߞߏ߫ ߡߐ߰ߜߍ ߟߎ߬ ߦߋ߫ ߘߋߣߍ߲ ߏ߬ ߟߎ߫ ߝߊ߬ ߞߎߘߊ ߏ߬ ߟߎ߫ ߟߋ߬ ߓߛߌ߬ߞߌ߬ ߟߴߊ߬ߟߎ߫ ߝߊ߬ ߘߌ߫߸ ߞߵߊ߬ ߕߘߍ߬ ߜߊߣߊ߲߫ ߞߘߐ߫ ߕߋ߰ߙߋ ߟߎ߬ ߟߵߏ߬ ߟߎ߬ ߘߌ߫߸ ߞߊ߬ ߘߋߣߍ߲ ߠߎ߬ ߡߏߦߌߓߊ߮ ߟߎ߬ ߕߏ߫ ߛߐ߲߬ߖߊ ߘߐ߫. ߛߊ߲߬ߘߊ: ߕߋ߰ߙߋ ߓߊ߯ ߞߙߏߞߕߏ߫ ߝߐߟߊ ߡߌ߬ߘߊ߬߸ ߌ ߖߍ߬ߘߍ ߟߊ߫ ߗߍ߬ ߞߟߌߣߍ߲ ߠߋ߬ ߠߴߌ ߡߌ߬ߘߊ߬ ߟߴߏ߬ ߘߌ߫''». ߊ߬ߟߎ߫ ߣߊ߬ ߘߴߊ߬ ߘߌ߫ ߊ߬ߟ ߡߎߞߊ߬߸ ߦߡߊߣߌ߫, ߊ߬ ߝߋ߰ߙߋ߬ ߘߊ߫ ߦߋ߲߬ ߞߎߘߊ߫ ߘߌ߫ ߘߎߞߊߕ ߂߀ ߠߊ߫߸ ߊ߬ ߟߊ߫ ߥߊ߫ ߘߊ߫ ߓߊ߬ߜ߭ߑߘߊߘ ߖߐ߲߬ߛߊ߲߬ߜߘߋ ߟߊ߫߸ ߊ߬ ߝߋ߰ߙߋ߬ ߘߊ߫ ߛߋ߲߬ߧߊ߬ ߛߓߊߣߊ߲ ߘߐ߫ ߦߋ߲߬ ߞߊߘߌ ߊ߬ߟ ߞߎߘߊߕ ߡߊ߬ ߞߊ߬ ߓߐ߫ ߡߞߊ߸ ߞߊ߬ ߓߊ߲߫ ߞߵߊ߬ ߟߊߞߐߛߊ߬ߦߌ߬ ߓߊ߬ߜ߭ߌߘߊߘߴߌߞߐ߫ ߕߎ߲߯߸ ߞߵߊ߬ ߝߋ߰ߙߋ߬ ߡߌߙ ߞߊߛߌߡ ߊ߬ߟ ߓߊ߬ߜ߭ߑߘߊ߬ߘߌ ߡߊ߬߸ ߏ߬ ߟߋ ߞߵߊ߬ ߟߊߛߋ߫ ߘߋߞߊ߲߫ ߝߏ߲ߝߊ߲ ߞߣߐ߫. ߊ߬ ߟߊ߫ ߞߏ ߛߓߍ߫ ߘߊ߫ ߤߏߟߊ߲ߘߌ߬ ߖߎ߬ߟߊ ߔߌߍߕߍߙ ߝ߭ߊ߲߫ ߘߍ߲߫ ߓߑߙߏߋߞߌ߫ ߓߟߏ߫߸ ߦߏ߫ «ߊߓߛߌߣߌ߫ ߝߘߊ߬ߝߌ߲߬ ߞߊ߯ߝߙߌ ߘߏ߫߸ ߡߍ߲ ߢߊߞߎ߲ ߙߐ߬ߡߎ߲߬ߞߊ߬ ߢߊ߲ߜߏ߫ ߟߡߊ ߦߋ߫» ߡߊߟߌߞ ߊ߲ߓߊߙ ߛߊ߲߬ ߘߊ߫ ߗߍ߲ߜ߭ߌߖ߭ ߞߊ߲ߣ ߓߟߏ߫߸ ߤߊߓߑߛ߭ߌ߫ ߟߊ߫ ߖߐ߲߬ ߞߘߐ ߡߍ߲ ߞߍ߫ ߘߊ߫ ߔߍߛ߭ߑߥߊ ߥߟߊ߫ ߊߤߊߡߊߘߑߣߊ߬ߜ߭ߊߙ ߛߎߟߑߕߣߊߕ ߞߏߕߌ߯ ߞߎ߲ߕߌ߮ ߘߏ߫ ߘߌ߫.
ߝ߭ߊߛߟߌ߫ ߊߙߑߞߌߔߐߝ߭
ߞߎߓߊ߫ ߓߎ߰ߓߎ߬ߡߊ߬ߕߊ (ߡߛߌߟ) ߞߏߖߊ
ߝ߭ߊߛߟߌ߫ ߊߙߑߞߌߔߐߝ߭ ߕߐ߯ߦߊ߫ ߘߊ߫ ߞߟߍ߬ߕߌ߰ߓߏߟߏ߲߫ ߆߉߲ ߛߏ߬ߝߊ߬ߞߎ߲ ߘߌ߫ ߞߐ߬ߘߎ߮ ߞߎߟߎ߲ ߠߎ߬ ߞߎ߲߬ߠߊ߫. ߁߉߆߂ ߞߏ߲߲ߓߌߕߌ߮ ߕߟߋ߬ ߁߭߸ ߊߣߊߘߌߙ ߘߐ߬ߓߛߏ߬ߟߌ ߞߐ߬ߣߐߡߊ߬ ߞߎߓߊ߫ ߓߎ߰ߓߎ߬ߡߊ߬ߕߊ ߞߏߖߊ ߝߍ߬߸ ߊ߬ ߣߴߊ߬ ߟߊ߫ ߛߘߍ ߟߎ߬ ߗߋ߫ ߘߊ߫ ߞߎߓߊ߫ ߊ߬ ߣߌ߫ ߡߐߍ߫ ߓ-߅߉ ߞߣߐ߫߸ ߏ߬ ߡߍ߲ ߡߊߖߐ߯ߙߊ߲ߣߍ߲߫ ߕߘߍ߬ ߦߋ߫ ߝߕߌߝߏߘߏ߲ ߠߊ߫.
ߡߊߟߌߞ ߊ߲ߓߊߙ
ߊ߬ ߟߊ߫ ߗߋߘߊ߫ ߡߊߦߟߍ߬ߡߊ߲
ߊ߬ ߡߊߕߌ߮ ߛߊ߬ߣߍ߲߸ ߡߊߟߌߞ ߊ߲ߓߊߙ ߞߊ߲ߤߙߐߦߊ߫ ߘߴߊ߬ ߡߊߕߌ߮ ߝߘߎߡߊ ߓߟߏ߫. ߏ߬ ߞߍ ߊ߬ ߞߊ߬ ߝߘߎ߫ ߞߍ߫߸ ߊ߬ ߞߊ߲ߤߙߐߦߊ ߏ߬ ߞߐ ߘߐ߫߸ ߡߊߟߌߞ ߞߊ߬ ߥߊ߯ߕߌ߫ ߞߍ߫ ߓߊ߯ߙߊ߫ ߟߊ߫ ߓߌߖߊߔߎߙ ߛߎߟߑߕߣߊߕ ߢߍ߫߸ ߊ߬ ߞߊ߬ ߡߊߟߌߞ ߡߐߟߐ߲ ߛߐ߬ߘߐ߲߬ ߦߋ߲߬ ߥߊ߯ߕߌ ߏ߬ ߟߊ߫. ߡߊߟߌߞ ߡߊ߬ ߘߍ߬ߡߍ߲߬ߓߊ߮ ߞߟߊ߬ߟߊ߬ߡߊ߫ ߛߐ߬ߘߐ߲߫ ߦߋ߲߬ ߡߍ߲ ߞߍ߫߸ ߏ߬ ߞߍ߫ ߘߴߊ߬ ߓߐ߫ ߞߎ߲ ߘߌ߫ ߟߐ߬ߘߎ߮ ߏ߬ ߘߐ߫ ߞߊ߬ ߘߏ߲߬ ߣߌߖ߭ߊߡ ߛ߭ߊߤߌ߫ ߣߊ߲߬ߕߌ߰ߦߊ ߘߐ߫. ߡߊߟߌߞ ߊ߲ߓߊߙ ߟߋ߬ ߕߘߍ߬ ߦߋ߫ ߊߤߊߡߊߘߑߣߊ߬ߜ߭ߊߙ ߣߌߖ߭ߊ߲ߡߑߛ߭ߊ߬ߤߌ ߝߊ߰ߡߊ߬ߟߊ ߡߊ߲߬ߛߊ ߡߊ߬ߞߐߣߐ߲ ߘߌ߫ ߁߆߀߇ ߺ ߁߆߂߇ ߟߎ߫ ߕߍ߫. ߥߊ߯ߕߌ ߏ߬ ߟߊ߫߸ ߡߎߙߑߕߊߖ߭ߊ߬ ߣߌߖ߭ߊ߲ߡ ߛ߭ߊߤ ߟߊ߫ ߝߊ߲߬ߞߊ ߣߴߊ߬ ߟߊ߫ ߝߊ߰ߡߊ߬ߦߊ ߟߎ߬ ߡߊߞߊ߬ߝߏ߬ ߘߊ߫߸ ߊ߬ ߞߘߐߕߊ߬ ߘߊ߫ ߞߊ߬ ߞߍ߫ ߣߊ߲߬ߕߌ߰ ߘߝߊߣߍ߲ ߘߌ߫. ߊ߬ ߟߊ߫ ߛߏ߬ߟߊ ߟߎ߬ ߡߊߞߊ߬ߝߏ߬ ߘߊ߫ ߞߊ߬ ߓߐ߫ ߁߅߀ ߘߐ߫ ߞߊ߬ ߞߍ߫ ߡߐ߰ ߇߀߀߀ ߘߌ߫ ߥߊ߯ߕߌ߫ ߞߎߣߎ߲ߣߍ߲߫ ߞߘߐ߫߸ ߊ߬ ߞߊ߬ ߊߤߊߡߊߘߑߣߊ߬ߜ߭ߊߙ ߛߎߟߑߕߣߊߕ ߡߐ߬ߟߐ߲ ߞߘߐߕߊ߬ ߞߵߊ߬ ߕߐ߯ߦߊ߫ ߞߏ߫ ߛߎߟߑߕߊ߲ߛ ߝߊ߲ߕߏߛ߭ߌ߫ ߡߏ߲ߜ߭ߏߟ ߟߎ߫ ߟߊ߫ ߓߋ߬ߒ߬ߞߊ߬ߣߌ߲ ߕߎ߲߬ߕߎ߲ ߞߏߛߐ߲߬ ߞߐ߬ߘߎ߮ ߘߐ߫. ߁߆߁߀ ߠߊ߫߸ ߊ߬ ߟߊ߫ ߣߊ߲߬ߕߌ߮ ߟߎ߬ ߦߙߌߞߊ ߡߊߞߊ߬ߝߏ߬ ߘߊ߫ ߞߊ߬ ߤߊߓߑߛߌ ߟߎ߬ ߡߐ߰ ߁߀ ߀߀߀ ߠߊߘߏ߲߬ ߊ߬ ߘߐ߫ ߊ߬ ߣߌ߫ ߘߋߞߊ߲ ߠߎ߬ ߡߐ߰ ߄߀ ߀߀߀ ߖߊ߬ߕߋ߬. ߦߟߍ߬ߘߐ߬ߞߍ ߡߍ߲ ߕߎ߲߰ ߘߴߏ߬ ߟߊ߫߸ ߡߊߟߌߞ ߊ߲ߓߊߙ ߞߊ߬ ߡߏߜ߭ߏߟ ߟߎ߫ ߟߊ߫ ߡߊ߲߬ߛߊ߬ ߖߊߤߊ߲ߜ߭ߌߙ ߞߟߍ߬ ߞߵߊ߬ ߕߘߍ߬ ߏ߬ ߦߴߊ߬ ߛߊ߯ߛߊ ߟߊ߫ ߡߊ߲߬ߛߊ߬ߟߊ ߡߙߊ߬ ߞߏ ߘߐ߫߸ ߊ߬ ߞߊ߬ ߞߍ߬ߟߍ ߏ߬ ߘߊ߬ߘߌ߬ ߟߊ߬ߥߛߊ߬ ߞߏߟߌߞߏߟߌ ߘߐ߫. ߡߊߟߌߞ ߊ߲ߓߊߙ ߞߊ߬ ߖߡߊ߬ߣߊ ߞߎߓߋߘߊ ߔߊߙߊ߲ߘߊ߫ ߡߊߦߟߍ߬ߡߊ߲߫ ߖߎߣߊߙ ߘߌ߫ ߞߊ߬ ߛߏ߫ ߞߎߘߊ߫ ߜߘߍ߫ ߟߐ߬߸ ߞߏ߫ ߞߊߘߑߞߌ߫, ߏߙߊ߲ߜ߭ߑߖ߭ߍߓ ߡߊ߲߬ߛߊ߬ߟߊ ߞߊ߬ ߘߋߞߊ߲߫ ߡߊߜߐ߬ߙߐ߲߬ߞߕߐ ߡߍ߲ ߞߍ߫ ߁߆߅߈ ߺ ߁߇߀߇ ߝߊ߲߭ߝߍ߬߸ ߏ߬ ߟߎ߫ ߞߵߊ߬ ߕߐ߮ ߦߟߍ߬ߡߊ߲߫ ߞߏ߫ ߏߙߊ߲ߜ߭ߓߊߘ. ߡߊߟߌߞ ߊ߲ߓߊߙ ߟߋ߬ ߞߍ߫ ߘߊ߫ ߘߋߞߊ߲߫ ߕߌ߲߬ߞߎߘߎ߲ ߞߟߍ߬ߡߊ߲߬ߛߊ߬ߦߊ ߘߟߊߘߍ߬ߓߊ߮ ߘߌ߫. ߡߊߟߌߞ ߊ߲ߓߊߙ ߞߊ߬ ߛ߭ߊߤ ߖߊ߬ߤߊ߲߫ ߡߊߘߍ߬ߡߍ߲߫ ߘߋߟߑߤߌ߫ ߝߊ߲ߞߊ ߞߍ߬ߟߍ ߘߐ߫ ߊ߬ ߓߌߘߊ߲ߡߛߏ߫ ߣߎߙ ߖߊ߬ߤߊ߲߫ ߡߊ߬. ߏ߬ ߡߍ߲ ߕߘߍ߬ ߦߴߊ߬ ߘߋ߲ߡߛߏ߫ ߗߍ߬ ߟߊߛߌ߰ ߞߏ ߘߐ߫ ߡߊ߲߬ߛߊ߬ߦߊ ߟߊ߫. ߡߊߟߌߞ ߊ߲ߓߊߙ ߣߌ߫ ߛ߭ߤߊߖߌ߬ (ߛ߭ߌߝ߭ߊߖߌ߬ ߝߊ߬) ߟߎ߫ ߕߎ߲߬ ߞߊ߬ ߟߊߒߠߦߊ ߤߊߞߍ ߘߏ߫ ߟߊߛߋ߫ ߊߤߑߡߊߘߑߣߜ߭ߊߙ ߛߎߟߑߕߊ߲ߛ ߡߊ߬߸ ߡߍ߲ ߕߎ߲߬ ߓߘߊ߫ ߓߊ߲߫ ߡߍ߲ (ߕߏ߫) ߟߊ߫ ߡߏߜ߭ߏߟ (ߓߊߏ߬ ߊߞߑߓߊߙ ߕߎ߲߬ ߓߘߊ߫ ߓߊ߲߫ ߊߤߑߡߊߘߑߣߜ߭ߊߙ ߡߌ߬ߘߊ߬ ߟߊ߫) ߟߎ߫ ߓߟߏ߫. ߞߏ߬ߣߌ߲߬ ߞߐ ߟߊ߫߸ ߛ߭ߊߤ ߖߊ߬ߤߊ߲߫ ߞߊ߬ ߞߟߍ߬ ߖߡߊ ߞߐ߬ߡߐ߲߬ߞߐߡߐ߲ ߘߏ߫ ߟߊߥߟߌ߬ ߊߤߑߡߊߘߑߣߜ߭ߊߙ ߞߟߍ߬ ߞߊ߲ߡߊ߬߸ ߊ߬ ߗߌߙߏ߲߫ ߘߊ߫ ߞߍ߬ߟߍ ߏ߬ ߘߐ߫ ߞߵߊ߬ ߝߊ߲߬ߞߊ ߓߐ߫ ߊ߬ ߟߊ߫. ߞߐ ߟߊ߫߸ ߡߊߟߌߞ ߊ߲ߓߊߙ ߞߊ߬ ߓߋߙߊߙ ߣߌ߫ ߊߤߊߡߊߘߑߣߊ߬ߜ߭ߊߙ ߟߎ߬ ߡߊ߬ߙߊ ߡߎ߰ߡߍ ߟߊߕߊ߬ߡߌ߲߬ ߡߏߜ߭ߏߟ ߟߎ߫ ߡߊ߬ ߟߊ߬ߕߊ߬ߡߌ߲߬ߡߊ߬ߟߌ ߘߌ߫ thumb|ߡߊߟߌߞ ߊ߲߲ߊߙߓ ߛߊ߬߬߬ߙߌ ߁߈߆߀ ߟߊ߫߸ ߞߎߟߑߘߓߊߘ
ߝ߭ߊߛߟߌ߫ ߊߙߑߞߌߔߐߝ߭
ߞߎߓߊ߫ ߓߎ߰ߓߎ߬ߡߊ߬ߕߊ (ߡߛߌߟ) ߞߏߖߊ
ߞߊ߬ ߥߊ߯ߕߌߣߍ߲߫ ߕߏ߫ ߓ-߅߉ ߥߌ߬ߟߌ ߟߊ߫߸ ߝ߭ߊߛߟߌ߫ ߊߙߑߞߌߔߐߝ߭ ߞߵߊ߬ ߛߊ߲ߘߐߡߐ߮ ߝ߭ߑߟߊߘߡߌߙ ߝߐߞߌߣ ߡߊߢߌ߬ߣߌ߲߬ߞߊ߫ ߞߏ߫ ߡߐ߰ ߘߌ߫ ߝߕߌߝߏߘߏ߲ ߠߊߓߊ߯ߙߊ߫ ߞߏ ߛߎ߮ ߢߎ߬ߡߊ߲߫ ߠߋ߬ ߘߐ߫؟. ߏ߬ ߖߋ߬ߓߌ ߡߊ߫ ߞߍ߫ ߞߎߡߊ߫ ߟߛߊߣߌߧߊߣߍ߲߫ ߘߌ߫ ߓߊߞߍ߫߸ ߡߐߍ ߕߎ߲߬ ߞߊ߫ ߞߊ߲߫ ߝߕߌߝߏߘߏ߲ ߠߊߓߊ߯ߙߊ߫ ߟߋ߬ ߣߴߊ߬ ߕߘߍ߬ ߘߴߊ߬ ߓߘߊ߫ ߘߐߕߌߢߍ߫ (ߣߴߊ߬ ߞߐߞߊ߲ߠߊ ߛߐ߰ ߘߊ߫)߸ ߥߟߊ߫ ߖߡߊ߬ߙߌ߬ ߞߙߍߞߙߍߣߍ߲߫ ߦߋ߫ ߝߘߊ߫ ߡߐߛߑߞߎ߫ ߟߊ߫.
ߡߊߟߌߞ ߊ߲ߓߊߙ
ߛߊ߬ߦߊ
ߡߊߟߌߞ ߊ߲ߓߊߙ ߛߊ߬ߙߌ߸ ߞߎߟߑߘߓߊߘ ߁߈߆߀ ߟߊ߫ ߊ߬ ߛߊ߬ ߘߊ߫ ߁߆߂߆ ߟߊ߫ ߟߴߊ߬ ߛߊ߲߬ ߈߀ ߡߊ߬. ߡߊߟߌߞ ߊ߲ߓߊߙ ߛߊ߬ ߘߊ߫ ߞߊ߬ ߘߋ߲߫ ߄ ߠߎ߫ ߟߋ߬ ߕߴߊ߬ ߡߛߏ߬ ߓߌߓߌ ߞߊߙߌߡߊ߫ ߓߟߏ߫߸ ߗߍ߬ߡߊ߲ ߠߎ߬: ߝߊߕߍ߫ ߞߊ߲ߣ ߣߌ߫ ߗߊ߲ߜ߭ߌߖ߭ ߞߊ߲ߣ߸ ߊ߬ ߣߌ߫ ߡߛߏ߬ߡߊ߲߫ ߝߌ߬ߟߊ߬. ߝߊߕߍ ߞߊ߲ߣ ߠߋ߬ ߟߊߛߌ߰ ߘߴߊ߬ ߣߐ߭ ߘߐ߫ ߞߵߊ߬ ߞߍ߫ ߣߌߖ߭ߊߡ ߛ߭ߊߤ ߡߊ߲߬ߛߊ߬ߘߎ߯ߟߊ ߘߌ߫. ߞߏߣߵߊ߬ ߡߴߊ߬ ߢߍߓߊ߮ ߟߊ߫ ߓߘߍ߬ߓߘߍ߬ߟߌ ߣߌ߫ ߣߊ߲߬ߕߌ߰ ߝߊ߲ߞߊ ߟߎ߫ ߛߐ߬ߘߐ߲߫. ߞߏ߬ߣߌ߲߬ (ߝߊߕߍߤ ߞߊ߲ߣ ߞߵߊ߬ ߓߊߘߋ߲ߡߊ ߝߊ߰߸ ߛߎߟߑߕߊ߲ ߓߎߙߑߤߊ߲ ߣߌߖ߭ߊߡ ߛ߭ߊߤ ߃߲) ߡߊ߲߬ߛߊ߬ߓߏ߲ ߞߣߐߟߊ ߞߍ߬ߟߍ߫ ߕߎ߲߰ߣߍ߲߬ߢߐ߲߰ߠߊ ߘߏ߫ ߛߋ߲߭ߝߍ߬߸ ߏ߬ ߞߍ ߛߎߟߑߕߣߊߕ ߓߋ߬ ߘߊ߫ ߡߏߜ߭ߏߟ ߟߎ߫ ߟߊ߫ ߡߊ߲߬ߛߊ߬ߟߊ ߞߘߐ߫ ߡߊߟߌߞ ߊ߲ߓߊߙ ߟߊ߫ ߛߊ߬ߦߊ ߛߊ߲߬ ߕߊ߲ ߡߊ߬. ߊ߬ ߘߋ߲ߡߛߏ ߘߏ߫ ߛߌ߰ߣߍ߲߫ ߕߘߍ߬ ߦߋ߫ ߊߤߑߡߊߘߑߣߜ߭ߊߙ ߡߊ߲߬ߛߊ߬ ߘߋ߲ߓߦߊ ߡߊ߲߬ߛߊ߬ߘߋ߲ ߘߏ߫ ߞߎ߲߬߸ ߞߐ ߟߊ߫߸ ߏ߬ ߖߊ߲ߓߋߦߊ߫ ߘߊ߫ ߛߎߟߑߕߊ߲ ߡߎߙߑߕߖ߭ߊ߫ ߣߌߖ߭ߊߡ ߛ߭ߊߤ ߂߲ ߘߌ߫. ߊ߬ ߘߋ߲ߡߛߏ ߟߎ߬ ߕߘߍ߬ ߦߋ߫ ߞߟߌ߫ ߟߊ߫ ߡߊ߬ߓߏ߲߬ߧߊ߬ߟߌ߬ߓߟߏߡߊ߬ ߛߐ߲߬ ߞߏ߫ ߛ߭ߊ߬ߤߌߙ ߓߊ߬ߣߏ ߣߌ߫ ߊߖ߭ߌߖߊ߫ ߓߊ߬ߣߏ߸ ߞߐ߯ߟߕߊ ߏ߬ ߛߌ߰ ߘߊ߫ ߟߊ߲߬ߔߊ߯ߛߌ ߘߏ߫ ߞߎ߲߬ ߞߏ߫ ߛߘߌ ߊߓߑߘߎߟߊߤ. ߊ߬ ߘߋ߲ߡߛߏ߫ ߟߊߓߊ߲ ߝߘߎ߫ ߘߊ߫ ߛߌߙߑߞߊߛߌߞߊ ߟߎ߬ ߟߊ߫ ߟߊ߫ ߡߙߊ߬ߓߊ߮ ߡߎߞߙߊߓ ߞߊ߲ߣ ߓߟߏ߫ ߊߤߑߡߊߘߑߣߜ߭ߊߙ ߞߟߍ߬ߘߋ߲ ߠߎ߬ ߘߐ߫߸ ߡߍ߲ ߥߊ߫ ߘߊ߫ ߞߍ߫ ߡߏߜ߭ߏߟ ߡߊ߲߬ߛߊ߬ߟߊ ߞߟߍ߬ߕߌ߮ ߘߌ߫ ߞߐ ߟߊ߫߸ ߞߊ߬ ߡߐ߬ߟߐ߲ ߣߌ߲߬ ߘߴߊ߬ ߡߊ߬ ߞߏ߫ ߙߎߛߑߕߊ߲ߡ ߞߊ߲ߣ ߓߤߊ߬ߘߎ߯ߙ ߝߌ߬ߙߊ߬ߎ߯ߖ߭ ߖߊ߲ߜ߭. ߊ߬ ߣߊ߬ ߘߊ߫ ߡߊߟߐ߲߫ ߊ߬ ߛߋ߲߭ ߕߍ߬ߘߍ ߞߏߛߐ߲߬ ߣߊ߲߬ߕߌ߰ ߓߙߊߡߊߖߊ߲ߓߊ߲߫ ߢߊ߬ߕߣߐ߬ߡߊ ߛߘߍߡߊ߲߫ ߘߐ߫߸ ߦߏ߬ ߞߊ߲ߘߤߊߙ ߟߊ߫ ߞߍ߬ߟߍ ߞߵߊ߬ ߟߐ߬ ߔߍߙߑߛߌ߫ ߛ߭ߊߤ ߊ߬ߓߊߛ ߟߎ߫ ߡߊ߬. ߞߏ߬ߣߌ߲߬ ߊ߬ ߝߊ߰ ߘߊ߫ ߡߊ߲߬ߛߊ߬ߘߋ߲ ߡߎߙߊߘ ߓߊߞߛ߭ ߓߟߏ߫ ߛߊߡߎߜ߭ߊߙߤ ߞߟߊߓߍ߲ ߛߋ߲߭ߝߍ߬߸ ߡߏߜ߭ߏߟ ߟߎ߫ ߣߘߐ߬ߓߌ߬ߟߊ߬ߟߌ߬ ߞߟߍ ߝߍ߬ ߁߆߅߈ ߠߊ߫. ߡߊߟߌߞ ߊ߲ߓߊߙ ߝߎ߬ߙߋ ߓߍߟߍ߲߫ ߘߊ߫ ߛߊ߬ߙߌ ߘߏ߫ ߞߣߐ߫ ߞߎߟߑߘߓߊߘ߸ ߛߎ߯ߝߌ߫ ߡߊߟߐ߲ߣߍ߲ ߖ߭ߊߙߑߖ߭ߊ߬ߙߌ ߓߊߞߛ߭ ߓߍߟߍ߲ߘߊ ߟߊߕߏߣߍ߲ ߘߊߝߍ߬.
ߝ߭ߊߛߟߌ߫ ߊߙߑߞߌߔߐߝ߭
ߞߎߓߊ߫ ߓߎ߰ߓߎ߬ߡߊ߬ߕߊ (ߡߛߌߟ) ߞߏߖߊ
ߕߐߡߊߛ ߓߑߟߊߕߐ߲߫ ߕߊ߫ ߝߐߟߌ߫ ߘߐ߫߸ ߏ߬ ߡߍ߲ ߕߘߍ߬ ߦߋ߫ ߝߊ߬ߛߏ ߟߊߞߊ߲ߘߊ ߛߓߍߞߘߐ ߗߋߕߌ߮ ߘߌ߫߸ ߝ߭ߊߛߟߌ߫ ߊߙߑߞߌߔߐߝ߭ «ߞߊ߬ ߘߎߢߊ߫ ߟߊߞߛߌ߫» ߞߵߊ߬ ߕߘߍ߬ ߛߏߝ߭ߌߦߋ ߡߐߍ ߟߎ߬ ߕߘߍ߬ ߦߴߊ߬ ߝߍ߬ ߞߊ߬ ߞߊ߬ߝߏ߫ ߘߍ߬ߣߍ߲ ߞߟߍ߬ߞߍ߬ ߕߊߞߎߟߎ߲ ߘߏ߫ ߘߐߝߏߘߏ߲߫߸ ߊ߬ ߞߵߊ߬ ߦߌ߬ߘߊ߬ ߞߴߊ߬ߟߎ߬ ߦߋ߫ ߡߐߛߑߞߎ߫ ߟߊ߫ ߖߡߊ߬ߙߌ߬ߦߊ ߡߊߞߐ߬ߣߐ߲߬ ߦߊ߬ߣߴߊ߬ߟߎ߬ ߞߍߕߐ߫ ߝߕߌߝߏߘߏ߲ ߠߊߝߟߌ߬ ߟߊ߫.
ߡߊߟߌߞ ߊ߲ߓߊߙ
ߗߍߕߊߟߌ
thumb|ߖߊ߲ߖߌߙߊ߫ ߖߌ߲߭
ߝ߭ߊߛߟߌ߫ ߊߙߑߞߌߔߐߝ߭
ߞߎߓߊ߫ ߓߎ߰ߓߎ߬ߡߊ߬ߕߊ (ߡߛߌߟ) ߞߏߖߊ
߂߀߀߂ ߟߊ߫߸ ߝ߭ߑߟߊߘߡߌߙ ߌߛߊߗߋ߲ߞߐߝ߭ ߞߊ߬ ߛߏ߬ߝߊ߬ߞߎ߲߬ ߜߘߍ߫ ߕߊ߫ ߦߌߟߡߊ ߦߌ߬ߘߊ߬߸ ߝ߭ߊߘߌߡ ߐߙߑߟߐߝ߭߸ ߏ߬ ߞߵߊ߬ ߟߊߛߙߋߦߊ߫ ߞߏ߫ ߝߏ߫ ߡߙߊ߬ߓߊ߮ ߘߐߙߐ߲߫ ߠߋ߬ ߡߊ߲ߞߎ߬ߟߊ߲ ߓߐ߫ ߘߴߊ߬ ߡߊ߬߸ ߞߵߊ߬ ߝߐ߫ ߞߏ߫ ߞߊ߬ ߝߕߌߝߏߘߏ߲ ߓߎ߰ߓߎ߬ߡߊ߫ ߞߵߊ߬ ߕߘߍ߬ ߛߏ߬ߝߊ߬ߞߎ߲ ߕߐ߭ ߟߎ߬ ߝ߭ߊߛߟߌ߫ ߊߙߑߞߌߔߐߝ߭ ߕߘߍ߬ ߦߴߏ߬ ߟߎ߬ ߘߐ߫߸ ߏ߬ ߟߎ߫ ߟߋ߬ ߞߵߊ߬ ߖߎ߬ߛߎߡߟߊ߫.
ߡߊߟߌߞ ߊ߲ߓߊߙ
ߖߊ߲ߖߌߙߊ߫ ߖߌ߲߭
ߟߊ߲ߠߦߊ ߟߊ߫ ߘߊ߫ ߡߊߟߌߞ ߊ߲ߓߊߙ ߟߋ߬ ߘߐ߫ ߞߊ߬ ߖߊ߲ߖߌߙߊ߫ ߖߌ߲߭ ߟߐ߬߸ ߏ߬ ߡߍ߲ ߦߋ߫ ߓߌ߭ߌ߲߬ ߡߤߊߙߊߛ߭ߑߕߙߊ߬߸ ߌ߲ߘߌ߫. ߊ߬ ߓߊ߲ ߞߐ ߘߐ߫ ߟߐ߬ ߟߊ߫ ߁߅߆߇ ߟߊ߫߸ ߊ߬ߟߋ ߟߋ߬ ߕߘߍ߬ ߦߋ߫ ߛߘߌߛ ߟߎ߫ ߟߊ߫ ߞߏ߲ߢߌ߲ ߘߌ߫ ߡߊ߭ߙߊ߬ߕߊ ߟߎ߬ ߣߌ߫ ߡߏߜ߭ߏߟ ߟߎ߫ ߣߌ߫ ߔߕߏߞߌ ߟߎ߬ ߟߊ߫ ߛߊ߯ߛߊ߯ߟߌ߫ ߛߘߍߡߊ߲ ߣߴߊ߬ ߕߊ ߞߴߊ߬ߟߎ߬ ߦߋ߫ ߖߊ߲ߖߌߙߊ߫ ߕߊ߬ (ߡߌ߬ߣߊ߬) ߟߊ߫.
ߝ߭ߊߛߟߌ߫ ߊߙߑߞߌߔߐߝ߭
ߊ߬ ߟߊ߫ ߘߊߞߎ߲ ߞߎ߲߬ߘߏ߲
ߝ߭ߊߛߟߌ߫ ߊߙߑߞߌߔߐߝ߭ ߕߏ߫ ߘߴߊ߬ ߟߊ߫ ߗߋߘߊ ߘߊߞߘߐ߫ ߓߎ߰ߓߎ߬ߡߕߊ߬ ߞߏߖߊ ߞߐ߫. ߁߉߆߄ ߣߍߣߍߓߊ ߟߊ߫߸ ߊ߬ ߕߐ߯ߦߊ߫ ߘߊ߫ ߡߙߊ߬ߓߊ߮ ߘߌ߫ ߞߊ߬ ߓߊ߲߫ ߞߵߊ߬ ߟߊߕߊ߯ (affecté) ߊ߬ߟߋ߬ ߖߟߊ߬ ߞߋߟߋ߲ ߘߌ߫߸ ߣߊ߲߬ߕߌ߰ߞߟߍ߬ߓߏߟߏ߲߬ ߃߇߲ ߘߐ߫ ߡߎߍ ߘߐ߫. ߁߉߇߅ ߟߊ߫߸ ߊ߬ ߞߍ߫ ߘߊ߫ ߓߊߕߌ߮ߛߌ߬ߣߊ ߘߌ߫ ߊ߬ ߣߌ߫ ߞߵߊ߬ ߕߐ߯ߦߊ߫ ߞߊߛߑߔߌߍߣ ߖߌߞߊ߲߫ ߞߟߍ ߞߊ߬ߙߊ߲߬ߕߊ ߞߎ߲߬ߠߊ߬.
߁߉߈߁ ߞߏ߲ߞߏߜߍ ߁߀ ߡߊ߬߸ ߊ߬ ߡߊߦߟߍ߬ ߘߊ߫ ߓߊߕߌ߯ ߛߙߍߞߍ ߘߌ߫߸ ߏ߬ ߞߍ ߊ߬ ߟߊߣߡߐ߬ ߘߊ߫ ߁߉߈߅ ߣߍߣߍߓߊ ߟߊ߫.
ߊ߬ ߟߊ߫ ߞߏ ߞߎ߲߬ߘߏ߲ ߣߌ߫ ߓߊߘߍ
ߊ߬ ߟߊߣߡߐ߬ߣߍ߲ ߣߊ߲߬ߕߌ߰ߦߊ ߘߐ߫߸ ߊ߬ ߥߊ߫ ߘߴߊ߬ ߟߊ߫ ߢߣߊߡߦߊ ߕߐ߭ ߞߍ߫ ߡߐߛߑߞߎ߫ ߛߏߓߏߟߏ߲ ߘߏ߫ ߟߋ߬ ߟߊ߫߸ ߙߎ߬ߛߌ߫ ߞߎߓߋߘߊ ߕߟߋ߬ߓߐ ߘߐ߫߸ ߛߑߕߙߊߌߦߊ߫ ߞߎߔߊߝߑߣߊ߫߸ ߊ߬ ߛߊ߬ ߘߊ߫ ߦߋ߲߬ ߠߋ߸ ߊ߬ ߓߙߌ߬ ߘߊ߫ ߦߋ߲߬ ߠߋ߬ ߝߣߊ߫. ߦߌߟߡߊ:ߛߏߝ߭ߌߦߋ ߣߊ߲߬ߕߌ߮ ߦߌߟߡߊ:ߛߏߝ߭ߌߦߋ ߖߌߞߟߍߛߘߍ ߦߌߟߡߊ:ߛߏߝ߭ߌߦߋ ߛߏ߬ߝߊ߬ߞߎ߲
ߊߓߎߓߊߞߊ߯ߙ ߕߎ߲ߓߊ߬ ߖߊ߬ߞߌ߬ߕߋ߫
ߊߓߎߓߊߞߊ߯ߙ ߛߘߌߞߌ߬ ߖߊ߬ߞߌ߬ߕߋ߫߸ ߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ «ߕߎ߲ߓߊ߬»߸ ߊ߬ ߡߏߦߌ߫ ߘߊ߫ ߁߉߆߈ ߞߏ߲ߞߏߘߌ߬ߓߌ ߃߀ ߟߋ߬ ߡߊ߬߸ ߊ߬ ߕߘߍ߬ ߦߋ߫ ߖߌ߬ߣߍ߫ ߣߊ߲߬ߕߌ߰ ߘߊ߲ߘߟߊ ߟߋ߬ ߘߌ߫. ߊ߬ߟߋ ߟߋ߬ ߕߘߍ߬ ߦߋ߫ ߞߊ߲ߕߌ߯ ߡߎߛߊ߫ ߘߊ߬ߘߌߛ ߞߡߊ߬ߙߊ߫ ߞߣߐ߬ߜߍ߲߬ߓߊ߮ ߘߌ߫߸ ߊ߬ ߣߴߊ߬ߟߋ ߟߋ߬ ߕߘߍ߬ ߦߋ߫ ߞߊ߲ߕߌ߯ߘߊ ߞߐ߬ߣߐ߬ߜߍ߲߬ߓߊ߮ ߟߎ߬ ߘߐ߫ ߞߎ߲߭ ߘߌ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ «ߕߐ߲߬ߞߘߎ߬ߣߍ߲߬ ߥߎ߬ߟߋ߲» ߠߎ߬ ߘߌ߫. ߊ߬ߟߋ ߟߋ߬ ߡߊߝߌ߲߬ߣߍ߲߬ ߦߋ߫ ߕߎߟߊߝߌ߲ ߂߈ ߟߊ߲ߝߊ߲ߠߌ߲߫ ߞߏ ߘߐ߫ ߡߍ߲ ߞߍ߫ ߘߊ߫ ߂߀߀߉ ߕߎߟߊߝߌ߲ ߂߈ ߠߊ߫߸ ߞߐߣߊߞߙߌ߫ ߕߎߟߊߝߌ߲ ߂߈ ߕߏ߬ߟߊ߲߬ߕߊ߲߬ ߝߊߝߊ ߟߊ߫.
ߊߓߎߓߊߞߊ߯ߙ ߖߊ߬ߞߌ߬ߕߋ߫ ߞߊ߬ ߞߏ߲߬ߞߊ߲߫ ߞߋߟߋ߲߫ ߕߋ߬ ߡߎߛߊ߫ ߘߊ߬ߘߌߛ ߞߡߊ߬ߙߊ߫ ߞߊ߲߬ ߞߵߊ߬ ߡߊߘߐ߲߫߸ ߞߵߊ߬ ߕߘߍ߬ ߞߊ߲ߕߌ߮ ߦߋ߫ ߢߌߣߌ߲߫ ߠߴߏ߬ ߕߎ߬ߙߎ ߟߊ ߡߵߊ߬ߟߋ ߞߎ߲߬. ߊ߬ ߓߊ߲߫ ߘߴߏ߬ ߞߍ߫ ߟߊ߫ ߞߊ߬ ߕߎߣߎ߲߫ ߖߋߎ߲߫. ߕߎ߲ߓߊ߬ ߞߎߡߊ߫ ߘߊ߫ ߝߊ߬ߙߊ߲߬ߛߌ߫ ߥߎߢߊ߲ߓߍ߲߫ ߍߙߍߝߌ ߟߊ߫ ߞߊ߬ ߘߊ߬ߘߌߛ ߦߙߊ߬ߞߌ߫ ߞߴߊ߬ߟߋ ߟߋ߬ ߞߊ߬ ߕߎߟߊߝߌ߲ ߂߈ ߟߊ߲ߝߊ߲ߠߌ߲ ߖߡߊ߬ߙߌ߬ߦߊ ߘߌ߫ ߞߊ߬ ߓߊ߲߫ ߞߵߊ߬ ߝߐ߫ ߞߴߊ߬ ߦߴߏ߬ ߕߎ߬ߙߎ ߟߊ߫ ߟߴߊ߬ߟߋ ߞߎ߲߬߸ ߞߊ߬ ߓߊ߲߫ ߞߵߊ߬ ߟߊߕߍ߰ ߞߴߊ߬ߟߋ ߟߋ߬ ߞߊ߬ ߛߋ߲߬ߠߊ߬ߛߌ߮ ߟߎ߬ ߡߞߊߘߊ߲߫ ߞߵߊ߬ߟߎ߫ ߟߊߓߐ߫ ߥߊ߬ߥߎߟߋ ߘߊߞߘߐ߫߸ ߞߎߡߊ ߏ߬ ߟߊߛߙߋߦߊ߫ ߘߊ߫ ߞߏߕߌ߯ ߝߟߐ߫ ߞߘߐ ߝߊߙߊ߲ߛߏߥߊ߫ ߟߏ߲߬ߛߋߣߌ߲߫ ߝߊߟ ߓߟߏ߫. ߛ.ߘ.ߞ ߤߎߡߊ߲ ߙߊߌߕ ߥߊߗ ߞߊ߬ ߘߊ߲߬ߕߍ߰ߟߌ ߘߏ߫ ߞߍ߫ ߞߊߙߏ ߕߟߋ߬ ߁߇ ߡߊ߬߸ ߏ߬ ߞߊߜߍ߬ߟߍ߲߬ ߕߎ߲ߓߊ߬ ߡߊ߬ ߞߏߖߎ߯ߦߊ߫߸ ߓߊ ߏ߬ ߟߎ߬ ߦߴߊ߬ ߓߛߌ߬ߞߌ߬ ߟߊ߫ ߞߴߊ߬ ߓߘߊ߫ ߞߎ߲߬ߞߏ ߕߍ߰ ߡߐ߰ߦߊ ߡߊ߬.
ߊ߬ ߡߌ߬ߣߊ߬ ߘߊ߫ ߂߀߁߆ ߞߏߟߌ߲ߞߏߟߌ߲ ߠߋ߬ ߡߊ߬ ߘߊ߬ߞߊ߯ߙ߸ ߛߣߍ߬ߜ߭ߊߟߌ߫.
ߣߌ߲߬ ߝߣߊ߫ ߘߐߜߍ߫
߂߀߀߉ ߕߎߟߊߝߌ߲ ߂߈ ߟߊ߲ߝߊ߲ߠߌ߲ ߞߕߌߟߊ
ߦߟߌߡߊߛߙߋ ߟߎ߬
ߦߌߟߡߊ:ߊߓߎߓߊߞߊ߯ߙ ߕߎ߲ߓߊ߬ ߖߊ߬ߞߌ߬ߕߋ߫ ߦߌߟߡߊ:ߖߌ߬ߣߍ߫ ߣߊ߲߬ߕߌ߮ ߦߌߟߡߊ:ߖߌ߬ߣߍ߫ ߘߊ߲ߘߟߊ ߦߌߟߡߊ:ߞߊ߬ ߡߏߦߌ߫ ߞߐߣߊߞߙߌ߫
ߛߌ߰ߒߝߍ߭ ߥߟߊ߫ ߝߘߎߢߐ߮
ߛߌ߰ߒߝߍ ߥߟߊ߫ ߝߘߎߢߐ߮ /ߛߌ߰ߒߝߍ ߟߎ߬ ߦߋ߫ ߟߏ߲ߟߊ߲ ߠߎ߫ ߟߋ߬ ߘߌ߫ ߸ ߡߍ߲ ߠߎ߬ ߓߋ߲ߓߊ ߣߊ߬ߣߍ߲ ߞߐ߫ ߟߊ߫ ߸ ߞߊ߬ ߣߵߊ߬ߟߎ߫ ߛߌ߰ ߘߎ߱ ߛߌ߲ߘߌߓߊ߮ ߟߎ߫ ߝߍ߬ ، ߞߏ߬ߣߌ߲߬ ߓߚߏ߫ ߛߌ߲ߞߋߟߋ߲ ߜߊ߲ߛߊ߲ ߕߍ߫ ߢߐ߲߯ ߝߘߎ߫ ߟߊ߫ ߡߊ߲߬ߘߋ߲߫ ߛߊ߬ߙߌ߬ߦߊ߬ ߞߘߐ ߘߐ߫ ߸ ߊ߬ߟߎ߫ ߛߐ߲߬ ߘߊ߫ ߡߐ߰ ߜߘߍ߫ ߟߊߛߌ߱ ߡߊ ߊ߬ߟߎ߫ ߝߍ߬ ߏ߬ ߟߋ߫ ߘߐ߫ ߸ ߛߴߊ߬ߟߎ߬ ߣߌ߫ ߏ߬ ߟߎ߬ ߘߌ߫ ߝߘߎ߫ ߢߐ߲߮ ߡߊ߬ ، ߊ߰ ߝߐ߫ ߟߊ߫ ߛߌ߰ߒߝߍ ߡߊ߬ ߏ߬ ߟߋ ߘߐ߫ ߞߏ߫ ߝߘߎߢߐ߲߮ ، ߡߊ߲߬ߘߋ߲߫ ߓߊ߲߫ ߘߊ߫ ߛߌߢߐ߲߯ߡߊ ߜߊ߲ߛߊ߲ ߟߊ߫ ߢߐ߲߯ ߝߘߎ߫ ߡߊ߬ ߟߋ߬ ߞߊ߬ ߛߌ߫ ߜߘߍ߫ ߟߎ߬ ߞߵߊ߬ߟߎ߬ ߝߘߎߢߐ߲߮ ߠߎ߬ ߘߌ߫ ߸ ߛߊ߫ ߡߐ߰ ߜߘߍ߬ߦߊ ߘߌ߫ ߓߟߏߞߊ߬ ߊ߬ߟߎ߬ ߣߌ߫ ߏ߬ ߟߎ߬ ߕߍ߫ ߞߵߊ߬ߟߎ߬ ߣߌ߫ ߏ߬ ߟߎ߬ ߞߍ߫ ߢߐ߲߮ ߓߊߙߌ߲ ߣߌ߫ ߢߐ߲߮ߊ ߓߋ߲ߓߊ߫ ߣߌ߫ ߢߐ߲߮ ߡߐ߬ߞߍ ߣߌ߫ ߢߐ߲߮ ߡߊ߬ߡߊ߬ ߣߌ߫ ߢߐ߲߯ ߡߐ߬ߡߛߏ ߣߌ߫ ߢߐ߲߮ ߞߟߊ߬ߡߍ ߣߌ߫ ߢߐ߲߮ ߞߊ߬ߣߌ߲߬ߡߊ ߟߎ߬ ߣߌ߫ ߢߐ߲߮ ߓߊߙߌ߲ߣߍ߲ ߣߌ߫ ߢߐ߲߮ ߓߊߙߌ߲ߢߐ߲߮ ߣߌ߫ ߢߐ߲߮ ߓߊߙߌ߲ߡߛߏ ߟߎ߬ ߘߌ߫ ، ߞߊ߬ߕߎ߲߯ ߸  ߟߊ߬ߡߐ߰ߦߊ ߣߌ߫ ߓߊߘߋ߲ߧߊ߫ ߓߍ߯ ߛߌ߫  ߓߙߎ߬ߞߎ߬ߕߊ ߖߊ߯ߕߋ ߟߋ߬ ߝߘߎߢߐ߲߯ߦߊ ߘߌ߫ ، ߒ߬ߞߊ߬ ߓߊߘߋ߲ߧߊ ߟߊߘߊ߲ ߏ߬ ߣߴߊ߬ ߕߊ ߟߊ߲ߔߊ߯ߛߌ ߣߌ߫ ߛߌ߰ߒߝߍ ߕߍ߫ ߸ ߛߌ߰ߒߝߍ ߟߎ߬ ߕߏ߫ ߘߊ߫ ߡߐ߰ߝߍ߬ߡߐ߰ߦߊ ߟߊ߫ ߏ߬ ߓߍ߯ ߞߐ߫ ، ߟߊ߲ߔߊ߯ߛߌ ߟߎ߬ ߡߊ߫ ߛߐ߲߬ ߝߋߎ߫ ߞߵߊ߬ߟߎ߬ ߟߊߕߘߍ߬ ߘߎ߰ߙߋ߲߬ߧߊ ߘߐ߫، ߏ߬ ߟߋ ߞߏߛߐ߲߬ ߤߊߟߌ ߓߌ߬ ߸ ߛߌ߰ߒߝߍ ߕߍ߫ ߞߍ߫ ߡߊ߲ߛߊ ߘߌ߫ ߸ ߊ߬ ߕߍ߫ ߞߍ߫ ߞߊ߲ߞߘߐߛߌ߯ ߘߌ߫ ، ߊ߬ ߕߍ߫ ߞߍ߫ ߛߏߕߌ߯ ߘߌ߫ ߸ ߊ߬ ߕߍ߫ ߞߍ߫ ߞߊ߬ߙߌ߬ ߞߎ߲ߕߌ߯ ߘߌ߫ ، ߤߊߟߴߊ߬ ߞߊ߬ ߛߊ߲߬ ߥߊ߯ߞߋߟߋ߲߫ ߞߍ߫ ߦߌߟߊ ߡߍ߲ ߸ ߊ߬ ߕߴߏ߬ ߘߎ߰ߙߋ߲߬ߦߊ ߛߐ߬ߘߐ߲߬ ߝߋߎ߫ ، ߛߌߒߝߍ ߦߋ߫ ߟߏ߲ߟߊ߲ߧߊ ߟߋ߬ ߟߊ߫ ߞߘߚߎ߫ ، ߣߴߏ߬ ߡߊ߫ ߞߎ߲߫ ߛߌ߰ߒߝߍ ߡߍ߲ ߘߐ߫ ߸ ߬ߤߊ߲߫ ߝߏ߫ ߣߴߏ߬ ߥߟߌ߬ ߘߊ߫ ߞߊ߬ ߥߴߊ߬ ߕߊ ߛߏ߫ ߞߎߘߊ߫ ߕߍ߫ ߝߊ߲߬ ߜߘߍ߫ ߘߐ߫ ߘߋ߬. .
ߞߟߍ߬ߝߊ߬ ߖߊߟߏ߫
ߞߟߍ߬ߕߌ߮ ߞߟߍ߬ߝߊ߬ ߖߊߟߏ߫߸ ߡߏߦߌ߫ ߘߊ߫ ߞߏߟߌ߲ߞߏߟߌ߲ ߂ ߟߋ߬ ߡߊ߬ ߁߉߅߉ ߟߊ߫ ߞߊ߬ ߛߊ߬ ߂߀߁߃ ߞߏ߲ߞߏߜߍ ߁߁ ߡߊ߬߸ ߊ߬ ߕߘߍ߬ ߦߋ߫ ߖߌ߬ߣߍ߫ ߘߊ߯ߘߐ߫ ߞߎ߲ߕߌ߮ ߟߋ߬ ߘߌ߫.
ߊ߬ ߕߘߍ߬ ߦߋ߫ ߛߋ߫.ߍߣ.ߘߋ.ߘߋ ߛߌ߲߬ߝߏ߲ ߠߋ߬ ߘߌ߫߸ ߊ߬ ߦߋ߫ ߞߏ߲ߞߏߜߍ ߁߁ ߛߊ߲ߡߊߞߎߟߎ߲߫ ߓߋ ߕߏߒߘߐߓߊ߮ ߘߏ߫ ߟߋ߬ ߘߌ߫ ߂߀߁߃ ߟߊ߫ ߟߌߓߋߙߌߦߊ߫.
ߞߊ߲߬ߛߓߍߟߌ
ߞߟߍ߬ߝߊ߬ ߖߊߟߏ߫ ߦߋ߫ ߍߟߑߤߊߖߌ߬ ߞߟߍ߬ߝߊ߬ ߖߊߟߏ߫ ߣߌ߫ ߝߊߕߎߡߊߕߊ߬ ߖߊ߬ߞߌ߬ߕߋ߫ ߟߎ߫ ߘߋ߲ ߠߋ߬ ߘߌ߫. ߊ߬ ߖߐ߲ߓߐ߲ߦߊ߫ ߘߊ߫ ߖߊ߯ߓߘߊ ߜ߭ߡߊߟ ߊߓߑߘߍߟ ߣߊߛߍߙ ߟߋ߬ ߟߊ߫ ߞߐߣߊߞߙߌ߫߸ ߊ߬ ߣߌ߫ ߗߍߛ ߣߊ߲߬ߕߌ߰ ߞߊߙߊ߲ߕߊ ߟߊ߫ ߛߣߍ߬ߜ߭ߊ߯ߟߌ߫.
ߊ߬ ߕߏߟߌ ߓߌ߬ߟߊ߲߬ߘߐ ߘߐ߫
ߛߎ߬ߟߋ߬ߡߊߣ ߞߟߍ߬ߝߊ߬ ߖߊߟߏ߫ ߣߌ߫ ߣߊ߲߬ߕߌ߰ ߡߐ߯ߘߐߜߍ ߟߎ߬ ߘߏ߫ ߟߎ߫ ߛߊ߬ ߘߊ߫ ߂߀߁߃ ߞߏ߲ߞߏߜߍ ߁߁ ߡߊ߬ «ߞߛߊ߫ ߂߃߅» ߘߏ߫ ߓߋ߬ߟߌ ߛߋ߲߬ߝߍ߫ ߗߊ߯ߙߑߟߌߛ-ߝ߭ߌߟ ߞߍ߬ߙߍߝߍ߬߸ ߤߊߙߑߓߍߟ ߘߊߝߍ߬ ߟߌߓߋߙߌߦߊ߫߸ ߞߊ߬ ߞߎߘߍ߫ ߈ ߕߴߊ߬ ߣߌ߫ ߡߊ߲߬ߕߏ߲߬ߕߍ߫ ߛߊ߲ߡߊߘߊ߲ ߙߏߓߊ߯ߙߕ ߕߍ߫.
ߜߟߌߦߊ߫ ߛߐ߬ߘߐ߲߬ߣߍ߲
ߊ߬ߟߎ߬ ߟߊ߫ ߓߊߘߍ ߞߍ߫ ߘߊ߫ ߡߌ߬ߙߌ߲߬ߘߌ ߟߊ߫ ߞߎߓߋ ߟߋ߬ ߟߊ߫߸ ߊ߬ ߡߊߢߍ߯ߙߍ߫ ߘߊ߫ ߞߊ߲ߕߌ߯ ߊߟߌߝߊ߫ ߞߐ߲ߘߍ߫ ߟߋ߬ ߓߟߏ߫.
߂߀߂߁ ߞߏߟߌ߲ߞߏߟߌ߲ ߈ ߠߊ߫߸ ߝߙߎߕߎߓߟߐ ߘߏ߫ ߕߘߎ߫ ߘߊ߫ ߞߵߏ߬ ߞߴߊ߬ߟߎ߫ ߟߊ߫ ߛߊ߲ߡߊߞߎߟߎ߲߫ ߓߋ ߛߌ߲ߞߐ߲ ߘߌ߫߸ ߞߵߏ߬ ߞߍ߫ ߝߊ߬ߛߏ ߡߊ߬ߞߊ߲߬ߞߊ߲߬ߠߌ߲ ߠߊ߫ ߞߏߕߌ߯ ߗߋߣߍ߲ ߢߣߊ߫߸ ߊߓߎߓߞߊߙߌ߫ ߛߘߌߞߌ߬ ߞߡߊ߬ߙߊ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߣߊ߲߬ߕߌ߮ ߦߌߟߡߊ:ߖߌ߬ߣߍ߫ ߘߊ߯ߘߐ߫ ߞߎ߲ߕߌ߮ ߦߌߟߡߊ:ߞߟߍ߬ߝߊ߬ ߖߊߟߏ߫
ߞߊ߬ߘߌߖߊ߬ ߛߘߌ߬ߓߋ ߊߥߘߎ߬
ߞߊ߬ߘߌߖߊ߬ ߛߘߌ߬ߓߋ ߊߥߘߎ߬ ߥߟߊ߫ ߞߊ߬ߘߌߖߊ߬ ߛߘߌ߬ߓߋ ، ߊ߬ ߥߟߏ߫ ߘߊ߫ ߁߉߄߄ ߠߋ߬ ߟߊ߫ ߜ߭ߊ߬ߥߏ،
ߊߓߘߎߙߊߤߡߊߣ ߛߋ߲߬ߞߎ߲ ߞߊ߬ߓߊ
ߊߓߘߎߙߊߤߡߊߣ ߛߋ߲߬ߞߎ߲ ߞߊ߬ߓߊ (߁߉߀߄-߁߉߇߂) ߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ ߡߐ߰ߓߊ ߛߋ߲߬ߞߎ߲߫߸ ߊ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫.
ߞߊ߲߬ߛߓߍߟߌ
ߊ߬ ߓߐߣߍ߲߫ ߦߋ߫ ߞߊ߲ߞߊ߲߫ ߟߊ߲߬ߔߊ߯ߛߌ ߟߎ߬ ߟߋ߬ ߘߐ߫߸ ߊ߬ ߞߍ߫ ߘߊ߫ ߞߊ߲ߞߊ߲߫ ߛߏߕߌ߮ (ߞߊ߬ߓߌ߬ߟߊ߬ߕߌ߮) ߘߏ߫ ߘߌ߫. ߓߊߏ߬ ߊ߬ߟߋ ߟߋ߬ ߕߘߍ߬ ߦߋ߫ ߘߋ߲ߓߦߊ ߞߣߐߟߊ ߘߋߣߍ߲ ߠߎ߬ ߓߍ߯ ߘߐ߫ ߘߐ߯ߡߊߡߐ߮ ߘߌ߫߸ ߊ߬ߟߋ ߟߋ߬ ߞߙߍߞߙߍ߫ ߘߴߊ߬ ߡߊ߬ߞߍ ߟߎ߬ ߘߐ߫ ߞߵߊ߬ ߓߌ߬ߟߊ߬ ߝߊ߬ߙߊ߲߬ߛߌ߫ ߝߘߏ߬ߓߊ߬ ߞߊߙߊ߲ߕߊ ߟߊ߫. ߊ߬ ߞߍ߫ ߘߊ߫ ߞߊ߬ߙߊ߲߬ߘߋ߲߲߬ ߤߊߞߟߌ߫ ߘߌߡߊ߲ ߠߋ߬ ߘߌ߫߸ ߤߊߞߟߌߡߦߊ߫ ߛߋߞߏߦߊ ߞߕߍ߬ ߦߋ߫ ߡߍ߲ ߠߊ߫߸ ߊ߬ ߣߊ߬ ߘߊ߫ ߞߍ߫ ߕߌ߲ߕߊ߲ ߡߙߊ߬ߓߊ߮ (commandent d'arrondissement) ߘߌ߫ ߥߙߎߣߍߦߊ ߞߎ߲߬ߠߊ߬ߛߌ߰ߟߌ ߘߐ߫.
ߗߋߘߊ
ߝߏߣߌ߲ߞߋ߫ ߛߋ߲߬ߞߎ߲߫ ߞߊ߬ߓߊ ߟߋ߬ ߞߍ߫ ߘߊ߫ ߡߐ߰ ߝߟߐ߫ ߘߌ߫ ߡߍ߲ ߞߊ߬ ߟߐ߬ߦߙߐ߬ ߛߎ߮ ߡߙߊ߬ ߖߌ߬ߣߍ߫ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߮ ߘߐ߫. ߖߏ߯ߦߊߟߌ ߞߎ߲߬ߠߊ߬ߛߌ߮ ߣߌ߫ ߣߊ߲߬ߕߌ߮߸ ߊ߬ ߣߊ߬ ߘߊ߫ ߞߍ߫ ߦߟߌߡߊߛߙߋ ߘߌ߫ ߖߌ߬ߣߍ߬ߞߊ ߟߎ߬ ߤߊߞߟߌߡߦߊ ߘߐ߫. ߕߐ߰ߕߐ߰ߟߌ߬ߟߊ߫ ߝߏߣߌ߲ߞߋ ߘߏ߫ ߟߊ߫ ߞߏ ߘߌߦߊ߫ ߘߴߊ߬ ߢߍ߫߸ ߊߤߑߡߊߘ ߛߋߞߎ߬ ߕߎ߬ߙߋ. ߊ߬ ߞߵߊ߬ ߟߊ߫ ߟߊ߬ߡߐ߬ߘߋ߲߫ ߊ߲ߘߙߋ߫ ߞߙߏ߬ߡߊ߬ ߣߌ߫ ߛߋߞߎ߬ ߕߎ߬ߙߋ ߟߎ߬ ߓߟߏ߫ ߘߏ߲߬ ߢߐ߲߮ ߓߟߏ߫. ߘߍ߲ߖߘߍߟߦߊ ߞߐ ߘߐ߫߸ ߊ߬ߟߋ ߟߋ߬ ߞߍ߫ ߘߊ߫ ߖߌ߬ߣߍ߫ ߞߊ߲ߓߍ߲ ߞߊ߲ߕߌ߯ߘߊ ߝߘߏ߬ߓߊ߬ ߞߟߊ߬ߕߌ߰ ߝߟߐ ߘߌ߫߸ ߊ߬ ߣߴߏ߬ ߞߐ ߘߐ߫ ߞߣߐߟߊ ߞߏߕߌ߮ ߘߌ߫.
ߘߋ߲ߓߦߊ
ߊ߬ ߟߊ߫ ߞߏ ߕߏ߫ ߘߊ߫ ߓߍ߯ ߛߣߐ߬ߡߍ ߘߐ߫ ߟߋ߬ ߦߏ߫ ߤߊߞߟߌߡߊ߫ ߣߌ߫ ߛߌ߲ߞߐ߲߫ ߢߌߡߊ ߘߌ߫ ߞߎ߲߬ߠߊ߬ߛߌ߰ ߘߐ߫ ߡߍ߲ ߡߍ߲ ߕߘߍ߬ ߦߋ߫ ߦߋ߲߬ ߊ߬ ߟߊ߫ ߢߣߊߡߦߊ ߕߎ߬ߡߊ ߟߊ߫߸ ߞߊ߬ ߓߘߍ߬ߓߘߍ߬ߟߌ߬ ߝߐߢߐ߲߯ߞߐ ߟߎ߬ ߡߊߛߍ߬ߟߍ߲߬ߓߍ߫ ߡߍ߲ ߠߎ߬ ߟߊߝߛߊ߬ ߘߊ߫ ߖߌ߬ߣߍ߫ ߞߊ߲ߓߍ߲߫ ߞߎߘߊ ߞߣߐ߫. ߊ߬ ߕߏ߫ ߘߊ߫ ߕߋߟߋ߲ߓߊ߯ߦߊ ߟߴߊ߬ ߓߌߘߊ߲ߞߍ߫ ߛߋߞߎ߬ ߕߎ߬ߙߋ ߝߍ߬ ߊ߬ ߟߊ߫ ߛߍ߬ߘߏ߲ ߘߐ߫ ߟߋ߬ ߊߝߙߌߞߌ߬ ߡߌ߬ߙߌ߲߬ߘߌ ߟߊ߫ ߖߘߍ߬ߡߊ߬ߛߐߘߐ߲ ߛߍ߬ߘߏ߲ ߠߎ߬ ߘߐ߫.
ߊ߬ ߞߊ߬ ߗߍ߬ߛߊ߬ߡߛߏ߫ ߛߓߊ߬ ߟߎ߫ ߟߋ߬ ߕߴߊ߬ ߞߐ߫: ߤߊߖߊ߬ ߖߐ߲߬ߕߊ߲߫߸ ߤߊߖߊ߬ ߡߊ߯ߟߐ߲߫ ߞߙߏ߬ߡߊ߫ (ߊ߬ ߣߌ߫ ߘߏ߫ ߜߘߍ߫), ߊ߬ ߣߌ߫ ߘߋ߲ߞߍ߫ ߣߊ߯ߣߌ߲߫: ߡߏߙߌ߫ ߛߋ߲߬ߞߎ߲߫ ߞߊ߬ߓߊ߸ ߡߊ߬ߡߊ߬ߘߌ߫ ߛߋ߲߬ߞߎ߲߫ ߞߊ߬ߓߊ߸ ߓߎ߯ߓߊ߬ ߛߋ߲߬ߞߎ߲߫ ߞߊ߬ߓߊ߸ ߊ߬ ߣߌ߫ ߛߋ߲߬ߞߎ߲߫ ߞߊ߬ߓߊ.
ߛߓߍߘߊ
ߦߌߟߡߊ:ߞߊ߬ ߛߊ߬ ߁߉߇߂ ߟߊ߫ ߦߌߟߡߊ:ߞߊ߬ ߡߏߦߌ߫ ߁߉߀߄ ߠߊ߫ ߦߌߟߡߊ:ߖߌ߬ߣߍ߬ ߞߣߐߟߊ ߞߏߕߌ߮ ߦߌߟߡߊ:ߞߐߜߍ ߡߍ߲ ߦߋ߫ p40 ߟߊߓߊ߯ߙߊ߫ ߟߊ߫ ߦߌߟߡߊ:ߞߐߜߍ ߡߍ߲ ߦߋ߫ p27 ߟߊߓߊ߯ߙߊ߫ ߟߊ߫
ߡߊ߬ߡߊ߬ߘߌ߬ ߖߊ߬ߞߌ߬ߕߋ
ߡߊ߬ߡߊ߬ߘߌ߬ ߖߊ߬ߞߌ߬ߕߋ ߥߟߏ߫ ߘߊ߫ ߓߌߣߊߥߎߟߋ߲ ߕߟߋ߬ ߂߁ / ߁߉߉߇ ߟߋ߬ ߟߊ߫ ߞߐߣߊߞߙߌ߫ ߡߊ߬ߘߋ߲߫ ߖߌ߬ߣߍ߬ ߸ ߊ߬ ߦߋ߫ ߖߌ߬ߣߍ߬ ߓߟߏߟߊ߫ ߕߏ߬ߟߊ߲߬ߕߊ߲ߠߊ ߟߋ߬ ߘߌ߫ ، ߊ߬ ߦߋ߫ ߕߏߟߏ߲ߠߊ ߞߊߡߊ߲ ߞߍ߬ߙߍ߲߬ߞߍ߬ߙߍ߲߬ߝߍ߬ߟߊ ߟߋ߬ ߘߐ߫.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߓߟߏߟߊߕߏߟߊ߲
ߞߟߏߞߊߣߌ߫ ߞߏ߰ߙߌ
ߞߟߏߞߊߣߌ߫ ߞߏ߰ߙߌ ߦߋ߫ ߡߊ߬ߟߌ ߘߎ߰ߞߟߏ ߘߐߕߟߊߟߌ ߘߏ߫ ߟߋ߬ ߘߌ߫ ߛߌߞߊߛߏ߬ ߕߌ߲߬ߞߎߘߎ߲ ߘߐ߫.
ߞߊ߬ߝߏ߬ߙߋ߲߬ ߁߀ ߠߋ߬ ߦߴߊ߬ ߞߣߐ߫: ߖߌߖߋߣߌ߫߸ ߜ߭ߎߌߤߦߐ߫߸ ߞߟߏߞߊߣߌ߫߸ ߡߊ߬ߛߊ߲߬ߕߐߟߊ߫߸ ߣߐ߲ߞߐ߲߫߸ ߣߐ߲߬ߛߐ߲߬ߓߜ߭ߎ߫߸ ߥߟߐߘߐ߫߸ ߛߜ߭ߊߓߟߊ߫߸ ߛߋ߬ߓߋߞߙߐ߫߸ ߊ߬ ߣߌ߫ ߗߐߙߌߓߜ߭ߎ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߌߟߡߊ:ߞߟߏߞߊߣߌ߫ ߞߏ߰ߙߌ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲
ߦߎߕߎߓ
ߦߎߕߎߓ ߸ ߒߞߏ ߘߐ߫ ߊ߬ ߕߐ߯ ߟߋ߬ ߞߏ߫ ߦߎߕߎߓߎ ߥߟߊ߫ ߦߎߕߎߓ، ߊ߲߬ߜ߭ߌ߬ߟߋ߬ ߘߐ߫ ߞߏ߫ ߦߎߕߎߓ ߸ ߊ߬ ߦߋ߫ ߖߌ߬ߦߊ߬ߖߟߎ ߟߎ߬ ߣߌ߫ ߘߍ߭ ߞߎ߲߬ߠߊ߬ߝߏ߬ߣߌ߲ ߠߎ߬ ߟߊߡߊ߲߬ߘߌ߬ߟߌ ߞߍߦߙߐ߫ ߟߋ߬ ߘߌ߫ ߸ ߦߙߐ߫ ߡߍ߲ ߘߐ߫ ߊ߬ ߟߊߓߊ߯ߙߟߊ ߘߌ߫ ߛߴߊ߬ ߟߊߕߊ߯ ߟߊ߫ ، ߞߴߊ߬ ߘߐߜߍ߫ ، ߞߴߊ߬ ߞߊ߲߬ߞߎߡߦߊ ، ߞߴߊ߬ ߞߊ߬ߣߎ߲߬ ، ߊ߬ ߣߌ߫ ߞߊ߬ ߖߌ߬ߦߊ߬ߖߟߎ ߟߎ߬ ߟߊߖߍ߲ߛߍ߲. ߊ߬ ߛߌ߲ߘߌ߫ ߘߊ߫ ߛߑߕߋߝ߭ߋ ߛߍ߲ߣ ߣߌ߫ ߛ߭ߊߘ ߤߎߙߑߟߋ ߣߌ߫ ߖ߭ߊߥߍߘ ߞߊߙߌߡ ߠߎ߬ ߓߟߏ߫ ߂߀߀߅ ߟߋ߬ ߟߊ߫ ، ߏ߬ ߟߎ߬ ߡߍ߲ ߠߎ߬ ߦߋ߫ ߔߍߦߌߔߊߟ ߓߊ߯ߙߟߊ ߞߘߐ߫ ߟߎ߬ ߘߌ߫ ߞߊ߬ߣߌ߲߬ ، ߜ߭ߎߜ߭ߎߟ ߝߣߊ߫ ߣߊ߬ ߘߴߊ߬ ߛߊ߲߬ ߊ߬ߟߎ߬ ߓߟߏ߫ ߂߀߀߆ ߕߎߟߊߝߌ߲ ߠߊ߫ ߘߏߟߊߙ ߥߟߎ߬ߡߊ ߁،߆߅ ߟߊ߫ ، ߞߍߦߙߐ ߣߌ߲߬ ߕߊ߲ߓߊ߲ ߦߋ߫ ߛߊ߲ߓߙߎߣߏ ߟߋ߬ ߞߊߟߌߝߎߙߑߣߌ. thumb
߂߀߀߉ ߟߊ߫ ߸ ߡߐ߰ ߞߋ߲߬ߥߟߎ ߃߅߀ ߕߘߍ߬ ߦߋ߫ ߦߎߕߎߓ ߞߎ߲ߝߊ߲ߓߐ߫ ߟߊ߫ ߞߊߙߏ_ߏ_ߞߊߙߏ߫. ߂߀߂߀ ߠߋ߬ ߟߊ߫ ߛߊ߫ ߸ ߏ߬ ߖߊ߬ߕߋ߬ߘߐ߬ߛߌ߯ ߞߐߕߊ߬ߡߌ߲߬ ߘߊ߫ ߞߊ߬ ߛߋ߫ ߝߏ߯ ߡߐ߰ ߥߟߎ߬ߡߊ ߂ ߖߊ߬ߕߋ߬ ߘߐ߫.
ߦߌߟߡߊ:ߦߎߕߎߓ ߦߌߟߡߊ:ߛߋߒߞߏߟߊߘߐߦߊ ߦߌߟߡߊ:ߜ߭ߎߜ߭ߎߟ
Statistiques
ߞߏ߲ߞߏߘߌ߬ߓߌ ߕߟߋ߬ ߆/߂߀߁߅ ߟߋ߬ ߟߊ߫ ߸ ߦߎߕߎߓ ߘߊߦߟߍ߬ ߘߊ߫ ߞߊ߬ߝߏ߬ ߇߉ ߞߣߐ߫ ،﴿ߊ߬ ߣߌ߫ ߤߐ߲ߜ߭ߐ߲ ߘߎ߰ߞߣߍ ߞߊ߲߫﴾.
ߞߊ߲ ߇߆ ߟߋ߬ ߦߴߊ߬ ߞߣߐ߫ ߸ߏ߬ ߡߍ߲ ߧߋ߫ ߖߊ߯ߓߊ %߉߅ ߞߐߦߌߘߊ ߟߊ߫
ߞߊ߲ ߠߎ߬
ߞߏ߲ߞߏߘߌ߬ߓߌ ߕߟߋ߬ ߆ /߂߀߁߅ ߟߊ߫ ߸ ߦߎߕߎߓ ߛߋ߫ ߘߊ߫ ߞߊ߲ ߇߆ ߘߐ߫ ߞߊ߬ߝߏ߬ ߈߃ ߞߣߐ߫ ،
ߘߐ߬ߝߐ
ߥߊߟߌߘߊ ߢߌ߲߬ ߛߌ߲ߘߌ߫ ߘߊ߫ ߔߊߦߌߔߊߟ ߓߊ߯ߙߟߊ ߞߘߐ߫ ߡߐ߰ ߛߓߊ߬ ߟߋ߬ ߓߟߏ߫ ߂߀߀߅ ߞߏ߲ߞߏߜߍ ߟߊ߫ ، ߏ߬ ߟߎ߬ ߕߐ߮ ߝߟߍ߫ ߣߌ߲߬ ߛ߭ߊߕ ߤߎߙߑߟߋߦߌ ،ߛߑߕߋߝ߭ߋ ߛߍ߲ߣ ، ߖ߭ߊߥߍߘ ߞߊߙߌߡ.
Lancements mondiaux
ߝߊ߬ߘߊ ߝߌ߲ߣߊ== ߞߙߎߦߊߟߌ ==
ߖߌ߬ߣߍ߬ ߕߊߡߊ߲
ߝߊ߬ߟߋ߲ ߘߊ߲ߕߊ
ߖߌ߬ߣߍ߬ ߕߊߡߊ߲ ߝߊ߬߬ߟߋ߲߲߬ ߘߊ ߦߋ߫ ߡߍ߲ ߘߌ߫ ߟߐ߯ߝߍ ߟߎ߬ ߘߐ߫߫߸ ߏ߬ ߓߐߣߍ߲߲߫ ߦߋ߫ ߞߎ߲߬ߠߊ߬ߛߌ߮ ߕߊ ߡߊ߬ ߞߵߏ߬ ߛߊߓߎ ߞߍ߫ ߝߊ߬߬ߘߊ߲߲߲߲߬߬ߞߊ߬ ߟߏ߲߲ߟߊ߲ ߠߎ߬ ߘߛߍ ߘߌ߫ ߖߡߊ߬ߣߊ ߞߣߐ߫.
ߋߙߏ߫ ߞߋߟߋ߲ ߝߊ߬ߟߋ߲ ߕߘߍ߬ ߦߋ߫ ߖߌ߬ߣߍ߬ ߕߊߡߊ߲ ߄߄߀߀ ߠߋ߬ ߘߌ߫ ߂߀߀߇ ߥߊ߬ߛߌ߬ߥߙߊ ߟߊ߫.
߂߀߁߂ ߥߊ߬ߛߌ߬ߥߙߊ ߟߊ߫߸ ߋߙߏ ߝߊ߬ߟߋ߲ ߕߘߍ߬ ߦߋ߫ ߖߌ߬ߣߍ߬ ߕߊߡߊ߲ ߉߀߀߀ ߟߋ߬ ߘߌ߫.
߂߀߁߇ ߥߊ߬ߛߌ߬ߥߙߊ ߟߊ߫߸ ߋߙߏ߫ ߞߋߟߋ߲ ߝߊ߬ߟߋ߲ ߞߍ߫ ߘߊ߫ ߖߌ߬ߣߍ߬ ߕߊߡߊ߲ ߁߀ ߀߀߀ ߠߋ߬ ߘߌ߫.
ߝߙߍߕߍߦߊߟߌ
thumb|ߖߌ߬ߣߍ߬ ߕߊߡߊ߲ ߁߀߀ ߓߟߎ ߢߍߘߏ߲߲߲߲߬߬ߣߍ߲ ߣߴߊ߬ ߞߎߘߏ߲߲߲߲߬߬ߣߍ߲ thumb|ߖߌ߬ߣߍ߬ ߕߊߡߊ߲ ߁߀߀߀ ߓߟߎ thumb|ߖߌ߬ߣߍ߬ ߕߊߡߊ߲ ߅߀߀߀ ߓߟߎ
ߓߟߎ ߟߎ߬
߁߉߆߀ ߟߊ߫߫߸ ߖߌ߬ߣߍ߬ ߕߊߡߊ߲ ߓߟߎ ߟߎ߬ ߕߘߍ߬ ߦߋ߫ ߡߐ߬ߟߐ߲ ߢߌ߲߬ ߠߎ߫ ߟߋ߬ ߘߌ߫: ߅߀߸ ߁߀߀߸ ߅߀߀߸ ߁߀߀߀߸ ߅߀߀߀߸ ߊ߬ ߣߌ߫ ߁߀߀߀߀, ߛߋߞߎ߬ ߕߎ߬ߙߋ ߞߎ߲߬ߞߟߏ ߖߌ߬ߦߊ߬ߓߍ ߕߎ߲߬ ߦߴߊ߬ ߁߀߀ ߓߟߎ ߞߊ߲߲߬. ߁߉߆߃ ߟߊ߫߸ ߊ߬ ߡߊߝߊ߬ߟߋ߲߬ ߘߊ߫ ߣߍ߲߯ߞߍ߫ ߊ߬ߟߋ߬ ߡߐ߬ߟߐ߲߬ ߞߋߟߋ߲ ߘߌ߫߸ ߊ߬ߟߋ߬ ߛߌ߲߲߲ߞߐ߲߫ ߞߋߟߋ߲ ߟߊߡߎߣߎ߲ߧߊ ߘߐ߫ ߞߟߐ߬ ߜߘߍ߫ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߝߊ߬ߘߊ߲߬ߞߊ ߦߌߟߡߊ:ߖߌ߬ߣߍ߬ ߕߊߡߊ߲
ߣߊߡߎ߲
ߣߊߡߎ߲ ߖߐ ߦߋ߫ ߛߋ߫ ߟߊ߫ ߛߓߍ ߣߌ߲߬ ߘߐߘߞߋ߬ߓߊ߮ ߡߊ߬ ،ߏ߬ ߞߐ߫ ߸ ߞߊ߬ ߓߍ߲߬ ߘߊ߲ߓߊ߮ ߟߊ߫ ߞߏ ߟߎ߬ ߢߊߦߋߗߏ߮ ߡߊ߬ ߡߊ߲߬ߘߋ߲߬ߞߊ ߟߎ߬ ߓߟߏ߫ ߸ ߊ߬ ߣߴߊ߬ߟߎ߫ ߛߌ߰ߝߊߘߌ ߡߊ߬ ߸ ߊ߬ߟߎ߫ ߞߊ߬ ߛߎ߲ߞߎ߲ ߡߊߝߟߍ߫ ߞߵߏ߬ ߞߍ߫ ߥߟߊ߬ߘߊ߬ ߘߌ߫ ߘߊ߲ߓߊ߮ ߟߊ߫ ߞߏ ߢߊߦߋ߫ ߘߐ߫ ߞߊ߬ ߓߍ߲߬ ߓߐ߰ߝߍ ߡߊ߬
ߊߝߑߙߊߡ ߣߏ߯ߡ ߛ߭ߏߡߛߑߞߌ߫
ߊߝ߭ߑߙߊߡ ߣߏ߯ߡ ߛ߭ߏߡߛߑߞߌ߫ ( Avram Noam Chomsky) ( ߊ߬ ߡߏߦߌ߫ ߘߊ߫ ߞߏߟߌ߲ߞߏߟߌ߲ ߕߟߋ߬ ߇ / ߁߉߂߈ ߟߋ߬ ߟߊ߫ ߝߌߟߊߘߍߟߑߝߌ߫) ߊ߬ ߦߋ߫ ߊߡߍߙߞߌߞߊ ߟߋ߬ ߘߌ߫، ߊ߬ ߣߴߊ߬ ߦߋ߫ ߞߊ߬ߙߊ߲߬ߝߊ ߟߋ߬ ߘߌ߫ ߞߊ߲ߟߐ߲ߘߐߦߊ ߣߌ߫ ߥߘߋ߬ߥߘߋ߬ߟߌ ߘߐ߫، ߊ߬ ߣߴߊ߬ ߦߋ߫ ߟߐ߲ߕߊ ߟߐ߲ߞߏ ߞߟߊ߬ߡߊ߬ߓߊ߮ ߣߌ߫ ߘߐ߬ߝߐ ߣߌ߫ ߕߞߌߦߊ ߞߟߊ߬ߡߊ߬ߓߊ߮ ߟߋ߬ ߘߌ߫، ߊ߬ ߣߌ߫ ߡߊ߬ߞߕߌ߬ߟߌ߬ߟߊ ߣߌ߫ ߓߘߍ߬ߓߘߍ߬ߟߌ ߕߏ߰ߝߏ. ߛ߭ߏߡߛߑߞߌ߫ ߦߋ߫ ߓߊ߯ߙߊ߫ ߟߊ߫  ߡߛߊߛ߭ߏߛߑߕߌߛ ߟߐ߲ߞߏߘߐߦߊ ߘߋ߬ߙߌ߬ߘߊ ߟߋ߬  ߟߊ߫ ߦߏ߫ ߞߊ߲ߟߐ߲ߘߐߦߊ ߞߊ߬ߙߊ߲߬ߝߊ߬ ߞߎߛߊ، ߊ߬ ߓߘߊ߫ ߛߊ߲߬ ߅߀ ߓߐ߫ ߸ ߊ߬ ߦߋ߫ ߓߊ߯ߙߊ߫ ߟߊ߫ ߦߋ߲߬. ߞߵߏ߬ ߟߴߊ߬ ߟߊ߫ ߓߊ߯ߙߊ ߟߎ߫ ߞߊ߲߬ ߞߊ߲ߟߐ߲ߘߐߦߊ ߡߊ߬ߘߎ߮ ߘߐ߫، ߛ߭ߏߡߛߑߞߌ߫ ߓߘߊ߫ ߞߊ߬ߝߊ ߟߎ߬ ߛߓߍ߫ ߞߍ߬ߙߍ ߟߎ߬ ߣߌ߫ ߓߘߍ߬ߓߘߍ߬ߟߌ ߣߌ߫ ߝߐ߰ߓߍ߬ ߞߊ߲ߞߋ ߟߎ߬ ߞߊ߲߬، ߊ߬ ߟߊ߫ ߞߝߊ߬ ߛߓߍߦߊߣߍ߲ ߞߊ߫ ߛߌߦߊ߫ ߞߝߊ߬ ߁߀߀ ߘߌ߫، ߞߊ߬ ߓߍ߲߬ ߞߎ߬ߛߊ߲߬ߧߊ ߣߌ߫ ߡߐ߰ߦߊ ߟߐ߲ߞߏ ߟߊ߫ ߛߙߍߘߍ ߗߏ߯ߦߊ ߡߊ߬ ߸ ߛߊ߲߬ ߁߉߉߂ ߟߊ߫، ߛߙߋߦߊ ߞߍ߫ ߘߊ߫ ߛ߭ߏߡߛߞߌ߫ ߦߋ߫ ߞߏ߫ ߊ߬ߟߋ ߟߋ߬ ߡߐ߰ ߘߌ߫ ߸ ߡߍ߲ ߧߋ߫ ߦߙߌߡߊߛߙߋ ߘߌ߫ ߸ ߡߍ߲ ߞߊ߫ ߛߌߦߊ߫ ߞߊ߬ ߕߊ߬ߡߌ߲߬ ߓߍ߯ ߞߊ߲߬ ߡߍ߲ ߠߎ߬ ߢߣߊߡߊ ߦߋ߫، ߞߊ߬ ߓߐ߫ ߁߉߈߀ ߡߊ߬ ߞߊ߬ ߛߌ߰ ߁߉߉߂ ߟߊ߫، ߊ߬ ߝߣߊ߫ ߞߍ߫ ߘߊ߫ ߡߐ߱ ߈߲ ߠߊ߫ ߘߌ߫ ߡߍ߲ ߠߎ߬ ߦߋ߫ ߦߙߌߡߊߛߙߋ ߘߌ߫، ߊ߬ ߣߴߏ߬ ߢߐ߲߰ ߜߘߍ߫ ߟߎ߬. ߛ߭ߏߡߛߑߞߌ߫ ߡߊ߲߬ߞߕߎ߬ ߘߊ߫ ߞߏ߫ ߡߐ߰ ߟߐ߲ߠߌ߲ߧߊߣߍ߲߫ ߞߎߛߊ߲ ߠߋ߬، ߊ߬ ߣߌ߫ ߝߣߊ߫ ߸ ߊ߬ ߛߎߥߊ߲ߘߌ߫ ߘߊ߫ ߂߀߀߅ ߟߊ߫ ߞߵߊ߬ ߞߍ߫ (ߖߊ߯ߓߊ ߟߐ߲ߠߌ߲ߧߊߣߍ߲ ߡߊߟߐ߲ߣߍ߲) ߘߌ߫.
ߛ߭ߏߡߛߑߞߌ߫ ߦߋ߫ ߡߊ߲߬ߞߕߎ߬ ߟߊ߫ ߝߣߊ߫ ߞߏ߫ ߊ߬ߟߋ ߟߋ߬ " ߞߊ߲ߟߐ߲ߘߐߦߊ ߞߊ߬ߞߎߘߊߞߎߘߊߡߊ ߝߊ߬" ߘߌ߫، ߊ߬ ߝߣߊ߫ ߦߋ߫ ߖߊ߬ߕߋ߬ ߟߊ߫ ߡߐ߱ ߟߋ߬ ߘߌ߫ ߡߍ߲ ߧߋ߫ ߥߘߋ߬ߥߘߋ߬ߟߌ ߝߛߍ߬ߝߛߍ߬ߟߌ߬ߟߊ ߘߌ߫. ߊ߬ ߟߊ߫ ߓߊ߯ߙߊ ߞߵߊ߬ ߣߐ߬ߓߊ ߟߋ߬ ߕߏ߫ ߡߊ߬ߘߎ߰ ߛߌߦߊߡߊ߲߫ ߡߊ߬ ߕߟߋ߬ߓߊ߰ ߟߐ߲ߠߌ ߣߌ߫ ߘߡߊ߬ߟߐ߲ ߣߌ߫ ߣߌߟߐ߲ߘߐߦߊ ߘߐ߫. ߊ߬ ߝߣߊ߫ ߦߋ߫ ߖߊ߬ߕߋ߬ ߟߊ߫ ߞߊ߲ߜߍ ߥߟߏߟߊ߲ ߛߌߘߌ߲ߓߊ߮ ߟߋ߬ ߘߌ߫، ߏ߬ ߡߍ߲ ߧߋ߫ ߖߊ߬ߕߋ߬ ߟߊ߫ ߓߟߏߓߌߒߘߐ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫ ߞߊ߲ߟߐ߲ߘߐߦߊ ߦߙߌߦߊ ߡߊ߬ߘߎ߮ ߘߐ߫ ߝߊ߯ߘߐߞߍ߫ ߂߀ ߟߊ߫. ߊ߬ߟߋ ߟߋ߬ ߝߣߊ߫ ߦߋ߫ ߛߌߘߌ߲ߓߊ߮ ߘߌ߫ ߸ ߊ߬ ߝߐ߫ ߟߊ߫ ߡߍ߲ ߡߊ߬ ߞߏ߫ "ߛ߭ߏߡߛߑߞߌ ߞߛߊߞߦߊ" ߥߟߊ߫ " ߛ߭ߏߡߛߑߞߌ ߢߍߞߌߣߦߊ" ߊ߬ ߣߌ߫ ߞߊ߲ߜߍ ߞߙߎߞߍ߬ߙߍ ߦߙߌߦߊ، ߊ߬ ߣߌ߫ ߛ߭ߏߡߛߑߞߌ-ߛ߭ߕߑߖ߭ߌߣߓߑߙߌߞߙ.